နောင်ဖြစ်လာမဲ့ မြန်မာဖိုးဖိုး ဖွားဖွား တို့ရှေ့ရေး ….. | Myanmar Gazette News Media Forum Network\nHome » Creative Writing » နောင်ဖြစ်လာမဲ့ မြန်မာဖိုးဖိုး ဖွားဖွား တို့ရှေ့ရေး …..\nနောင်ဖြစ်လာမဲ့ မြန်မာဖိုးဖိုး ဖွားဖွား တို့ရှေ့ရေး …..\nPosted by fatty on Sep 9, 2010 in Creative Writing, Drama, Essays.. |7comments\nဒီကနေ့မြန်မာနိုင်ငံရဲ့ ခေတ်စနစ် အခြေအနေအရ မြန်မာကျောင်းသားလူငယ်အများ အလုပ်လုပ်နိုင်သောအရွယ် လူငယ်များလူလတ်များ အများအပြား နိုင်ငံရပ်ခြားသို့\nထွက်ခွါကုန်ကြပါပြီ။ ကိုယ့်နည်းကိုယ့်ဟန်နဲ့ နည်းမျိုးစုံနဲ့ ထွက်ကြတာပါ။ အထူးသဖြင့်ဆယ်တန်းအောင်ပြီး သင်တန်းမျိုးစုံ ကတိုက်ကရိုက်တက်ကြ ပြီးရင်ထွက်ကြပေါ့\nမိဘများအနေနဲ့ကလည်း ကိုယ့်သားသမီးကို အရွယ်ရောက်လာပြီးဒီမှာဆက်မထားချင်ကြတော့ပါ။\nဒီမှာထားရင်လဲ သိကြတဲ့အတိုင်း အများအားဖြင့်တော့ အရက်သမား ချဲသမား ဖဲသမား ဘောလုံးပွဲ လောင်းကစား … အစရှိတဲ့ သမားတော်ကြီးများသာဖြစ်ဖို့များနေတာ\nကြောင့်ပါ။ အားလုံးတော့လည်းမဟုတ်ပါဘူး အများအားဖြင့် ဒီလိုဘဲမြင်ကြပါတယ်။\nအသိတယောက်ရဲ့သားတဦး ဆယ်တန်းပြီးတော့ ဆေးကျောင်းတက်ပါတယ်။ ခဏတက်တာပါတဲ့ poly ၀င်ခွင့်ရရင် ထွက်မှာတဲ့ …. poly ၀င်ခွင့်အောင်ပြီးတော့\nဆေးကျောင်းကထွက်ခွင့်သွားတောင်းကြပါတယ်။ တက္ကစီနဲ့သွားကြတော့ တက္ကစီပေါ်မှာ စကားပြောရင်း ဆေးကျောင်းကထွက်ခွင့်တောင်းဖို့ ဆေး(၁) စိုက်ပျိုးရေး\nမှတ်တိုင်က ၀င်မယ်ဆိုတော့ ..တက္ကစီသမားက အဲဒီမှာမှုတ်ဘူးဗျတဲ့ လမ်းမတော်ဆေးကျောင်းကိုသွားရမှာတဲ့ အခုလို poly ၀င်ခွင့်အောင်စာရင်းတွေထွက်တဲ့ရာသီ\nရောက်ရင် ကျနော်တို့က ဆေးကျောင်းသားတွေကို ခေါက်တုန့်ခေါက်ပြန်ပို့နေကြတဲ့။…. ဆေးကျောင်းမှာကျောင်းထွက်မယ်ဆိုတော့ မော်ကွန်းထိန်း ကခေါ်တွေ့ပါတယ်တဲ့\nသူတို့ကလဲအမှန်အတိုင်းဘဲပြောပြတာပေါ့။ မော်ကွန်းထိန်းကလည်း .. သား..ဆရာဝန်မဖြစ်ချင်ဘူးလားတဲ့ ဆရာဝန်ဆိုတာ ဖြစ်ဖို့မလွယ်ဘူး။ ကျောင်းသားတိုင်းလဲရတာမှုတ်ဘူးနော်တဲ့ ..ပြီးမှ..အေးလေဆရာဝန်ဖြစ်တော့လဲ လခက တသိန်းဘဲဆိုတော့ … ကိုယ်ချင်းစာပါတယ်ဗျာတဲ့။ ကျောင်းတော့မထွက်လိုက်ပါနဲ့\nခွင့် ၂နှစ်ပေးလိုက်မယ်တဲ့ …။\n…… အဲဒီကျောင်းသားလေးရဲ့အဖေ ကျနော့သူငယ်ချင်း တလောကဘဲ အသဲကင်ဆာနဲ့ဆုံးသွားလို့ နာေ၇းသွားဖြစ်ပါတယ် … သူ့အမျိုးသမီးကလည်းဆုံးတာကြာပြီ\nသူကသားတယောက်ထဲရှိတာမို့လို့ ဆုံးခါနီးမှာ ဘယ်သူမှ သူ့ကိုကောင်းကောင်းပြုစုမဲ့သူ မရှိလိုက်ဘူးတဲ့ ..သားဖြစ်သူကလဲ စာမေးပွဲရှိလို့ပြန်မလာနိုင် ။ တယောက်ထဲဖြစ်သလိုသေသွားရတယ်တဲ့ဗျာ .. ကြားရတာ စိတ်မကောင်းစရာပါ။\n…. ကျနော်ကိုယ်တိုင်မှာက သမီးနှစ်ယောက် ရှိတယ် ..နှစ်ယောက်လုံး နိုင်ငံရပ်ခြားမှာပါ …ကျနော်တီု့ဇနီးမောင်နှံ အဖိုးကြီး အဖွားကြီး ဘဲရှိတာပေါ့ အသက်အရွယ်ရလာတော့လဲ ကျန်းမာရေးကမကောင်း ကူဖေါ်လောင်ဖက်ကမရှိ ..မရှိဆိုတာက ခေါ်မထားနိုင်တာပါ .. အခုထိသမီးနှစ်ယောက်အတွက် ကျောင်းစားရိတ်ပို့ရတုန်း … နေရထိုင်ရတာကလည်း အထီးကျန်ဆန်လှပါတယ်။ ဇနီးသည်ကလည်း သူ့အတွေးနဲ့သူ သူ့အလုပ်နဲ့သူ သူ့စိတ်ကလည်း သူ့သမီးတွေဆီဘဲရောက်နေထင်ရဲ့ .. ကျနော်တို့များ အိုမင်းရင့်ရော်လို့ ကြွေချိန်ေ၇ာက်ပြီဆိုရင် … ………\n….. တနေ့က အသိတယောက်ကတော့ အသည်းကင်ဆာဘဲ .. အိပ်ယာထဲလဲနေပြီ သမီးက စကာင်္ပူမှာကျောင်းတက်နေတယ် ခွင့်ရလို့ပြန်တော့လာသဗျ ဒါပေမဲ့\nအဖေ့နားမကပ်ဘူးဗျ အဖေဖြစ်သူက B ပိုး ရှိလို့ ကူးမှာကြောက်လို့တဲ့ …….\n………… မင်းသားကျော်သူေ၇ …. ဘိုးဘွား ရိပ်သာ လေးများ ဖြစ်နိုင်ရင် ထူထောင်ပါအုံးလို့ … နှင်းဆီကုန်း ဘိုးဘွားရိပ်သာ ကတော့ အကပ်နဲ့မှလက်ခံသဗျ။\nသနားစရာ အဖြစ်တွေ အခု ပတ်ဝန်းကျင်တွေမှာ တွေ့မြင်နေရတာ များနေပါပြီ။ ငယ်တုန်းကတော့ မသိသာဘူး အသက်ကြီးမှ သားသမီးတွေ သတိရတာတို့ နောက်ပြီး အဝေးရောက်သားသမီးတွေ အဝေးမှာ အခြေကျနေပြီဆို ပြန်လာနေဖို့ ဆိုတာလည်း ယောင်လို့တောင် တွေးလို့မရတော့ဘူး တမြေရပ် ခြား ခေါ်ထားပြီး သွားနေတဲ့ မိဘများကတော့ မြေးကလေးတွေ ထိန်းဖို့ နေ့ကလေးထိန်းဖို့ သက်သာအောင် သို့မဟုတ် အိမ်မှာ အလုပ်အကိုင်သွားနေရင်လည်း စိတ်ချရမှုကတော့ အတိုင်းအထက်အလွန်ပေါ့။ တကယ်တမ်း လိုက်နေဖို့ ဆိုတာကလည်း လူကြီးတွေ အဖို့ နေသားမကျဖြစ်နေပြန်ကော။ နေမကောင်းဖြစ်လို့ လာခဲ့ပါခေါ်လို့ ပြန်လာရင်လည်း သားသမီးတာ ဆိုတယ် တစိမ်းနဲ့ မခြား ရုပ်ဝါဒီ ဆန်ဆန် စာသံပေသံနဲ့ ပြောတော့ လူကြီးတွေခမျာ ဘာမှ မပြောနိုင်ဖြစ်ကြရပြန်ရော.. အဝေးကသာ သတိရကြောင်း လွမ်းကြောင်းသာ ပြောနေကြတာ.. ရေမြေခြားမှာ ရှိနေတဲ့ လူတွေကို စော်ကား တာတော့ မဟုတ်ပါဘူး။ သူတို့ ကိုယ်တိုင်ကလည်း နေမကောင်းလည်း တယောက်တည်း ဖြတ်သန်းရတယ် နေကောင်းလည်း တယောက်တည်း ဖြတ်သန်းလာရတာ များတော့ တော်ယုံဆို သူတို့ စိတ်ထဲမှာ လူကြီးတွေက အပိုတွေလို့ မြင်လာကြတယ်။ မိဘနဲ့ သားသမီး ခံစားချက်တွေ နွေးထွေးတဲ့ မိသားစု ဘ၀ဆိုတာ ကိုယ်တိုင်ဝေးကွာလာခဲ့ကြတယ်လို့ မြင်မိပါတယ်။\nပြီးခဲ့တဲ့ နှစ် 2004ကအင်ဒိုနီးရှားငလျှင်နဲ့ ဆုနမိဖြစ်တော့ …ယိုးဒယားကမ်းခြေက..အပန်းဖြေအိမ်ယာလေးတွေ ..ပင်လယ်ထဲပါ။ လူတွေသေကြ..ကြားခဲ့ဖူးတယ်။\nပြောချင်တာက.. အဲဒီထဲမှာ ဂျပန်ဘိုးဘွားအပန်းဖြေစခန်းတွေပါကုန်တဲ့အကြောင်းပါ။\nဂျပန်တွေဟာ အသက်ရှည်ကြတာမို့ .. ပင်စင်ယူပြီးရင် လူမှုဖူလုံရေးကပြန်ပေးတာနဲ့။.အစိုးရကပေးတာနဲ့ပေါင်းပြီး လစဉ်ဒေါ်လာ ၂ထောင်နှင်အထက် ရကြတယ်ဆိုပါတော့။\nဒါကို..အကွက်မြင်တဲ့စီးပွားရေးသမားတချို့ က..အပူပိုင်းဒေသ..ပင်လယ်လေလည်းကကောင်း၊ရာသီဥတုလည်း သာယာတဲ့ ဖူးခက်အပန်းဖြေစခန်းလို ပင်လယ်ကမ်းခြေနေရာမှာ ဘန်ဂလိုလေးတွေဆောက်..။ နပ်စ်တွေ။ ဆရာဝန်တွေ။ ပစ္စည်းတွေအစုံအလင်နဲ့..ဂျပန်ဘိုးဘွားတွေအတွက်..အပန်းဖြေရိပ်သာတွေဖွင့်ပါတယ်။\nကုန်ကျငွေဟာ..ဘိုးဘွားတွေရတဲ့ငွေလောက်မှ မရှိတာမို့ .. ဂျပန်ဘိုးဘွားတွေတော်တော်များများ..အဲဒီမှာဘ၀ရဲ့ နောက်ဆုံးအချိန်တွေဖြုန်းရင်း..ပျော်နေကြတာပါ။\nနိုင်ငံခြားနေသူတွေက..တလရာဂဏ္ဍန်းတော့ မြန်မာပြည်မှာကျန်ရစ်သူတွေကို…ထောက်ပန့်ပို့ နိုင်တာပါ။ တခြား ဖွံ့ ဖြိုးပြီးနိုင်ငံတွေရဲ့ ဘိုးဘွားတွေကိုလည်း ခေါ်ပြီး ပြုစုလို့ရတာပဲလေ။ ၀င်ငွေလည်းရ..။ကုသိုလ်လည်းကောင်းပေါ့။\nသိကြတဲ့အတိုင်း..မြန်မာပြည်မှာက…လုပ်အားဈေးသက်သာတော့…ဘိုးဘွားတယောက်ကို တောက်တိုမယ်ရကူဖို့..လူတယောက်လစာပေးပြီးတောင် အချိန်ပြည့်တွဲပေးထားလို့ရသေးတယ်မဟုတ်လား..။\nကိုကျော်သူကို မစောင့်ပဲ… ကိုယ်တိုင်ထလုပ်ကြည့်ပါလားနော….။\nကောင်းပါတယ် ကောင်းပါတယ်။ ကိုကေအေအိုင် ဦးစီး လုပ်ပါလား။\nနောင်မကြာခင်အနာဂါတ်မှာ တကယ်ရင်ဆိုင်ရတော့မယ့် ပြဿနာပါ ။ kai ရဲ့ အကြံ ကောင်း လှပါတယ်။ မေမြို့မှာ ဟိုတုန်းကတော့တခုရှိခဲ့ ဘူးတယ်။ တချို့ အဖိုးအဖွားများ\nရာသီဥတု ဒဏ်ပြင်းလာရင် မေမြို့လိုနေရာမျိုးမှာ သွားနေချင်ရင် ဆွေမျိုးသားခြင်း ရှိဘို့မလိုဘူးပေါ့။ အခုတော့သတင်းမကြားပြန်ဘူး ..\nလုပ်သင့်တဲ့လုပ်ငန်းတခုပါ … မြေနေရာဝယ်ဖို့တော့ ..ကြိုးစားပြီး post တွေတင်အုးံမယ် …. ။ ဒီနှစ်နွေရာသီတုန်းက မန္တလေးမှာေ၇ာ ရန်ကုန်မှပါ အဖိုးအဖွားတွေ တော်တော်\nဖိတ်စင်ကုန်ပါတယ်။ တနေ့ကို ပုံမှန် average 50 လောက်ကနေ …150 -200 ထိ သဂြိုလ် ခဲ့ရတယ်တဲ့ ရန်ကုန်မှာပေါ့ ။ အချိန်မှီ စီစဉ်နိုင်ရင် သိပ်ကောင်းတဲ့ အစီအစဉ် မို့\nကျေးဇူးပါ။ ရှယ်ရာပါချင်သူများ အခုကထဲက ဆက်သွယ်နိုင်ပါပြီ ….။\ndead pa say paut… Dar da ma tar pal har,,, Nga aphay & amay lal thay mar pal. Ngar lal thay mar pal… Ko khoe tone ka khoe, yote mar tone ka yote mar pee akhu ma thay mar kyout manay naet.fatty. minn ka khaung nal nal ma mashi bu.\nစိတ်ကူးကတော့ ကောင်းပါတယ် ထောက်ပံ့မှု မရှိဘဲ ရပ်တည်ဖို့ မလွယ်ဘူး ထင်ပါတယ်။ အခု ရှိပြီးသား ဘိုးဘွားရိပ်သာတွေက ဘိုးဘွာတွေတောင် နေ့တိုင်း အူမစိုဘူးနော်။ စေတနာ ရှေ့ထား ဖောင်ဒေးရှင်းထောင်မယ်ဆိုရင်တော့ တမျိုးပေါ့\nကျေးဇုးမသိတတ်လိုက်တဲ့ သမီးနော် . . . နောက်မှနောင်တရမယ် . . .


Phyu Phyu Thin Sympathizer: 2008\nWorld Aids Day in NLD HQ\n0 comments at 6:32 PM Labels: General news\nကမ္ဘာ့ AIDS ရောဂါတိုက်ဖျက်ရေးနေ့ အခမ်းအနား NLD အဖွဲ့ချုပ် ရုံးမှာ ကျင်းပ\nဒီကနေ့ ဒီဇင်ဘာ ၁ ရက်နေ့မှာ ကျရောက်တဲ့ ကမ္ဘာ့ AIDS ရောဂါတိုက်ဖျက်ရေးနေ့ အခမ်းအနား တရပ်ကို NLD အမျိုးသားဒီမိုကရေစီအဖွဲ့ချုပ်ရုံးမှာ ဒီဇင်ဘာ ၁ရက် ဒီကနေ့ ကျင်းပခဲ့ပါတယ်။ အခမ်းအနားမှာ NLD ပါတီဥက္ကဋ္ဌ ဦးအောင်ရွှေက အမှာစကားပြောကြားခဲ့ရာမှာ ရောဂါဝေဒနာနဲ့ပတ်သက်လို့ အခက်အခဲတွေရှိရင် NLD ပါတီကို ဆက်သွယ်ဖို့နဲ့ ဆေးဝါးကိစ္စတွေကို အတတ်နိုင်ဆုံး ကြိုးစားပေးသွားမဲ့အကြောင်း၊ ဒီရောဂါနဲ့ပတ်သက်ပြီး မရှက်မကြောက်ကြဖို့၊ ရောဂါ ကူးစက်ခံထားရပေမဲ့လည်း အသက်ရှည်ရှည်နေနိုင်မှ လူလောကကို ကောင်းကျိုးပြု နိုင်မှာ ဖြစ်တဲ့ အကြောင်း စသဖြင့် ပြောကြားခဲ့ပါတယ်။\nNLD ပါတီက ဖွဲ့စည်းထားတဲ့ HIV/ AIDS ရောဂါ ကာကွယ်ရေးနဲ့ စောင့်ရှောက်ရေး ပညာပေးအစီအစဉ်က တာဝန်ခံ တဦးဖြစ်တဲ့ ကိုရာဇာကလည်း ဝေဒနာရှင်တွေကို ကူညီလို့ အဖမ်းခံခဲ့ရတဲ့ ကိစ္စအပါအဝင် သူတို့ ကြုံရတဲ့ အခက်အခဲတွေနဲ့ ပတ်သက်ပြီး တက်ရောက်လာတဲ့ ဝေဒနာသည်တွေနဲ့ အဖွဲ့ချုပ်အဖွဲ့ဝင်တွေကို အခုလို ရှင်းပြခဲ့ပါတယ်။\nကိုရာဇာ။ ။ ' Pamphlet (လက်ကမ်းစာရွက်) ဝေလို့ အဖမ်းခံရတဲ့ ကိစ္စတွေပေါ့နော်၊ နောက် အေ့ဒ်စ် ဒီ အိမ်ငှားတာကို ရပ်ကွက်နဲ့ လှည့်တိုက်ပေးပြီး ခဲတွေနဲ့ ဝိုင်းထု၊ ကျွန်တော်တို့ဆီက လူနာတယောက် သေတယ်ဆိုတဲ့ ကိစ္စတွေ ပြောပြတယ်။ နောက်ပြီးတော့ အစကနေပြီးတော့ ခုချိန်ထိ အခက်အခဲဆုံးအရာကတော့ ARV ဆေးဝါးပေါ့နော်၊ အဲဒီကိစ္စတွေကို ကျွန်တော် ရှင်းပြောပြီးတော့ လူကောင်းဘဝမှာ၊ လူကောင်းဘဝဆိုတာ HIV ရောဂါတော့ စွဲကပ်နေတယ်၊ လူကောင်းဘဝမှာ ကိုယ့်ကိုယ်ကို ကောင်းအောင် ကြိုးစားပေါ့နော်၊ ကိုယ့်ကိုယ်ကို ကောင်းအောင်ကြိုးစား၊ ကိုယ့်ပတ်ဝန်းကျင် ကောင်းအောင် ကြိုးစားဖို့၊ ကိုယ့်တိုင်းပြည်၊ ကိုယ့်လူမျိုးကောင်းအောင် ကြိုးစားဖို့၊ ကျွန်တော် ဒီလောက်ပဲ ပြောတာပါ။ '\nဒီကနေ့အစီအစဉ်မှာ ပညာပေးအစီအစဉ်က တာဝန်ခံတွေဖြစ်တဲ့ ဦးလှမင်းနဲ့ မဖြူဖြူသင်းတို့ကလည်း အမှာစကား အသီးသီး ပြောကြားခဲ့ပါတယ်။ အခမ်းအနားကို HIV/ AIDS ဝေဒနာသည် ၅ဝဝ ဝန်းကျင် တက်ရောက်ခဲ့ရာမှာ တောင်တွင်းကြီး၊ ကျောက်ပန်းတောင်း၊ အောင်လံ၊ မွန်ပြည်နယ်၊ ရန်ကုန်တိုင်းအတွင်းက သာကေတ၊ မြောက်ဥက္ကလာ၊ ခရမ်း၊ တောင်ဒဂုံ၊ စတဲ့ အရပ်ဒေသက ဝေဒနာသည်တွေလည်း ပါဝင် တက်ရောက်ခဲ့ပါတယ်။\nအာဏာပိုင်တွေဘက်က စောင့်ကြည့်တာတွေရှိပေမဲ့ အနှောင့်အယှက်ပေးတာတွေတော့ မရှိဘူးလို့ သိရပါတယ်။\nအခမ်းအနားတက်ရောက်လာတဲ့ နယ်က ဝေဒနာသည် နှစ်ဦး၊ ဝေဒနာသည်တွေကို စေတနာ့ ဝန်ထမ်းကူညီနေတဲ့ အမျိုးသား ဒီမိုကရေစီအဖွဲ့ချုပ်က မဖြူဖြူသင်းကို ဆက်သွယ်မေးမြန်းပြီး RFA မှ ဒေါ်မေပြုံးအောင်က တင်ပြထားပါတယ်။\n(အသံနားဆင်ရန်ွှနေရာကို နှိပ်ပါ။)\n0 comments at 5:19 PM Labels: General news\nမြန်မာပြည်ရှိ HIV/ AIDS ဝေဒနာရှင်များအတွက် ဆေးဝါး အရေးပေါ် လိုအပ်နေ\nကြာသပတေးနေ့၊ နိုဝင်ဘာလ 27 2008 23:27 - မြန်မာစံတော်ချိန်\nနယူးဒေလီ။ ။ HIV/ AIDS ဝေဒနာကို ခုခံကာကွယ်ပေးမည့် ART ခေါ် antiretroviral therapy (ART) ဆေးဝါးများ မြန်မာနိုင်ငံတွင် ပြတ်လပ်နေပြီး ဝေဒနာရှင်များအကြား လတ်တလော အရေးတကြီး လိုအပ်လျက် ရှိသည်။\nဝေဒနာရှင်များ တနေ့တခြား တိုးပွားလာသည့်အပြင် ဆေးဝါးကလည်း ရှာဖွေလို့ မရနိုင်အောင် ဖြစ်နေသည့်အတွက် စိုးရိမ်ဖွယ် အခြေအနေ ရောက်နေသည်ဟု ဝေဒနာရှင် ၂၀၀၀ ကျော်ကို လက်ရှိ ပြုစုစောင့်ရှောက်မှု ပေးနေသည့် စေတနာရှင်တဦးက ပြောဆိုခြင်း ဖြစ်သည်။\n"အခုလောလောဆယ် မြန်မာပြည်မှာ ဖြစ်နေတာက NGO ဆေးခန်းတွေကလည်း ဆေးမပေးဘူး။ တခြားနေရာ တွေမှာလည်း ဆေးရနိုင်မဲ့ နေရာတွေ မရှိတဲ့ အခါကြတော့ သေဆုံးနှုန်းက ပိုမြင့်လာနိုင်ပါတယ်" ဟု စေတနာရှင် မဖြူဖြူသင်းက မဇ္ဈိမကို ပြောသည်။\nပြင်သစ်အခြေစိုက် နိုင်ငံတကာ လူသားချင်းစာနာ ထောက်ထားမှု အကူညီများ ပေးနေသည့် နယ်စည်းမခြား ဆရာဝန်များ အသင်း (MSF) ၏ ယမန်နေ့က ထုတ်ပြန်ချက်အရ ဆေးကုသ ခံယူနိုင်ခြင်း မရှိပါက မြန်မာနိုင်ငံတွင် HIV/ AIDS ဝေဒနာရှင် ၂ သောင်းခွဲနီးပါး ယခုနှစ်အတွင်း သေဆုံးနိုင်ဖွယ်ရှိကြောင်း ပြောဆိုခဲ့သော်လည်း သေဆုံးမည့် ဦးရေမှာ ပိုမို များပြားနိုင်သည်ဟု ဆိုသည်။\n"MSF က ကောက်တဲ့ စာရင်းကတော့ တရားဝင်ပဲလေ။ ဒါပေမဲ့ အဲဒါတွေက ခန့်မှန်းချေနဲ့ ကောက်ထားတဲ့ စာရင်း။ သေဆုံးနှုန်းက MSF က ထုတ်တဲ့ အစီရင်ခံစာထက်တောင် များလာနိုင်တယ်" ဟု မဖြူဖြူသင်းက ပြောသည်။\nဝေဒနာရှင်များ တိုးပွားလာခြင်းနှင့် သေဆုံးမှု များပြားရခြင်း၏ အဓိက အကြောင်းရင်းသည် ထိုင်းနိုင်ငံကဲ့သို့ HIV/ AIDS ပညာပေးလုပ်ငန်းများ တွင်တွင်ကျယ်ကျယ် မပြုလုပ်နိုင်ခြင်းနှင့် ဝေဒနာရှင်များ ရှက်ကြောက်နေသဖြင့် တိုးတိုးတိတ်တိတ် ဆေးကုသမှုခံယူခြင်းတို့ကြောင့် ဖြစ်နိုင်ချေများကြောင်း သိရသည်။\nယခင် ART ဆေးဝါး ပေးနေသည့် ရန်ကုန်အခြေစိုက် NGOs အဖွဲ့စည်းများအနေဖြင့် ဆေးဝါးလုံလောက်မှု မရှိသည့်အတွက် လူနာသစ်များအား လက်မခံတော့ကြောင်း မဖြူဖြူသင်းက ပြောသည်။\n"လူနာအဟောင်းတွေကိုတော့ ART ဆေးဝါးတွေ ပေးတယ်။ လူနာအသစ်တွေကိုတော့ သွေးစစ်ပေးတာ လောက်ပဲ လုပ်ပေးနိုင်တော့တယ်။ သာမန် ဆေးတွေဖြစ်တဲ့ အားဆေးတွေလောက်ကိုတောင် ပေးနိုင်တဲ့ အခြေအနေ မရှိတော့ဘူး။ ထောက်ပံ့တာတွေ မရှိတော့ဘူးလို့ ပြောတယ်" ဟု သူက ပြောသည်။\nMSF အဖွဲ့က မြန်မာနိုင်ငံတွင် HIV/ AIDS ဝေဒနာရှင် စုစုပေါင်း ၂ သိန်းကျော် ရှိမည်ဟု ခန့်မှန်းထားပြီး၊ ၇ သောင်းခွဲကျော်မှာ အရေးပေါ် ဆေးကုသမှု လိုအပ်နေကြောင်း ထုတ်ပြန်ချက်တွင် ဖော်ပြထားသည်။\nရန်ကုန်တွင် ART ဆေးရနိုင်သော နေရာအနည်းသာရှိရာ ပြင်သစ် အခြေစိုက် နယ်ခြားမဲ့ ဆရာဝန်များအဖွဲ့က ဖွင့်လှစ်ထားသော AZG ဆေးပေးခန်းနှင့် မြောက်ဥက္ကလာရှိ ဝေဘာဂီ ဆေးရုံတို့မှာ လူသိများသည်။\nကုလသမဂ္ဂ (UNAIDS) က ထုတ်ပြန်ထားသော ကိန်းဂဏန်းများအရ မြန်မာပြည်တွင် HIV ရောဂါပိုး ကူးစက်ခံထားရသူ ၃ သိန်း ၆ သောင်း ကျော်ပြီး AIDS ရောဂါတိုက်ဖျက်ရေး လုပ်ငန်းများအတွက် ကျန်းမာရေး ဝန်ကြီးဌာန၏ အသုံးစရိတ်မှာ အမေရိကန် ဒေါ်လာတသိန်း ဝန်းကျင်သာ ရှိသည်ဟု ဆိုသည်။\nမြန်မာနိုင်ငံ၌ လူတဦးချင်းစီ ပျမ်းမျှရရှိမည့် ကျန်းမာရေး စောင့်ရှောက်မှုနှုန်းမှာ အိမ်နီးချင်း ထိုင်းနိုင်ငံတွင် အစိုးရက နိုင်ငံသားတဦးအတွက် ကုန်ကျခံသည့် ပမာဏထက် အဆပေါင်း ၂၅ဝ ခန့် လျော့နည်းသည်ဟု (UNAIDS) က ဆိုသည်။\nBBC news on Aids in Burma\n0 comments at 7:24 PM Labels: General news\nအပြည့်အစုံဖတ်ရန် Read more ကို နှိပ်ပါ။\n0 comments at 11:54 PM Labels: Interview\nဒီဗွီဘီ ၀က်ဆိုက်မှာ တွေ့ရတဲ့ မဖြူဖြူသင်းတို့ရဲ့ ဆွေးနွေးချက်တွေ တင်လိုက်ပါပြီ။ စုစုနွေးရဲ့ ဘလော့စာမျက်နှာအတွက် အချက်အလက်တွေ စုစည်းရင်းနဲ့ တွေ့တာ ဖြစ်ပါတယ်။\nအကြောင်းတရားမှ ကင်းဝေးရေး စကားဝိုင်း\nဒီဗွီဘီ ၊ ၈ ၊ ဇူလိုင် ၊၂ဝဝ၇\nအားလုံးသိပြီး ဖြစ်တဲ့အတိုင်း ဒေါ်အောင်ဆန်းစုကြည်နဲ့ နိုင်ငံရေး အကျဉ်းသားတွေ အားလုံး လွတ်မြောက်ရေးအတွက် ကုလသမဂ္ဂ အပါအဝင် နိုင်ငံတကာက တောင်းဆိုနေကြသလို မြန်မာနိုင်ငံအတွင်းမှာလဲ ဒီနှစ်အတွင်းမှာ တောင်းဆိုသံတွေ ပိုမို ကျယ်လောင်လာနေတာ တွေ့ရပါတယ်။ ဒီဖြစ်ထွန်းမှုအပေါ်မှာ အခြေပြုပြီး ဒေါ်အောင်ဆန်းစုကြည်နဲ့ နိုင်ငံရေး အကျဉ်းသားတွေ အားလုံး လွတ်မြောက်လာရေးအတွက် ဘယ်လို ချဉ်းကပ်မှုအသစ်တွေ ရှိလာမလဲဆိုတာ သိရအောင် မစုစုနွေးနဲ့ မဖြူဖြူသင်းကို ဒီစကားဝိုင်းကို ဖိတ်ခေါ်ထားပါတယ်။\nမစုစုနွေးဟာဆိုရင် အဓမ္မလုပ်အားပေး ခိုင်းစေတဲ့ အာဏာပိုင်တွေကို ရဲရဲဝံ့ဝံ့ တရားစွဲခဲ့တဲ့အတွက် နိုင်ငံအတွင်းမှာသာမကဘဲ နိုင်ငံပြင်ပမှာပဲ ထင်ပေါ် ကျော်ကြားနေသူ တဦးဖြစ်ပါတယ်။ သူဟာ ထန်းမနိုင်ရွာက သတ္တိရှင်မလေးလို့တောင် တင်စားခေါ်ဝေါ်ခံရသူလဲ ဖြစ်ပါတယ်။\nမဖြူဖြူသင်းဆိုရင်လဲ အေ့စ်ဝေဒနာသည်တွေကို စေတနာအပြည့်နဲ့ ကူညီနေသူ၊ သူကူညီပေးနေတဲ့ လူနာတွေက လေးစားကြည်ညိုလွန်းပြီး မိခင်ကြီးရယ်လို့တောင် တင်စား ခေါ်ဝေါ်ခံနေရသူပါ။ ထိန်းသိမ်းရေးစခန်းတွေဆီကနေ ပြန်လည် လွတ်မြောက်လာကြတဲ့ သူတို့ဟာ ဒီပဲယင်း အကြမ်းဖက်ခံရကတည်းက နေအိမ် အကျယ်ချုပ် ကျနေတဲ့ လူထုခေါင်းဆောင် ဒေါ်အောင်ဆန်းစုကြည် ပြန်လည် လွတ်မြောက်ရေးကို ငြိမ်းငြိမ်းချမ်းချမ်းနဲ့ ဝတ်ပြုဆုတောင်းရင်းနဲ့ ဖမ်းဆီးထိန်းသိမ်း ခံရသူတွေလဲ ဖြစ်ပါတယ်။\nသူတို့နှစ်ဦးစလုံးဟာ ဒေါ်အောင်ဆန်းစုကြည် နေအိမ် အကျဉ်းကျနေတဲ့ ကာလတွေမှာ လူသိများ ထင်ရှားလာတဲ့ အမျိုးသမီး သူရဲကောင်းတွေလို့ ပြောရင်လဲ ရနိုင်ပါတယ်။ တနည်း ပြောရရင် ဒေါ်အောင်ဆန်းစုကြည် လှုပ်ရှားဆောင်ရွက်ခွင့်မရတဲ့ ကာလတွေမှာ ဒေါ်အောင်ဆန်းစုကြည်ရဲ့ အဆိုအမိန့်တခုဖြစ်တဲ့ အကြောက်တရားက ကင်းဝေးရေးဆိုတဲ့ ဆောင်ပုဒ်ကို လက်တွေ့ ကျင့်သုံးနေသူလို့ ပြောရမှာပါ။\nသူတို့နှစ်ဦးအပြင် ဒီစကားဝိုင်းမှာ ပါဝင်နိုင်ဖို့အတွက် ဖိတ်ကြားထားတဲ့ နောက်တဦးကတော့ (၈) လေးလုံး အရေးတော်ပုံကြီးအပြီး မြန်မာနိုင်ငံ ပြင်ပကို ထွက်ခွာလာသူ ဒီမိုကရေစီအရေးနဲ့ အမျိုးသမီးအရေး ကိစ္စတွေကို ဆောင်ရွက်နေသူ မဆူးပွင့်ပဲ ဖြစ်ပါတယ်။\nဒီဗွီဘီ ။ ။ ဒေါ်အောင်ဆန်းစုကြည်နဲ့ နိုင်ငံရေး အကျဉ်းသားတွေ အားလုံး လွတ်မြောက်ရေး ဆိုပြီးတော့ ထောင်မကြောက်၊ တန်းမကြောက်ဘဲ ဘာဖြစ်လို့ အမျိုးသမီးတွေလဲ ဖြစ်တယ်၊ ကျန်မာရေး အခြေအနေကလဲ ကိုယ်စီ ရောဂါ ရှိနေပါလျက်နဲ့ ဒီလှုပ်ရှားမှုမှာ ဘာဖြစ်လို့ ဦးဆောင် လှုပ်ရှားနေရတာလဲ၊ ဒီမေးခွန်းကို မစုစုနွေးက အရင် ဖြေကြားပေးပါ။\nမစုစုနွေး။ ။ “ကျမတို့ မြန်မာပြည်မှာ ဖြစ်နေတဲ့ ပြဿနာတွေက အများကြီးပဲ အဲဒီပြဿနာတွေကို ပြေလည်အောင် ဖြေရှင်းနိုင်မဲ့သူဟာ လူထုခေါင်းဆောင် ဒေါ်အောင်ဆန်းစုကြည် တယောက်ပဲ ရှိတယ်လေ။ အန်တီကို ဖမ်းဆီးထိန်းသိမ်းထားသမျှ ဒီပြဿနာတွေဟာ မပြေလည်နိုင်ဘူးဆိုတာကို ကျမတို့ ယုံကြည်လေ။ အန်တီကို အမြန်ဆုံးလွှတ်၊ တွေ့ဆုံဆွေးနွေးပြီးတော့ အမျိုးသားပြန်လည် သင့်မြတ်ရေး ဖော်ဆောင်မှ ကျမတို့ မြန်မာနိုင်ငံ အတွက်ဟာ ကောင်းစားမှာ ဖြစ်တဲ့အတွက် ကျမတို့ အန်တီကို တောင်းဆိုရခြင်း ဖြစ်ပါတယ်။”\nဒီဗွီဘီ ။ ။ မစုစုနွေး ဆွေးနွေးသွားသလိုမျိုး မဖြူဖြူသင်း အနေနဲ့ကရော မစုစုနွေး ပြောသလို ဒေါ်အောင်ဆန်းစုကြည်ကတော အရေးကြီးပါတယ်။ ကျန်တဲ့ဟာတွေကရော ဘာတွေ အရေးကြီးတယ်လို့ ထင်ပါသလဲ။\nမဖြူဖြူသင်း။ ။ “ဒေါ်အောင်ဆန်းစုကြည်ကတော့ အရေးအကြီးဆုံးပဲ ဖြစ်ပါတယ်။ ဒီတိုင်းပြည်အတွက်မှာ သူမပါလို့ရင်ကို တိုင်းပြည်ရဲ့ အပြောင်းအလဲရော၊ တိုင်းရင်းသားတွေ အခွင့်အရေးရော ရရှိအောင် သူပဲ ပြုလုပ်နိုင်မှာ ဖြစ်ပါတယ်။ အဲဒီလိုပဲ အန်တီ အပါအဝင် တခြား လွှတ်တော်ကိုယ်စားတွေ၊ တိုင်းရင်းသား ခေါင်းဆောင်တွေ၊ ထောင်ထဲမှာ မတရား အကျဉ်းချခံထားရတဲ့ လွှတ်တော်ကိုယ်စားလှယ်တွေ၊ အားလုံးဟာလဲ သူ့ဟာနဲ့သူ အရေးကြီးပါတယ်။ တိုင်းပြည်ပြန်လည် ထူထောင်ရေးမှာ အားလုံး စုပေါင်းပြီးတော့ ပြုလုပ်မှပဲ အောင်မြင်နိုင်မှာ ဖြစ်ပါတယ်။”\nဒီဗွီဘီ ။ ။ အခု ဆွေးနွေးသွားတဲ့ မဖြူဖြူသင်းနဲ့ မစုစုနွေးတို့ ဆွေးနွေးချက်တွေ အပြင် မဆူးပွင့်ကရော မြန်မာပြည်ထဲမှာ ကျယ်ကျယ်ပြန့်ပြန့် လုပ်ဆောင်နေတဲ့ တချို့ဆိုရင်လဲ အသက် (၇ဝ) ကျော် အဖွားအိုတွေတောင် ပါတယ်ပေါ့နော်။ ဝတ်ပြုဆုတောင်းပွဲတွေ လုပ်နေတဲ့အပေါ် ဘယ်လိုမျိုး ပြည်ပရောက်တဲ့ အမျိုးသမီး တယောက် အနေနဲ့ အမြင်ရှိလဲ\nမဆူးပွင့်။ ။ “ကျမ အနေနဲ့ မစုစုနွေးတို့ မဖြူဖြူသင်းတို့ ဦးဆောင်ပြီးတော့ ပြည်တွင်းမှာ အခက်အခဲတွေ၊ ဖိနှိပ်မှုတွေ၊ ဖမ်းဆီးမှုတွေ ကြားထဲမှာ ဒေါ်အောင်ဆန်းစုကြည်နဲ့ နိုင်ငံရေး အကျဉ်းသားတွေ လွတ်မြောက်ရေး လှုပ်ရှားမှုတွေကို လှုပ်ရှားနေတဲ့ အပေါ်မှာ အင်မတန် အားရမိတယ်၊ ဝမ်းသာဂုဏ်ယူမိတယ်ဆိုတာကို ပထမဦးဆုံး ပြောချင်ပါတယ်။ ကျမတို့ နိုင်ငံမှာ နိုင်ငံရေး ပြဿနာတွေကို ဖြေရှင်းဖို့အတွက် ပထမဆုံး နအဖ အနေနဲ့ အပြုသဘောဆောင်တဲ့ နိုင်ငံရေး လုပ်ငန်းစဉ်ကို ဆက်လုပ်ဖို့ဆိုတဲ့ နေရာမှာ ဒေါ်အောင်ဆန်းစုကြည်၊ ခွန်ထွန်းဦးနဲ့ နိုင်ငံရေး အကျဉ်းသား အားလုံးကို ချွင်းချက်မရှိ ချက်ချင်း လွှတ်ပေးဖို့ ဆိုတာက ပထမဦးဆုံး လုပ်ငန်းစဉ်ပဲ ဖြစ်ပါတယ်။\nဒီအပေါ်မှာ ပြည်သူထု တရပ်လုံးက ပါဝင်ပြီးတော့ လူထုခေါင်းဆောင်တွေ လွတ်မြောက်ဖို့အတွက် ဆုတောင်းကြတယ်ဆိုတာက ဒီကနေ့ ဒီအချိန်မှာ အင်မတန် သင့်တော်တဲ့ ကိစ္စပါ။ ပြီးတော့ နိုင်ငံတဝှမ်းလုံး အတိုင်းအတာနဲ့ ကျယ်ကျယ်ပြန့်ပြန့် ဒီလို ဖြစ်ထွန်းလာအောင် ဆက်လက် ကြိုးစားသွားဖို့ လိုအပ်နေတယ်။ အတွင်းရော၊ အပြင်ရော ညီညီညွတ်ညွတ်နဲ့ ဒေါ်အောင်ဆန်းစုကြည်နဲ့ ခွန်ထွန်းဦး အပါအဝင် နိုင်ငံရေး အကျဉ်းသား အားလုံး လွတ်မြောက်ဖို့အတွက် တက်တက်ကြွကြွ ကြိုးစားသွားဖို့ လိုနေတယ်။ တပြိုင်တည်းမှာပဲ ပြည်တွင်းမှာရှိတဲ့ ရန်ကုန်တိုင်း၊ မန္တလေးတိုင်း၊ ပဲခူးတိုင်းတို့မှာ လှုပ်ရှားနေတဲ့ တက်ကြွမှုမျိုး၊ တိုင်းရင်းသား ပြည်နယ်တွေမှာလဲ ဒီလို အစပျိုးမှုမျိုးတွေ အစပျိုးနိုင်သလောက် စပြီး အစပျိုးနိုင်ရင် ကောင်းမယ်လို့ ကျမအနေနဲ့ ထင်မြင်ပါတယ်။ အဲဒီအပေါ်မှာလဲ မစုစုနွေးတို့၊ မဖြူဖြူသင်းတို့ အမြင်လေးတွေ သိချင်ပါတယ်။”\n“တိုင်းရင်းသားတွေရဲ့ အခန်းကဏ္ဍကလဲ တကယ့်တကယ်ဆိုရင် အရေးကြီးပါတယ်။ အဲဒါကြောင့်မို့လို့ ကျမတို့ ဒီမှာ လွတ်မြောက်ရေးအတွက် တောင်းဆိုတဲ့အခါမှာ ဒေါ်အောင်ဆန်းစုကြည် အပါအဝင် တခြား တိုင်းရင်းသား ကိုယ်စားလှယ်တွေရော၊ အကျဉ်းသားတွေ အားလုံး လွတ်မြောက်ရေးအတွက်လဲ ပါပါတယ်။ အားလုံး လွတ်မြောက်မှ အားလုံး စုပေါင်းပြီးတော့ တိုင်းပြည်အတွက်ကို ကောင်းမွန်အောင် ပြုလုပ်နိုင်မှာ ဖြစ်ပါတယ်။ အခုလက်ရှိ အခြေအနေအရဆိုရင်လဲ တိုင်းနဲ့ပြည်နယ် အသီးသီးမှာလဲ ဒေါ်အောင်ဆန်းစုကြည် လွတ်မြောက်ရေးရော တိုင်းရင်းသားတွေ အနေနဲ့ရော တက်တက်ကြွကြွတွေ လုပ်ဆောင်လာတာ အခုနောက်ပိုင်းဆို တွေ့နေရပါတယ်။ ဥပမာဆို ဒေါ်အောင်ဆန်းစုကြည် မွေးနေ့ပွဲမှာဆို လူအင်အား တော်တော်များများနဲ့ ခမ်းခမ်းနားနားလဲ ကျင်းပနိုင်ခဲ့တယ်၊ အခု အာဇာနည်နေ့လို့ အခမ်းအနားတွေမှာလဲ တိုင်းနဲ့ပြည်နယ် အသီးသီးမှာ ခမ်းခမ်းနားနား စည်စည်ကားကားနဲ့ အားလုံး စဉ်းစားနိုင်ဖို့အတွက်ကို အားလုံး ပြင်ဆင်နေကြပါတယ်။”\n“ကျမတို့ ပြည်တွင်းမှာက အခက်အခဲတွေက တအားပဲလေ။ ကျမတို့ ရင်ဆိုင်နေရတာ အားလုံးလဲ အသိပဲလေ။ ဒေါ်အောင်ဆန်းစုကြည်နဲ့ နိုင်ငံရေး အကျဉ်းသားတွေ လွတ်မြောက်ဖို့ တောင်းဆိုတဲ့အခါမှာ တချို့ မြို့နယ်၊ တိုင်းနဲ့ ပြည်နယ် အသီးသီးတွေမှာ အားရဝမ်းသာနဲ့ ညီမတို့ကို လှမ်းပြီးတော့ ဖုန်းဆက်တာတွေ၊ ဘာတွေ ရှိတယ်လေ။”\nဒီဗွီဘီ ။ ။ နောက်တခု ဆက်မေးချင်တာက အခု သတိပြုမိတာက မြန်မာနိုင်ငံထဲက ဝတ်ပြုဆုတောင်းပွဲတွေ လုပ်နေတဲ့အခါမှာ မေလကဆိုရင် ရက်စက်ပေါ့။ အခုဆိုရင် အပတ်စဉ် ပုံသဏ္ဍာန်အမျိုးမျိုးနဲ့ နေရာဒေသ အသီးသီးမှာ လုပ်နေဆဲ ဖြစ်တယ်ပေါ့။ ဒီလို လှုပ်ရှားမှုတွေမှာ ဥပမာအားဖြင့် ပဲခူးတိုင်း ဇီးကုန်းမြို့နယ်မှာဆိုရင် ဝတ်ပြုပွဲ သွားပြီးအပြန်မှာ အမျိုးသမီး (၄) ယောက် ဂွနဲ့ ပစ်ခံရပါတယ်၊ မန္တလေး မတ္တရာမြို့နယ်မှာဆိုရင်လဲ မတ္တရာမြို့နယ် ပြည်သူ့လွှတ်တော် ကိုယ်စားလှယ် ဦးသန်းလွင်ဟာ သံလက်သီးနဲ့ အထိုးခံရတယ်၊ ပြီးတော့ မကွေးတိုင်းမှာဆိုရင်လဲ အဖွဲ့ချုပ် အတွင်းရေးမှူး ဦးဝင်းမြင့်ကို ဂွနဲ့ပစ်ခံရတယ်ဆိုတော့ တရားခံတွေကိုတော့ မမိသေးဘူးပေါ့။ ဒါ ပြည်တွင်းက အဖြစ်အပျက်ပါ။ အဲဒီတော့ ဒီဟာနဲ့ ပတ်သက်ပြီးတော့ ပြည်ပမှာရောက်နေတဲ့ လူတွေကရော ဝတ်ပြုဆုတောင်းပွဲတွေကို ကိုယ်နည်းကိုယ့်ဟန်နဲ့ ခေါင်းစဉ်တခုထဲအောက်မှာ ပုံသဏ္ဍာန်အမျိုးမျိုးနဲ့ ပုံဖော်လို့ မရနိုင်ဘူးလား။ အဲဒါနဲ့ ပတ်သက်ပြီး ပြည်ပရောက်နေတဲ့ မဆူးပွင့်က နည်းနည်း ရှင်းပြပေးပါလား။\n“ကဲ ကျမအနေနဲ့ကတော့ တခုဆွေးနွေးချင်တာက ကျမတို့က ဒီနေ့ ပြောတယ်ပေါ့နော်။ ဒီ ပြည်သူတရပ်လုံးရဲ့ သဘောထားဆန္ဒတွေကို ကျမတို့ ဖော်ထုတ်ဖို့လိုနေတယ်။ ပြည်သူတရပ်လုံးက ဘာပဲပြောပြော နိုင်ငံရေး ပြဿနာတွေကို ဖြေရှင်းဖို့တောင်းဆိုနေတယ်။ အမျိုးသားပြန်လည်သင့်မြတ်ရေး လမ်းကြောင်းကို သွားဖို့အတွက် မျှော်လင့် တောင့်တနေကြတယ်ပေါ့နော်။ ဒီလို အခြေအနေမျိုးတွေမှာ ကျမ အခု အစ်မ မစုစုနွေးတို့၊ မဖြူဖြူသင်းတို့ ဦးဆောင်လှုပ်ရှားနေတဲ့၊ လူထုသဘောထားဆန္ဒဖော်ထုတ်တဲ့ အစီအစဉ်လေးတွေကို ဆန့်ကျင်တဲ့အနေနဲ့ လက်ရှိစစ်အစိုးရဟာ ဆိုလို့ရှိရင် နောက်ထပ် ဒီလုပ်ရပ်တွေကို ဆန့်ကျင်တဲ့ ပြည်သူတွေ ဆိုပြီးတော့ ကြံ့ခိုင်ဖွံ့ဖြိုးရေးအဖွဲ့ဝင်တွေ၊ အမျိုးသမီးရေးရာအဖွဲ့ဝင်တွေ ဒီလို တန်ပြန်လှုပ်ရှားမှုတွေနဲ့ လူထုအချင်းချင်းကို အိမ်ကြက်အချင်းချင်း အိုးမဲသုတ်ပြီးတော့ တိုက်ခိုင်းအခွပ်ခိုင်းတဲ့ ကိစ္စမျိုးတွေ၊ ဖြစ်နေတဲ့အပေါ်မှာ ကျမတို့ ဒီလိုလူတွေကို ဘယ်လို နည်းလမ်းမျိုးနဲ့ စည်းရုံးနိုင်မလဲပေါ့နော်။ ဆိုတော့ သူတို့တွေကို ကျမတို့အနေနဲ့ ဒီလိုမျိုးတကယ့် လူထုသဘောမျိုးအတိုင်း ရပ်တည်ဖို့အတွက် ဒီ စစ်အစိုးရကို တွေ့ဆုံဆွေးနွေးရေးလမ်းကြောင်းပေါ် ရောက်လာအောင် တွန်းပို့နိုင်တဲ့ နေရာတွေမှာ ဖိအားတရပ်အနေနဲ့ ပါဝင်လာနိုင်ဖို့ ဘယ်လိုစည်းရုံးနိုင်မယ်လို့ ကျမတို့ မျှော်လင့်ထားနိုင်ပါသလဲရှင်။”\n“ဟုတ်။ အဓိက ကတော့ အခု လက်ရှိအခြေအနေအရ ဆိုလို့ရှိရင် ကြံ့ခိုင်ဖွံ့ဖြိုးရေးအသင်းတွေရော၊ နောက် စစ်တပ်တွေရော၊ အားလုံးပေါ့နော်။ အခက်အခဲ အကြပ်အတည်းတွေနဲ့ ရင်ဆိုင်နေရတယ်။ တချို့တတွေတော့ ရှိတာပေါ့နော်။ တချို့တတွေကတော့လဲ ခိုင်းတာလုပ်၊ ပေးတာယူ ကျွေးတာစားပေါ့နော်။ အဲလိုလူမျိုးတွေလဲ ရှိနေသေးတာပေါ့။ အဲဒါတွေနဲ့ ပတ်သက်ပြီးတော့ ကျမတို့ အနေနဲ့ စိတ်ရှည်ရှည်ထားပြီးတော့ ကျမတို့လိုချင်တဲ့ ရည်မှန်းချက်ပန်းတိုင်က ဘာဖြစ်တယ်။ ကျမတို့ဟာ အားလုံးအတွက်လုပ်ဆောင်နေတဲ့ဟာ ဖြစ်တယ်ဆိုတာကို သူတို့တတွေအားလုံးသိအောင် ကျမတို့တတွေ ပိုပြီးလုပ်ပြနိုင်ဖို့လိုပါတယ်။ နောက်အခါကျရင် သူတို့လုပ်ဆောင်ချက်တွေက မှားနေမှန်း သူတို့သိလာတဲ့ အခါကျရင် သူတို့ဟာသူတို့ ပြင်လာမှာဖြစ်ပါတယ်။ အဲဒီလို အခြေအနေအထိရောက်အောင် ကျမတို့က ကြိုးစားဖို့လိုပါတယ်။”\nဟုတ်ကဲ့ အခုဟာက အခုမေးမဲ့ မေးခွန်းလေးကတော့ ဒီအစိုးရထုတ်သတင်းစာတွေမှာပေါ့နော်၊ ဒီ ဒေါ်အောင်ဆန်းစုကြည်နဲ့နိုင်ငံရေးသမားတွေ လွတ်မြောက်ဖို့အတွက် ဝတ်ပြုဆုတောင်းပြီးတော့ ဖမ်းဆီးထိန်းသိမ်းခံရတဲ့သူတွေ ပြန်လွှတ်တဲ့ သတင်းမှာ ဒီလူတွေဟာ အလုပ်မရှိအကိုင်မရှိ၊ ပေါ့ပေါ့နေပေါ့ပေါ့စားတွေဆိုပြီးတော့ ရေးသားတဲ့အပေါ်မှာရော ကိုယ်တိုင်အတူတူ အဖမ်းဆီးခံရပြီးတော့ အဲဒီလိုမျိုးအပြောခံရတဲ့ အပေါ်မှာရော။ ဘယ်လိုမျိုးတုံ့ပြန်ချင်ပါသလဲခင်ဗျ။\n“ကျမတို့ သူတို့စွပ်စွဲသလို အလုပ်မရှိအကိုင်မရှိ မဟုတ်ပါဘူး။ ကျမဆိုရင်လဲ ကျမတို့ရုံးချုပ်မှာ အလုပ်တွေ အများကြီးရှိတယ်။ အဲလိုပဲ ကျမ အိတ်ခ်ျအိုင်ဗွီ၊ အေအိုင်ဒီအက်စ်နဲ့ပတ်သက်ပြီးတော့လဲ နေ့စဉ်နှင့်အမျှ ကျမတို့ လုပ်ပေးနေရတာတွေရှိပါတယ်။ မိုးလင်းက မိုးချုပ်လုံးဝမနားရပါဘူး။ ကျမတို့ အခု ဖမ်းဆီးလိုက်တာနဲ့ တလအတွင်းမှာပဲ တော်တော်များများ ပြဿနာတွေ ဖြစ်လာတယ်။ လူနာတွေရဲ့ အခက်အခဲတွေ အများကြီးဖြစ်လာတယ်။ ကျမတို့ အားပြီးထလုပ်တာမဟုတ်ဘူး။ ကျမတို့ လုံးဝမအားတဲ့ ကြားထဲက ဒေါ်အောင်ဆန်းစုကြည်လွတ်မြောက်မှသာလျှင် ကျမတို့ တိုင်းပြည်ရဲ့အခြေအနေ ကောင်းမွန်မယ်ဆိုတာ သိတဲ့အတွက်ကို မအားတဲ့ ကြားထဲက ထလုပ်ရတာဖြစ်ပါတယ်။ ကျမတို့ အားနေလို့မဟုတ်ပါဘူး။ လုပ်သင့် လုပ်ထိုက်တဲ့ အလုပ်မို့လို့ ကျမတို့ ထလုပ်တာဖြစ်ပါတယ်။” “ကျမတို့ ရုံးမှာဆိုလဲ ကျမတို့ရဲ့ အဖွဲ့ချုပ်မှာဆိုလဲလေ ရုံးတာဝန်တွေနဲ့သူ့ဟာနဲ့သူ အလုပ်လုပ်နေရတယ်။ သူ့အလုပ်နဲ့သူ ကြပ်နေတယ်။ ကျမဆိုလဲ အဓမ္မလုပ်အားပေးတွေ လယ်သမားကိစ္စတွေ၊ ကျမတို့ကိစ္စအားလုံးအတွက် ကျမတို့ မြန်မာနိုင်ငံမှာ ဆင်းရဲဒုက္ခရောက်နေတဲ့ အထွေထွေ ကြပ်တည်းနေတဲ့ ဘဝတွေက လွတ်မြောက်အောင် အားလုံးအတွက်ကို ကျမတို့ကနေပြီးတော့ ဒေါ်အောင်ဆန်းစုကြည်နဲ့ နိုင်ငံရေးအကျဉ်းသားတွေ လွတ်မြောက်ဖို့အတွက်ကို မအားတဲ့ ကြားထဲကနေပြီးတော့ တောင်းဆိုပေးနေရတာဖြစ်တယ်။ အားလုံးအတွက်ကို လုပ်ပေးနေတာ ကျမတို့က အားလို့လုပ်နေတာမဟုတ်ဘူးဆိုတာမျိုးကိုတော့ ကျမပြောချင်ပါတယ်။”\nဟုတ်ကဲ့ မစုစုနွေးတို့အနေနဲ့က ပြည်သူတွေကို စည်းရုံးနေတယ်ပေါ့နော်။ အခုဟာက အစိုးရကလဲ ဝတ်ပြုဆုတောင်းပွဲတွေကို တားတာဆီးတာ၊ ဖမ်းတာဆီးတာတွေကလဲ ပြည်သူတွေ ငါတို့ ပြည်သူတွေကွဆိုပြီးတော့ ပြောတဲ့အသံတွေလဲ ကျနော်တို့ ကြားနေရတယ်ဆိုတော့ ပြည်သူတွေ ဆိုပြီးတော့ ပြောတယ်ပေါ့နော်။ အဲဒီတော့ ဝတ်ပြုဆုတောင်းပွဲ မတိုင်ခင်ကတည်းက ပြည်သူဆိုတဲ့ အသုံးကို ဒီ ဟင်္သာတ ရိုက်နှက်မှုမှာတုန်းကလဲ ဒီ ပြည်သူတွေကပါဆိုပြီးတော့ အာဏာပိုင်တွေက သတင်းစာကနေပြီးတော့ နောက်လုပ်လို့ရှိရင် ဒီလိုမျိုး အလားတူပုံစံမျိုးတွေ ဖြစ်မယ်ဆိုတော့ ခြိမ်းခြောက်တာမျိုးတွေ ကျနော်တို့ တွေ့ရတယ်ဆိုတော့ အဲဒီလိုမျိုး ပြည်သူဆိုတဲ့ အစ်မတို့ကလဲ ပြည်သူ အစိုးရကလဲ ပြည်သူဆိုတဲ့ အခါမှာ မစုစုနွေးတို့အနေနဲ့ ဘယ်လိုမျိုးရှင်းပြပြီးတော့ ခွဲပြပြီးတော့ စည်းရုံးပါသလဲ ခင်ဗျ။\n“ဟုတ်ကဲ့ ကျနော်တို့ ပြည်သူတွေပါဆိုပြီးတော့ ကျမတို့ကို တားတဲ့ အခါမှာပေါ့နော်။ ဒါ ကျမတို့ကို ပထမဦးဆုံး ပြည်သူတွေပါလို့တားတယ်။ တားပြီးတော့ ကျမတို့ကို အတင်း အဓမ္မ ဆွဲအတင်ခံရတယ်။ အဲဒီအချိန်မှာ ပြည်သူတွေပါဆိုပြီးတော့ တားတဲ့လူတွေက ကျမတို့ ကျိုက္ကဆံ စစ်ကြောရေးကို ရောက်သွားတဲ့အခါမှာ ကျမကနေပြီးတော့ သက်ဆိုင်ရာ ကျမတို့ကို လာစစ်ဆေးတဲ့ တာဝန်ရှိ ပုဂ္ဂိုလ်တွေကို ကျမက ပြောတယ်။ ကျမတို့ ပြည်သူတွေပါဆိုပြီးတော့ တားလိုက်တဲ့လူတွေနဲ့ ကျမတို့နဲ့ မျက်နှာချင်းဆိုင် ဖြေရှင်းခွင့်ပေးပါ။ အဲလို မျက်နှာချင်းဆိုင် ဖြေရှင်းခွင့်ပေးမှသာ တဦးက မှားတယ်၊ တဦးက မှန်တယ်ဆိုတာ နားထောင်ပြီးတော့ အပြစ်ရှိတဲ့လူကို အပြစ်ပေးပါပေါ့။ အဲလိုမျိုးပြောပါတယ်။ အဲလို ပြောတဲ့အခါမှာ ကျမတို့ကို တာဝန်ယူစစ်ဆေးနေတဲ့ သက်ဆိုင်ရာပုဂ္ဂိုလ်တွေက ဒီလူတွေဟာ ဘယ်သူတွေပါ။ သူတို့က ဘယ်ကပါလို့ ကျမတို့ကို ဖြေရှင်းပြတာမျိုးမပြောပြနိုင်ပါဘူး။ ပြည်သူ့အရေခြုံပြီးတော့ပေါ့နော်။ စစ်မှန်တဲ့ ပြည်သူတွေ၊ ရိုးသားတဲ့ ပြည်သူတွေကို အမည်းရောင်ဆိုးပြီးတော့ ပြည်သူကို ခုတုံးလုပ်ပြီးတော့ ကျမတို့ကို ပြည်သူချင်းတိုက်ခိုက်နေတာကို ကျမတို့က ပြည်သူတွေဆီကို ရောက်တဲ့အခါကျတော့ ကျမတို့ ပြည်သူတွေက ရိုးသားတယ်။ ဖြူစင်တယ်။ အခုလိုမျိုးအလုပ်မျိုးကို ကျမတို့ ပြည်သူတွေက မလုပ်ဘူး။ ဒါကိုလဲ ကျမတို့ ပြည်သူတွေက နားလည်ကြမှာပါလို့ ကျမတို့ ဖြေရှင်းပြပါတယ်ရှင်။ ဖြေရှင်းပြပြီးတော့ ပြည်သူအစစ်နဲ့ အတုကိုပေါ့နော်။ ကျမတို့ ပြည်သူလူထုတွေသိအောင် ဖြေရှင်းပြတယ်။ ဆွေးနွေးတယ်။ သူတို့ကျမတို့အပေါ်မှာထားတဲ့ သဘောထားတွေအပေါ်မှာ ကျမတို့သူတို့ကို ပြန်ပြောပြတယ်။ ပြည်သူအစစ်တွေကို ကျမတို့ပြန်ပြောပြတယ်။”\nဟုတ်ကဲ့ခင်ဗျ။ ဟုတ်ကဲ့ ကျေးဇူးတင်ပါတယ်ခင်ဗျ။ အခု မဆူးပွင့်က မဖြူဖြူသင်းကို အိတ်ခ်ျအိုင်ဗွီနဲ့ ပတ်သက်ပြီးတော့ ပြည်ပရောက်အမျိုးသမီးတယောက်အနေနဲ့ သူချင်တဲ့ဟာကို မေးပါလိမ့်မယ်ခင်ဗျ။\n“ဟုတ်ကဲ့ ကျမတို့ ဒီနေ့ ပြည်ထဲမှာဆိုလို့ရှိရင် အဓမ္မလုပ်အားပေးစေခိုင်းတဲ့ကိစ္စတွေ အခုနကလိုမျိုး ကျန်းမာရေးစောင့်ရှောက်မှု ကင်းမဲ့နေတဲ့ ကိစ္စတွေ အထူးသဖြင့် အိတ်ခ်ျအိုင်ဗွီ၊ အေအိုင်ဒီအက်စ်ရောဂါ ဝေဒနာသည်တွေအပေါ်မှာ လစ်လျူရှု၊ ဥပေက္ခာပြုထားတဲ့ကိစ္စတွေပေါ့နော်၊ ဒါတွေကို အခြေခံပြီးတော့ ဒီလိုပြဿနာတွေအားလုံးဟာ နိုင်ငံရေးပြဿနာတွေကို ဖြေရှင်းဖို့တောင်းဆိုနေတယ်ဆိုတဲ့ အဆင့်ကို ရောက်လာအောင် ဒီ မဖြူဖြူသင်းတို့ အနေနဲ့ လူထုထဲမှာ ဘယ်လိုပုံစံမျိုးနဲ့ စည်းရုံးလှုံ့ဆော်မှုတွေ လုပ်ခဲ့သလဲ ဆိုတာ ကျမသိချင်ပါတယ်။”\n“အဓိက ကတော့ ကျမအနေနဲ့ ကျန်းမာရေးပြန်လည်စောင့်ရှောက်မှုလုပ်ငန်းတွေ လုပ်တဲ့နေရာမှာ လူနာတွေ တော်တော်များများဟာ ဘယ်လိုအခက်အခဲတွေ ကြုံတွေ့ရလဲဆိုတော့ ဒီရောဂါအကြောင်းကို ဘာမှမသိရဘူး။ သေဆုံးတဲ့အခါမှာလဲ ဘာကြောင့်သေဆုံးမှန်းကို မသိတဲ့ အခြေအနေတွေရှိတယ်။ အဲဒါနဲ့ပတ်သက်ပြီးကျမတို့ဆီရောက်လာတဲ့ အခါမှာ ကျမ လူနာတွေကို သေသေချာချာ ပြောပြတယ်။ အဓိက တာဝန်ရှိတာက လက်ရှိတာဝန်ယူထားတဲ့ အာဏာပိုင်တွေမှာ တာဝန်ရှိတယ်။ အဲလိုပဲ သူတို့မဖြေရှင်းပေးဘူး။ မဖြေရှင်းပေးလို့ရှိရင် ကျမတို့ ဒီလူနာတွေ ကိုယ်တိုင်ကလဲ ကိုယ်ရသင့်ရထိုက်တဲ့ အခွင့်အရေးတွေကို ရနိုင်အောင် ကိုယ်ကိုယ်တိုင် ကြိုးစားဖို့လိုတယ်။\nနောက်တခုကကျတော့ ကျမတို့ဆေးသောက်တဲ့လူနာတွေ ရှိနေတယ်။ တခြားဆေး မရတဲ့သူတွေ အများကြီးပဲ။ အဲဒီဆေးမရပဲနဲ့ နေ့စဉ်သေဆုံးနေတဲ့ လူတွေအတွက်ကိုလဲ ဆေးရနေတဲ့ လူနာတွေအနေနဲ့က ပြန်ပြီး ကိုယ်ချင်းစာနာနိုင်ဖို့ သူတို့အတွက်ကို ပြန်ပြီးအကူအညီပေးနိုင်ဖို့ သူတို့အတွက် ဆေးဝါးရရှိဖို့အတွက်ကို ကိုယ့်အခွင့်အရေး ကိုယ်ရရှိဖို့အတွက်ကို ကျမ အမြဲတမ်း သူတို့ကို ပြောပြပါတယ်။ အခြားနိုင်ငံတွေမှာ ထိန်းချုပ်ထားလို့ရနေပြီ။ သက်ဆိုင်ရာ အစိုးရတွေအနေနဲ့ ဒီကိစ္စကို ထိထိရောက်ရောက် လုပ်ဆောင်နိုင်တယ်။ အေအာဗွီဆေးဝါး သုံးလို့ရှိရင် ကျန်းမာရေး ပြန်လည် ကောင်းမွန်မယ်။ အလုပ်ပြန်လည်လုပ်နိုင်မယ်။ အဲလိုဟာမျိုးတွေကို တယောက်မှ အခွင့်အရေးမရဘူး။\nဒီလိုလုပ်ပေးရမှာ ကျမတို့မှာလဲ တာဝန်ရှိသလို လူနာတွေအားလုံးမှာလဲ တာဝန်ရှိတယ်။ လူတိုင်းလူတိုင်းဟာ ကိုယ့်အခွင့်အရေးရရှိဖို့အတွက်ကို ကိုယ်ကိုယ်တိုင် ကြိုးစားဖို့လိုတယ်။ အဲလို ကျမက သေသေချာချာ ပြောပြတဲ့အခါကျတော့ လူနာတွေ တော်တော်များများလဲ သိလာတယ်။ အခုနောက်ပိုင်းဆိုလို့ရှိရင် သူတို့ကိုယ်တိုင် သူတို့သိလာတယ်။ ဆေးရဖို့အတွက် သူတို့ ကြိုးစားကြမယ်။ သူတို့နဲ့ ဘဝတူလူတွေကိုလဲ သူတို့ပြန်ပြီးတော့ သူတို့ရပ်ရွာတွေရောက်တဲ့အခါမှာ သူတို့ ပြန်ပြီးတော့ ကြိုးစားပေးတယ်။ ကျမနဲ့ အမြဲတမ်းအဆက်အသွယ် မပြတ်လုပ်ပေးနိုင်တယ်ဆိုတာ ကျမ အဲလိုနည်းနဲ့ သူတို့ကို ဒါကတော့ လူမှုရေးနဲ့ ဆက်သွယ်ပြီး၊ နိုင်ငံရေးအကြောင်းပေါ့နော်။ သူတို့ကို အမြဲတမ်းကျမ ရှင်းပြပေးပါတယ်။”\nဟုတ်ကဲ့ အခုလိုမျိုး မအားမလပ်တဲ့ ကြားကနေပြီးတော့ အချိန်ပေးပြီတော့ ဒီမိုကရက်တစ် မြန်မာ့အသံ အစီအစဉ်တခုမှာ တက်တက်ကြွကြွနဲ့ ပါဝင် ဆွေးနွေးပေးခဲ့ကြတဲ့ မစုစုနွေးနဲ့ မဖြူဖူသင်း ဒီမိုကရက်တစ် မြန်မာ့ အသံရဲ့ စတူဒီယိုကို လာရောက်ဆွေးနွေးပေးတဲ့ မဆူးပွင့်တို့ သုံးဦးစလုံးကို ကျနော်တို့ ဝိုင်းတော်သား အားလုံးကနေပြီးတော့ ကျေးဇူးတင်ပါတယ်။ ပြီးတော့ ဒီ့ထက်ပိုပြီးတော့ လောကဓံကို ပိုပိုပြီးတော့ ကြံ့ကြံ့ခံနိုင်ပါစေဆိုပြီးတော့လဲ ဆုတောင်းမေတ္တာပို့လိုက်ပါတယ်။\nphyu phyu thin in RFA journal\n0 comments at 11:17 PM Labels: General\nပြီးခဲ့တဲ့လတုန်းက ထောင်ကပြန်လွတ်လာတဲ့ ဒေါ်မေ၀င်းမြင့်နဲ့ပတ်သက်ပြီး RFA က အစီအစဉ်တခုကို ထုတ်လွှင့်ခဲ့ပါတယ်။ မြန်မာပြည်က အမျိုးသမီးနိုင်ငံရေးသမားတွေအကြောင်း ဖြစ်ပါတယ်။ မဖြူဖြူသင်းနဲ့ ဆက်သွယ်မေးမြန်းချက်တွေလည်း တော်တော်များများ ပါဝင်ပါတယ်။ အောက်တိုဘာ ၃၊ ၂၀၀၈ စနေ မနက်မှာ ထုတ်လွှင့်သွားပါတယ်။\nအသံနားထောင်ဖို့ Read more ကို နှိပ်ပါ။\nPhyu Phyu Thin From Wikipedia, the free encyclopedia\n0 comments at 4:11 PM Labels: data\nPhyu Phyu Thin (born 1972) isaBurmese HIV/AIDS activist and supporter of the National League for Democracy. On May 21, 2007, Phyu Phyu Thin was arrested by police in Yangon for organizingaprayer rally to call for the release of detained National League for Democracy leader Aung San Suu Kyi. Never told what crime she had committed, she was held for more thanamonth, and was released on July 2, 2007.\nEleven HIV/AIDS patient-protestors detained in Myanmar\nDetained AIDS activist Phyu Phyu Thin released in Myanmar\n^ab c Associated Press (2009-07-03). "Prominent Myanmar AIDS activist freed from detention". The Star (Malaysia). Retrieved on 2007-07-03.\n^ab "Burma Released HIV-Positive Activists From Hospital Confinement". Voice of America (2007-06-08). Retrieved on 2007-06-29.\n^ab Mann, Naomi (2009-07-03). "A Brave, Caring Woman Now Also Needs Help". The Irrawaddy. Retrieved on 2007-07-03.\n^ Lae, Aye (2009-06-07). "HIV/AIDS Patients Detained in Rangoon". The Irrawaddy. Retrieved on 2007-06-29.\n^ Aung, Htet (2009-06-28). "“Free Suu Kyi” Campaigners Released". The Irrawaddy. Retrieved on 2007-06-29.\n^ Paung, Shah (2009-06-21). "Relatives of Missing HIV Activist Threaten to Sue Authorities". The Irrawaddy. Retrieved on 2007-06-29. အစ\n0 comments at 8:45 AM Labels: General news\nဇွန် ၁၅၊ ၂၀၀၈\nအေအိုင်ဒီအက်စ် ဝေဒနာသည်များကို ကူညီစောင့်ရှောက်သူအဖြစ် ထင်ရှားသည့် မဖြူဖြူသင်းသည် တစ်နှစ်နီးပါးတိမ်းရှောင်နေရာမှ ယခုအခါ ရန်ကုန်မြို့တွင် ပြန်လည်ထွက်ပေါ်လာပြီး ပုံမှန်လုပ်ငန်းများ ပြန်လည် လုပ်ကိုင်လျက်ရှိသည်။\nအမျိုးသားဒီမိုကရေစီအဖွဲ့ချုပ်၊ လူငယ်အဖွဲ့ခေါင်းဆောင်တစ်ဦးဖြစ်သူ မဖြူဖြူသင်းသည် သူ့အား စောင့်ကြည့်ရန် တာဝန်ကျသည့် ဒေသခံ အာဏာပိုင်များထံ သွားရောက်တွေ့ဆုံခဲ့ကြောင်း၊ ၎င်းတို့က သူ့အား တိမ်းရှောင်ပုန်းအောင်းနေရန် မလိုအပ်ကြောင်း ပြောကြားခဲ့သည်ဟု သိရသည်။\nပြီးခဲ့သည့်နှစ် သြဂုတ်လအတွင်း နိုင်ငံရေးလှုပ်ရှားမှုများတွင် ပါဝင်သော ထင်ရှားသည့် လူငယ်များ ဖမ်းဆီး ထိန်းသိမ်းခံခဲ့ရချိန်မှစပြီး မဖြူဖြူသင်းသည် လူမြင်ကွင်းမှ ပျောက်ကွယ်သွားခြင်းဖြစ်သည်။\nမဖြူဖြူသင်းသည် လုပ်ဖော်ကိုင်ဘက်များနှင့်အတူ အေအိုင်ဒီအက်စ်ရောဂါ ကာကွယ်တိုက်ဖျက်ရေး၊ ပညာပေးရေးလုပ်ငန်းများကို ၂၀၀၂ ခုနှစ်မှစပြီး တစိုက်မတ်မတ် လုပ်ကိုင်နေသူ ဖြစ်သည်။ ၈ နှစ်အတွင်း လူနာပေါင်း ၁၈၀၀ ကျော်ကို ကူညီခဲ့သည်ဟု သိရသည်။\nတိမ်းရှောင်နေချိန်အတွင်း သူ၏လူနာအချို့တည်းခိုနေထိုင်သည့် ရန်ကုန်မှ မဂ္ဂင်ကျောင်းတိုက် ချိတ်ပိတ်ခံခဲ့ရပြီး၊ ဖခင်ဖြစ်သူလည်း ရုတ်တရက် ကွယ်လွန်ခဲ့သည်။\nလွန်ခဲ့သည့်မတ်လက မဖြူဖြူသင်းသည် Czech သမ္မတနိုင်ငံ၊ People in Need ဖောင်ဒေးရှင်းက ပေးအပ်သော Homo Homini ဆုကို ချီးမြှင့်ခံရသည်။ မြန်မာပြည်နိုင်ငံရေး လှုပ်ရှားမှုထဲမှ ထင်ရှားသည့် အမျိုးသမီးများဖြစ်ကြသည့် မစုစုနွေး၊ မနီလာသိန်းတို့နှင့်အတူ ပူးတွဲချီးမြှင့်ခံရခြင်းဖြစ်သည်။ ထိုဆုသည် ဒီမိုကရေစီနှင့် လူ့အခွင့်အရေးလုပ်ငန်းများတွင် စွမ်းစွမ်းတမံဆောင်ရွက်သူများ၊ နိုင်ငံရေး ပဋိပက္ခများတွင် အကြမ်းမဖက်သည့်နည်းဖြင့် လှုပ်ရှားသူများကို ပေးအပ်သည့်ဆုဖြစ်သည်။\nppt's family donates the Nargis storm victims\n0 comments at 2:00 PM Labels: photo\nphyu phyu thin is in irrawaddy\n0 comments at 3:16 PM Labels: General news\nမဖြူဖြူသင်းနှင့်အဖွဲ့ မုန်တိုင်းဒုက္ခသည်များကို သွားရောက်ကူညီ\nဧရာဝတီတိုင်း ဒေးဒရဲမြို့နယ်က လူသူအရောက်နည်းတဲ့ ကျေးလက်ဒေသတွေက မုန်တိုင်းဘေး ဒုက္ခသည်တွေဟာ နှစ်ပတ်ကျော်ကြာတဲ့အထိ ကယ်ဆယ်ရေးအဖွဲ့တွေနဲ့ အဆက်အသွယ်မရဘဲ ခက်ခက်ခဲခဲ နေထိုင်စားသောက်နေကြရတယ်လို့ အဲဒီဒေသကနေပြန်လာတဲ့ မဖြူဖြူသင်းက ပြောပါတယ်။\nအိတ်ခ်ျအိုင်ဗွီအေ့ဒ်စ် ဝေဒနာရှင်တွေကို ကူညီစောင့်ရှောက်ခဲ့ပြီး မကြာသေးမီကမှ အာဏာပိုင်တွေ ထိန်းသိမ်းထားရာက ပြန်လွတ်လာတဲ့ မဖြူဖြူသင်းနဲ့ ရှေ့နေဦးအောင်သိန်းတို့အဖွဲ့ ဟာ ဒေးဒရဲမြို့နယ် ပင်လယ်ဝမှာရှိ ရေဖြန်းကုန်းရွာကို တနင်္ဂနွေနေ့က သွားရောက်ကူညီကြပါတယ်။ သူတို့က အ၀တ်အထည်၊ ဆေးဝါးနဲ့ အိုးခွက် ပန်းကန်တွေကို ပေးအပ်ကူညီခဲ့ပါတယ်၊ ဒုက္ခသည်တွေအတွက် နေထိုင်စားသောက်ရေးနဲ့ ကျန်းမာရေးစောင့်ရှောက်မှုတွေ အမြန်ဆုံး ဦးစားပေးဆောင်ရွက်ဖို့ အရေးတကြီးလိုအပ်နေတယ်လို့ ရှေ့နေဦးအောင်သိန်းက ပြောပါတယ်။\nဒုက္ခသည်တွေရဲ့အခြေနေနဲ့ပတ်သက်ပြီး မဖြူဖြူသင်းရဲ့ ရှင်းပြချက်၊\n“အဲဒီရွာမှာက လမ်းပန်းဆက်သွယ်ရေးကလည်းနဲနဲခက်တယ်၊ မြို့နဲ့လှမ်းတော့ သွားပြီးကူ ညီပေးတဲ့သူလည်း သိပ်မရှိဘူး၊ ကျမတို့သွားတဲ့နေကျမှပဲ ၁၅ ရက်ရှိပြီပေါ့နော်၊ သူတို့ရွာကို အကူ အညီ ပေးမယ့် သူတွေ မရောက်သေးဘူး၊ အဲနေ့ကမှ စရောက်တာပါ၊ ရွာမှာတော့ အသေအပျောက်လည်း ရှိတယ်၊ အိမ်ခြေတော်တော်များများကလည်း ပျက်စီးသွားတယ်၊ ရွာက တံငါရွာဖြစ် တဲ့အတွက် အရင်ကတော့ တော်တော်လေးတော့ စီးပွားရေးပြေလည်တာပေါ့၊ အခုတော့ ဘာမှမရှိတော့ဘူး၊ အိမ်တွေအကုန်ပြိုသွားတယ်။\nရွာမှာ စာသင်ကျောင်း နှစ် ကျောင်းရှိတယ်၊ နှစ်ကျောင်းလုံးပြိုသွားတယ်၊ အဲမှာရှိတဲအိမ်က တရွာလုံးမှ သုံးလေးအိမ်ပဲကျန် တော့ အကုန်လုံးက လမ်းဘေးမှာပဲ နေနေရတဲ့အခြေအနေပေါ့၊ အဲဒီရက်နေ့ကမှ သူတို့အကူအညီ ရတဲ့အတွက် တော်တော်လေးတော့ အခက်အခဲဖြစ်နေတာပေါ့၊ ရွာမှာ လူပေါင်း ၅၀၀ ကျော်လောက်ရှိတာ ၁၂၆ ယောက်သေတယ်၊ ဘာအကူအညီမှ မရသေးဘူး။\nအိမ်တွေကလည်း ပြိုပျက်သွားတယ်ဆိုတော့ ဘယ်လိုနေပြီး ဘယ်လို စားသောက်နေကြပါသလဲ၊\nအဲဒီမှာတော့ ကျန်ခဲ့တဲ့အိမ်က ပြန်ကြည့်ကြတယ်။ ရွာထဲမှာ ဘုန်းကြီးကျောင်းက လုံးဝ ပျက်ပြီး တော့ နည်းနည်းပါးပါးတော့ နေလို့ရတာပေါ့နော်၊ အဲဒီဘုန်းကြီးကျောင်းမှာ အကုန်လုံးကပ်ပြီးနေ နေကြတယ်။ ကလေးတွေက တော်တော်များတယ်၊ လူကြီးတွေက အဲဒီရွာကထွက်သွား ပြီး တခြားနေရာမှာ ရှာဖွေပြီး သူတို့ ရွာကိုပြန်လာပြီး စားသောက်ကြတယ်။ နောက် အရင်က သူ တို့မှာကျန်တဲ့ ရေစိုတဲ့ဆန်တွေကို နေလှန်းပြီးတော့ ဒီတိုင်းပဲ ချက်ပြုတ်စားသောက်နေကြတယ်။\nသူတို့ရွာက သေသွားတဲ့လူတွေရဲ့ အလောင်းတွေကိုရော မြင်တွေ့ခဲ့ရပါသလား။\nကျမတို့သွားတဲ့ရက်က ၁၀ ရက်ကျော်ပြီ၊ အဲဒီအချိန်ထိတောင်မှပဲ ကမ်းစပ်တွေမှာ ကျန်နေသေးတဲ့ အလောင်းတွေရှိတယ်၊ နောက်ပြီး ကျွဲနွားတွေ ဒီတိုင်းပဲ ရေထဲမှာမျှောနေတာတွေ တွေ့ခဲ့သေးတယ်။ ပင်လယ်ဝအထိကတော့ အနံ့တွေရှိနေသေးတယ်ရှင့်။\nဒုက္ခသည်တွေရဲ့ စိတ်ပိုင်းဆိုင်ရာအခြေနေနဲ့ ပတ်သက်လို့ ဘယ်လိုတွေ့ခဲ့ရပါသလဲ။\nအခုလက်ရှိတွေ့ခဲ့ရတာဆိုရင် တချို့နေရာမှာဆိုရင် လမ်းပေါ်မှာ စိတ်ဖောက်ပြန်သွားတဲ့ အမျိုးသမီးတွေ တွေ့ခဲ့ရတယ်၊ တချို့ကလေးတွေဆိုလည်း ကြောင်တောင်တောင်လေးတွေနဲ့ မိဘတွေ မရှိတော့ဘူး၊ လမ်းမှာဆိုရင် အမျိုးသမီးတယောက်ဆိုရင် ရူးပြီးတော့ အဲလို လျှောက်ပြေးနေတာတွေရှိတယ်၊ “ဆရာမရေ မြန်မြန်လာပါ။ မြန်မြန်လာပါ”နဲ့ အဲလိုမျိုး လိုက်အော်နေတာတွေ တွေ့ခဲ့ရတယ်။\nစိတ်ပေါ်မှာကော အကုန်လုံးထိတာပေါ့နော်၊ ကလေးတွေဆိုရင်လည်း မျက်လုံးလေးတွေက ကြောင်နေတယ်၊ ကြည့်သာကြည့်နေတာ ဘာမှမသိတဲ့ပုံစံမျိုးလေး တွေပေါ့နော်၊ သူတို့အတွက် အဓိကလိုအပ်တာတော့ လောလောဆယ် သူတို့ရဲ့စိတ်အခြေအနေတွေကိုလည်း ပြန်ကုသပေးဖို့လည်း လိုအပ်တယ်။ အခုလက်ရှိ နေထိုင်စားသောက်ရေးလည်း ပြင်ဆင်ပေးဖို့ လိုသလို ပြန်လည်ထူထောင်ရေး တွေလည်း အများကြီး လုပ်ပေးဖို့ လိုနေတာလည်း တွေ့ရပါတယ်။\nsome quality photos from AFP web\n0 comments at 8:26 PM Labels: photo\nပုံအရည်အသွေးကောင်းတာတွေ တွေ့လို့ တင်ပေးလိုက်ပါတယ်။ ယူသုံးလိုသူများအတွက် လိုလိုမယ်မယ်။\nsketches by Min Kyaw Khaing\n0 comments at 8:02 PM Labels: photo\nမင်းကျော်ခိုင်ရဲ့လက်ရာ။ စာရေးဆရာ၊ နိုင်ငံရေးသမား၊ ကျောင်းသားခေါင်းဆောင်တွေရဲ့ပုံတွေကိုလည်း ဟောဒီမှာ တစုတဝေးတည်း တွေ့နိုင်ပါတယ်။\nppt in wikipedia\nhttp://en.wikipedia.org/wiki/Phyu_Phyu_Thin မှာ ဖြူဖြူသင်းအကြောင်း အင်္ဂလိပ်ဘာသာနဲ့ တွေ့ရတယ်။\nwomen participation in politic\n0 comments at 3:21 AM Labels: debate, Interview\nမဖြူဖြူသင်းအပါအ၀င် တခြား အမျိုးသမီးတွေရဲ့ အတွေ့အကြုံ အတွေးအမြင်တွေ ပါဝင်တဲ့ ရေဒီယိုအစီအစဉ်ကို စာစီထားပါတယ်။ ပီဒီအက်ဖ် ဖိုင်နဲ့ တင်ထားတယ်။\nဒေါင်းလုတ်လုပ်ပြီး သိမ်းဖို့ ဖတ်ဖို့ ဒီနေရာကို နှိပ်ကြပါ။\nမရရင် ဟောဒီနေရာမှာ စမ်းကြည့်ပါ။ (download ကို နှိပ်၊ ပေါ်လာတဲ့ စာလုံး ၅လုံးလောက်ကို ရိုက်ထည့်၊ ပြီးရင် get ကို ကလစ်နှိပ်လိုက်ရုံပါပဲ။)\nဘီဘီစီမြန်မာဌာနက အဲဒါကို ၃ကြိမ်လွှင့်သွားတယ်။ ( ပထမအကြိမ် အပြည့်အစုံ၊ နောက် ၂ကြိမ် အကျဉ်းချုပ်။ )နိဒါန်းမှာ ဖြူဖြူသင်း၊ စုစုနွေး၊ နီလာသိန်းတို့အသံ ပါတယ်။ နောက်ပိုင်းမှာ မသင်းသင်းအောင်၊ မမေငြိမ်း၊ မောင်သာမညတို့က ဆွေးနွေးသွားတယ်။ တခြားသုံးလေးယောက်ရဲ့ အသံတွေလည်း ပါပါသေးတယ်။ ဖတ်ကြည့်ပါဦး။ မတူတဲ့အမြင်တွေ တွေ့ရမယ်။\nဘီဘီစီက ကိုနေမျိုးသူရိန် ရန်တိုက်ပေးတာလည်း တွေ့ရမယ်။ ရန်တိုက်တာလည်း လွယ်တာမဟုတ်။ ဘယ်သူတွေက ဘယ်လိုသဘောထားရှိတယ်ဆိုတာ ကြိုသိထားဖို့လိုတယ်။ ဘယ်သူ့ကို ဘယ်မေးခွန်းမေးရမလဲ ကြိုပြင်ဆင်ထားလို့ရမယ်။ ရန်တိုက်ပေးမှ ငြင်းကြခုန်ကြမယ်။ ပရိသတ် မပျင်းတော့ဘူးဗျာ။ အားလုံးကောင်းပါသည် ဆိုတဲ့အသံ တညီတည်းထွက်ရင် ပရိသတ်က ပျင်းသွားလိမ့်မယ်လို့ ထင်တာပဲ။ ပရိသတ်က အရေးကြီးတယ် မဟုတ်လား။\nရေဒီယိုအစီအစဉ်တစ်ခုကို တာဝန်ယူတဲ့အခါ ချို့ယွင်းတတ်တဲ့ တယ်လီဖုန်းလိုင်း၊ အဆက်မပြတ်ပြောတတ်တဲ့ လူတွေရဲ့သဘာဝ၊ ကန့်သတ်ထားတဲ့အချိန် စတာစတာတွေက ဒုက္ခပေးတတ်တာ တွေ့ရပါတယ်။ ကိုနေမျိုးတို့က နည်းနည်းဝါရင့်နေပြီမို့ သူကိုင်တွယ်သွားပုံတွေက အတုယူချင်စရာဆိုပါစို့။ အသံလွှင့် ဋ္ဌာနတွေမှာလည်း အလုပ်နေရာတွေ လစ်လပ်နေတယ်နော် စကားမစပ်ပြောရရင်။\nဆရာမမေငြိမ်းက ဘီဘီစီ ၁၅မိနစ် မိနစ် ၂၀ အစီအစဉ်မှာ ပြောရတာ အားမရလို့ သူ့ဘလော့ဂ်မှာလည်း ထပ်ပြီး ဆွေးနွေးထားတာ ဖတ်လိုက်ရပါသေးတယ်။ ဒီအကြောင်းအရာကလည်း ကျနော်တို့နိုင်ငံမှာ အသစ်အဆန်းတစ်ခုလည်းဖြစ်၊ စိတ်ဝင်စားစရာလည်း ကောင်း၊ နိုင်ငံတကာမှာလည်း အငြင်းပွားနေဆဲ အကြောင်းအရာဖြစ်ပါတယ်။ အမျိုးသမီးအရေး ဆောင်ရွက်သူများကလည်း ရုန်းကန်လှုပ်ရှားနေဆဲပါ။ ကဲ- ဖတ်လိုက်ကြပါစို့။\nPPT talks about her project\n0 comments at 3:08 AM Labels: Interview\n(စိတ်ဝင်စားစရာကောင်းတဲ့ အင်တာဗျူးတစ်ခုကို ပြန်နားထောင်၊ စာစီပေးလိုက်ပါတယ်။ ရန်ကုန်မြို့က အခြေအနေတစ်ခုကို သိရတာပေါ့ဗျာ။)\nကိုသိန်းမြတ် BBC Burmese 1-12-2007 8:15 pm\nအိတ်ခ်ျအိုင်ဗွီ အေအိုင်ဒီအက်စ် ရောဂါသည်တွေကို စောင့်ရှောက် ကူညီပေးနေသူတစ်ဦးကိုလည်း ကျနော် ဆက်သွယ်ထားပါတယ်။ အိတ်ခ်ျအိုင်ဗွီ အေအိုင်ဒီအက်စ် လူနာတွေကို စောင့်ရှောက် ကူညီပေးနေတဲ့ အမျိုးသားဒီမိုကရေစီအဖွဲ့ချုပ် အဖွဲ့ချုပ် လူငယ်အဖွဲ့ဝင် မဖြူဖြူသင်းနဲ့ တခြားအဖွဲ့ဝင်တွေဟာ အိတ်ခ်ျအိုင်ဗွီ အေအိုင်ဒီအက်စ် ရောဂါ ဝေဒနာသည်တွေကို ကူညီ စောင့်ရှောက်ပေးနေ ပေမယ့် သူတို့ရဲ့လူနာတွေထားရှိရာ နေရာတွေထဲက နေရာတစ်ခုဖြစ်တဲ့ မဂ္ဂင်ကျောင်းကိုလည်း အစိုးရက ပြီးခဲ့တဲ့ ကြာသပတေးနေ့ကတည်းက ပိတ်ပင်လိုက်တယ် ဆိုတော့ လူနာတွေရဲ့ လက်ရှိအခြေအနေနဲ့ပတ်သက်ပြီး ဘယ်လိုရှိပါသလဲ လို့ မဖြူဖြူသင်းကို ကျနော် မေးမြန်းခဲ့ပါတယ်။\n“လူနာတွေရဲ့အခြေအနေကတော့ စက်တင်ဘာ အကုန်လုံးက အများကြီးဒုက္ခတွေ့ရတယ်။ ဘာဖြစ်လို့လဲဆိုတော့ သူတို့တည်းခိုနေတဲ့ ဘုန်းကြီးကျောင်းတွေ ပိတ်ပစ်တယ်၊ ချိတ်ပိတ်တာတွေ ခံနေရတော့ လူနာတွေရဲ့ လက်ရှိအခြေအနေကတော့ တော်တော်လေး အခက်အခဲနဲ့ ရင်ဆိုင်နေရတယ်။”\nမဂ္ဂင်ကျောင်းကိုပိတ်လိုက်တော့ အဲဒီကျောင်းကလူနာတွေ ဘယ်ကို ရောက်သွားလဲခင်ဗျ။\n“အဲဒီကျောင်းကလူနာတွေကတော့ အရင်က လူနာတွေ စုထားတဲ့ နေရာမှာပဲ သူတို့ ကြပ်ကြပ်တည်းတည်းနဲ့ စုပေါင်းပြီး နေထိုင်ကြပါတယ်။”\nဆေးဝါးရရှိမှု အခြေအနေရော ဘယ်လိုရှိပါသလဲ။\n“လက်ရှိအခြေအနေက ဒီ အေအာဗွီနဲ့ပတ်သက်လို့ သိပ်ပြီးတော့ မရှိဘူး၊ တချို့ အင်န်ဂျီအိုတွေဆိုလည်း လူနာအသစ်တွေ လက်မခံတော့ဘူးပေါ့နော်၊ ဒီမှာ ဆေးခန်းလာပြဖို့လည်း လူနာအသစ်တွေ ကိုယ်တိုင်ကိုယ်က ရုံးကို နေ့တိုင်းလိုလိုရောက်လာတာပေါ့။”\nနယ်က ဝေဒနာသည်တချို့ဆို ရန်ကုန်မှာပဲ ဆေးရနိုင်တဲ့အတွက် အိမ်တွေဘာတွေဘာ ရွှေ့ပြောင်းပြီးတော့ ရန်ကုန်ကို လာနေရတာ အဲသလိုမျိုး ကြားရပါတယ်၊ ဟုတ်သလားခင်ဗျ။\n“ဟုတ်ကဲ့ပါ။ လွန်ခဲ့တဲ့ ၂နှစ်လောက်ကတည်းက အင်န်ဂျီအိုတွေမှာ အေအာဗွီဆေးဝါးတွေ၊ အိတ်ခ်ျအိုင်ဗွီနဲ့ ပတ်သက်တဲ့ ဆေးဝါးတွေ ပေးတယ်၊ ရန်ကုန်တိုင်းမှာ ရှိရင်တောင်မှပဲ သူတို့ သတ်မှတ်တဲ့ ဧရိယာအတွင်းမှာ ပေးတဲ့အခါကျတော့ နယ်ကလူနာတွေဆိုရင် ဆေးရဖို့ အခွင့်အလမ်း မရှိဘူးလေ။ အဲဒါကြောင့် လူနာတွေအားလုံးကို စုပေါင်းပြီးတော့ အိမ်ငှားထားတာမျိုးတွေ၊ မတတ်နိုင်တဲ့လူနာတွေကို ကျမတို့က စီစဉ်ထားတဲ့အိမ်တွေမှာ လူနာတွေအကုန်လုံး စုပေါင်းထားပြီး ဆေးရဖို့အတွက်ကို ကြိုးစားပေးနေပါတယ်။”\nဟုတ်ကဲ့၊မဖြူဖြူသင်းတို့ စောင့်ရှောက်ထားတဲ့လူနာ ဘယ်လောက်အထိ ရှိနေပါသလဲခင်ဗျ။\n“ကျမတို့ စပြီးတော့ ၂၀၀၂က စလုပ်တယ်ပေါ့နော်၊ အခုအချိန်ထိဆို လူနာအားလုံး ၁၈၀၀ ကျော်သွားပါပြီ။”\nမဖြူဖြူသင်းတို့ လူနာတွေကို စောင့်ရှောက်တဲ့ကိစ္စတွေ၊ ဆေးဝါးရရှိရေးတွေ လုပ်တဲ့အခါမှာ ဘယ်လိုအခက်အခဲတွေ ရှိပါသလဲခင်ဗျ။\n“အခက်အခဲကတော့ အများကြီးပါပဲ၊ အများကြီး ဆိုတာက ကျမတို့ဘက်မှာလည်း အခက်အခဲ ရှိသလို လူနာတွေမှာလည်း အများကြီး အခက်အခဲ ရှိတယ်ပေါ့။ နယ်ကလူတွေ အတွက်က ရန်ကုန်ရောက်လာပြီဆိုရင် နေဖို့ထိုင်ဖို့ စားရေးသောက်ရေးကအစ အရမ်း ခက်ခဲတယ်၊ အဲဒီအတွက် ဒီမှာရှိတဲ့ လူငယ်တွေက အားလုံး ဖြေရှင်းပေးနေရတယ်၊ တော်တော်များများ မတတ်နိုင်တဲ့သူတွေပေါ့နော်။ ဒါပေမယ့် မြန်မာပြည်ရဲ့ အခြေအနေက မတတ်နိုင်တဲ့သူက တော်တော်များတယ်၊ များတော့ အားလုံးကို ဘုန်းကြီးကျောင်းတွေမှာ စီစဉ်ပေးတယ်၊ တချို့ အိမ်တွေငှားပြီး စီစဉ်ပေးတယ်၊ တတ်နိုင်တဲ့သူတွေကျတော့ သူတို့ စုပေါင်းပြီးအိမ်ငှားတယ်ပေါ့နော်။ နောက်တစ်ချက်ကတော့ ဆေးဝါးရရှိဖို့အတွက်ပေါ့နော်၊ ကျမတို့အနေနဲ့ လူနာတွေနဲ့ပတ်သက်ပြီး တတ်နိုင်သလောက် အကုန်လုပ်ပေးတယ်၊ နောက်ပိုင်းကျတော့ ဆေးတွေရပ်လိုက်တဲ့အခါကျတော့ ဆေးမရဘူး၊ ဆေးကလည်း သောက်ဖို့လိုနေပြီ၊ အသက်အန္တရာယ်ကလည်း နီးနေပြီ ဆိုတဲ့ လူနာတွေကိုတော့ ကျမတို့ ဆေးတိုက်ထားတာ ရှိပါတယ်။ အရမ်းကို ခက်ခက်ခဲခဲကြားထဲက လုပ်ရတာပါ။”\nမဖြူဖြူသင်းတို့ အခုလို ရှောင်တိမ်းနေရတယ်ဆိုတော့ မဖြူဖြူသင်းတို့ရဲ့ လူနာတွေကို ဘယ်သူတွေက ဆက်ပြီးစောင့်ရှောက်ထားပါသလဲခင်ဗျ။\n“အင်န်အယ်လ်ဒီက တာဝန်ယူပြီး လုပ်ဆောင်တဲ့အခါကျတော့ ကျနော်က ရှောင်တိမ်းနေပေမယ့်လည်း ကျန်ခဲ့တဲ့လူငယ်တွေ အများကြီး ရှိပါသေးတယ်။ သူတို့ကနေ ဆက်ပြီးတော့ တာဝန်တွေ ယူပြီးတော့ အားလုံး အရင်အတိုင်းပါပဲ ပြန်ပြီး ဆက်လက်လုပ်ဆောင်နိုင်နေပါတယ်။”\nအေအိုင်ဒီအက်စ် လူနာတွေကို စောင့်ရှောက် ကူညီပေးနေတဲ့ အမျိုးသားဒီမိုကရေစီအဖွဲ့ချုပ် လူငယ်အဖွဲ့ဝင်မဖြူဖြူသင်း ဖြေကြားပေးခဲ့တာ ဖြစ်ပါတယ်ခင်ဗျာ။ ။\nportrait by Min Kyaw Khaing\n0 comments at 8:10 AM Labels: photo\n1 comments at 2:16 AM Labels: photo\n(Click here) photos:Funeral of Ma Phyu Phyu Thin's father\nUS embassy staff and PPT\nwith 88 gen students in Maggin Monastery\nPhyu Phyu Thin From Wikipedia, the free encycloped...


သစ်ခွ ချစ်သူတိုင်း စိတ်ကြည်နူး စေဖို့ (၂) | Myanmar Gazette News Media Forum Network\nHome » Drama, Essays.. » သစ်ခွ ချစ်သူတိုင်း စိတ်ကြည်နူး စေဖို့ (၂)\nသစ်ခွ ချစ်သူတိုင်း စိတ်ကြည်နူး စေဖို့ (၂)\nPosted by mandalarthu on Oct 16, 2011 in Drama, Essays.., My Dear Diary, Photography | 15 comments\nအိမ်ရှေ့ ဥယျာဉ်ထဲမှာ ပွင့် ဖူးနေသောေ၇ာင်စုံ သစ်ခွပန်းလေး တွေကို ဆန်းသစ်လှပတဲ့ ပုံစံလေးတွေနဲ့ရိုက်ကြည့် ထားတာပါ။\nဒီနေ ကျန်တဲ့ ပုံလေးတွေကို မျှဝေ လိုက်တာပါ။\nမင်္ဂလာဆောင်သွားရင် ပန်သွားလို့ရအောင် ခူးသွားပြီနော်\nကိုယ်တိုင် မင်္ဂလာဆောင်လျှင်လည်း ခြံပိုင်ရှင်ရွာသူ၊ရွာသားထဲက စပွန်ဆာပေးမယ့်လူတွေလည်း ရှိပါတယ် မိုးပွင့်ဖြူရဲ့ ….\nသစ်ခွစိုက်တာ အရမ်းကို ဂရုစိုက်ရတယ်လို့ ကြားဖူးတယ် အပွင့်လေးတွေ အချိန်မှီပွင့်အောင် အားဆေး ထိုးရတယ်လို့လည်း ကြားဖူးတယ် … သူများပန်းစိုက်လို့ ရှင်လာပြီဆိုလျှင်သာသဘောကျတတ်တာ … ကိုယ်တိုင်ကတော့ ဘာအပင်မှ ဖြစ်ဖြစ်မြောက်မြောက် မစိုက်ဖူးဘူး …\nသီတင်းလည်းကျွတ်ပြီဆိုတော့.. ရွာထဲမှာ သစ်ခွပန်းတွေလည်း ဝေဝေဆာဆာ ပွင့်ပြီပေါ့.. မိတ်ကပ်နဲ ဝတ်စုံး တွေ ပဲကျန်တော့တယ်… ကဲကဲ.. ဒီနှစ်သီတင်းကျွတ်မှာ ရွာထဲမှာ ဘယ်သူအရင် ကျွတ်မလဲဗျို့.. ကျွတ်မယ်ဆိုလည်းခေါင်းလောင်းလေး ထိုးကြပါအုံး..\nကြိုက်သလောက်သာယူ၊ အကုန်ပေးတယ်။\nမင်္ဂလာဆောင်သွားရုံတင်သာမကဘူး ကိုယ်တိုင် မင်္ဂလာဆောင်လျှင်လည်း ခြံပိုင်ရှင်က\nသစ်ခွစိုက်တာအရမ်းကို ဂရုစိုက်ရပါတယ်..မေမေကတော့ မပွင့် ခင်အရိပ်တကြည့် ကြည့် နဲပေါ့ \nတို့ ကတော့ ပွင့် ပြီး အရိပ်တကြည့် ကြည့် နဲ့ ပေါ့ ………..အတူတူပါဘဲ…….ဟဲဟဲ။\nWe R One ရေ……..သစ်ခွပန်းတွေ တင်မိတာ…သီတင်းကျွတ်ကာလဆိုတော့လည်း….သစ်ခွပန်းတွေ.စပွန်ဆာပေးရမှာပေါ့ …..\nမိတ်ကပ်န့ဲ ဝတ်စုံ တွေ တော့ We R One က …….စပွန်ဆာပေးမှာတဲ့ ။\nကဲကဲ…..ရွာထဲ ကဘယ်သူအရင် ကျွတ်မလဲဗျို့.. ..ခေါင်းလောင်းလေး တီးကြပါအုံး….\nစိတ်…ကို ကြည်လင် ရွှင်မြူး…သွားစေတဲ့ အထိ ပန်းလေးတွေက ဆွဲဆောင်ပါတယ်။\nပုံ ရိုက်ချက်.. အလင်း အမှောင် ယူဆချက် နေ၇ာ ယူဆ ချက်တွေ..တော်တော် ကောင်းပါတယ် ။\nအဲဒီလို..ပန်းလေးတွေ.ေ၇ာင်စုံ ဖူးပွင့်နေတဲ့ ခြံလေးထဲ..မှာ နေ နေရတဲ့ သူလေး..ဆိုတော့ …သိပ်ကို ပျော်နေမှာပဲ.နော်။\nကိုယ်လည်း ပန်းတွေ.ကို..အင်း……. သဘာဝ ပတ်ဝန်းကျင်ကို ..ချစ်တ.ယ်။\nကိုယ်လည်း အဲလို ပန်းလေးတွေ..စိုက်ဦးမယ်။\nစိတ်…ကို ကြည်လင် ရွှင်မြူး…သွားစေတယ် ဆိုလို့တကယ်ဝမ်းသာ၇ပါတယ်။ကျေးဇူးပါနော်။\nဓာတ်ပုံပညာက …..အခြေခံ အဆင့် လောက်သာရှိတာပါ။\nကဗျာဆရာတဦး ကဗျာတပုဒ်ကို ကိုယ်တိုင်ခံစားရေးဖွဲ့ ထားသလိုမျိုး ………….\nကိုယ်လဲ….. ပန်းကလေးတွေရဲ့ အလှကို …… ကိုယ်တိုင်ခံစား ပြီး ဓာတ်ပုံရိုက်ထားလို့ ပါ။\nလူသားတဦးအနေနဲ့ ……..သဘာဝပန်းကျင်ကို ချစ်မြတ်နိူးတယ်ဆိုတာ…..\nလူသားတိုင်းမှာ……..ရှိကိုရှိသင့် တဲ့ စိတ်ထားတရပ်ပါဘဲလို့ ထင်ပါတယ်။\nပန်းတွေတင်ချင်တယ်ဆိုရင် ပန်းများများ ပွင့်နေတဲ့ ပန်းခြံထဲသွားရိုက်ပြီး တင်ရင် ပိုအဆင်ပြေမယ်ထင်တယ် ။ တစ်ပွင့်နှစ်ပွင့်လောက်က ကြည့်ရတာ အားမရပါဘူး။\nကိုယ်တိုင်စိုက်တဲ့ အပင်ကပွင့်တဲ့ပန်းကလေးတွေက ကိုယ့်သားသမီးလေးတွေလိုပါဘဲ။\nကိုယ့်အတွက်တော့ အလှဆုံးပေါ့။အလှဆိုတာ ပန်းလေး၁ပွင့်ထဲလည်း လှတာပါဘဲ။\nဒါကို မျှဝေပေးတဲ့ စေတနာကို လေးစားပါတယ်။\nမန်တလာသူလေး ရဲ့ ပုံတွေကို မြင်ရတော့\nရေစစ်ကန်နားမှာ နေတာများလား လို့ တွေးမိတယ်\nတစ်ကယ်အမှန်ပဲ ဆိုရင်တော့ ဝင်းစံပါယ် မှာ\nတွေ့ ဆုံပွဲလေး လုပ်လိုက်ရအောင်နော်\nဟား…ဟား…၀င်းစပယ်နဲ့မနီးပေါင်ဗျာ….…\nမန္တလေးမှာက …၀ါသနာပါလို့ စိုက်တဲ့ ကိုယ်ပိုင်သစ်ခွခြံလေးတွေ အများကြီးပါဗျာ……\nမှန်းကြည့် ပေါ့ ဗျာ….\nအနှိုင်းမဲ့ေ၇ အကြံ ပြုတဲ့ အတွက်ကျေးဇူးပါ။ မှတ်ထားလိုက်ပြီနော်။\nMa padonmar ရေ……\nမိမိရဲ့ ကိုယ်ပိုင်ပန်းခြံကပန်းတွေမို့ အများကို\nဟုတ်ပါပြီ။ ဒါဆို မင်္ဂလာဆောင်ရင် တော့ စပွန်ဆာပေးဦးနော်။ လာတောင်းမယ်နော်။\nOK ပါ အနှိုင်းမဲ့ရေ။\nမန္တလာသူ…ရေ..။ အသက်က ဘယ်လောက်လဲ..မသိလို့ ..ဘယ်လိုခေါ်ရမလဲ..မသိ။ ကိုယ်က 24 ပါ ကိုယ့် ထက်ကြီးမယ်ထင်တယ်နော်။\nကိုယ့်ရဲ့ …အလင်းဆက်အကြောင်း….ပို့ စ်မှာ ကိုယ့်ကို မေးသွားတာလေး ဖြေပါရစေ။\nကိုယ်က အွန်လိုင်းပေါ် အရောက်နည်းတော့…တော်တော်နဲ့ မဖြေဖြစ်ခဲ့ ဘူး။\nကိုယ် လေးစား အားကျရတဲ့စာရေးဆရာကြီးတွေ..က ကိုယ့်ထက် ပို ကောင်းတဲ့ ပို မြင့်မြတ်တဲ့ ရည်ရွယ်ချက်တွေ..နဲ့ စာရေးနေကြတယ်..လို့ ထင်ပါတယ် ။\nဆရာကြီး..ဇော်ဂျီ..ဆိုရင် မြန်မာ စာပေလောကနဲ့ါမ်ြန်မာ ပြည်သူတွေ.ကို အတော်လေး…အကျိုးပြု..ခဲ့ တယ်နော်\nဆ၇ာဇော်ဇော်အောင်တို့သစ္စာနီ..တို့ ဆိုလည်း..အနုပညာလောက တိုးတတ်ဖို့ ….\nဆ၇ာတာရာမင်းဝေ ဆိုလည်း..အနုပညာ ကို ချစ်တတ်လိုက်တာ…\nဆ၇ာမ ဂျူးကိုတော့ ကိုယ် မဝေဖန်တတ်ဘူး.။ မိန်းမတွေ..တော်ဖို့တတ်သိလိမ္မာဖို့ ..သဘာဝ ပတ်ဝန်းကျင်..သာယာ ဖို့ ..အနုပညာ ကောင်းမွန်လာဖို့ ..အင်း..သူမ မှာက ရည်ရွယ်ချက်တွေ..တော်တော်များတယ်နော်။\nကိုယ်လေးစားအားကျရတဲ့ ဆရာကြီးတွေ..ဟာ ကိုယ့်ထက် အဆများစွာ..သာ တဲ့ ပိုမြင့်မြတ်တဲ့ \nရည်ရွယ်ချက်တွေ..နဲ့ရှိခဲ့ တာပါ။\nကိုယ် သူတို့ ကို သိပ်လေးစားပါတယ် ။\nကိုယ့်ရဲ့ ကျေးဇူးရှင်ကြီးတွေ..ပါ ။\nကိုယ့် ကို အမြဲ.တမ်း….( သိမ်မွေ့စွာ..) ဝေဖန် အားပေးခဲ့ တဲ့မန္တလာသူ ကို အရမ်းကျေးဖူးတင်ပါတယ် ။\nကိုယ်က စာပေက်ို ချစ်တဲ့သာမန် လူငယ် တစ်ယောက်ဆိုတော့ မန္တလာသူတို့ လို…\nတကယ့်စေတနာနဲ့ ဝေဖန် မယ့်မိတ်ဆွေတွေ…အရမ်းလိုအပ်ပါတယ်ဗျာ..။\nကိုယ့်ကို ဝေဖန်ပါ။ အားပေးပါ ။ကိုယ် မှားနေတာ…ပြင်သင့်တာရှိရင် လည်း.(.အားမနာတမ်း).ထောက်ပြ ပါ ။\nကိုယ် လှိုက်လှဲစွာ..ကြိုဆိုနေပါတယ် ။\nအခု စာလေးကို လည်း…စိတ်မရှိပါနဲ့ နော်။ ကိုယ် က မန္တလာသူ၊ရဲ့ မေးလ် လိပ်စာကိုမသိ လို့ဒီလို ပဲ..ရေးပို့ လိုက်ပါတယ် ။\nအစစအရာရာ အတွက် တကယ်..လေးစားစွာ.ကျေးဇူးတင်နေလျက်ပါ…။\nကိုယ်လဲ စာပေက်ို ချစ်တဲ့သာမန် လူတစ်ယောက်ပါဘဲ။ ဒါ့ ကြောင့် ကိုယ် က အပြု သဘော သက်သက်ဝေဖန်မှု ပြုလေ့ ရှိပါတယ်။ ကောင်းတဲ့ ၊အတွေးအခေါ်ပါတဲ့ စာလေးတွေကို လဲ သဘောကျတာမို့ \nအမြဲ အားပေးပါတယ်။စာတပုဒ် ကို ဖတ်လိုက်ရင် စာေ၇းသူရဲ့ စေတနာကို သိသာထင်ရှားစွာ တွေ့ နိုင်တာဘဲလေ။ ကဗျာ ၊ဆောင်းပါးတပုဒ် ပုဒ်ကနေ ကောင်းတဲ့ သုတ၊ရသ တခုခုကို စာဖတ်သူကို ပေးစွမ်းနိုင်၇င် ကောင်းတဲ့ စာကောင်းပေမွန်ဘဲပေါ့ ။\nအလင်းဆက် မှာလဲ အလင်းဆက်လေးစားအားကျရတဲ့ ဆ၇ာကြီးတွေလို မြင့် မြတ်တဲ့ ရည်ရွယ်ချက်တွေ.\nရှိလိမ့် မယ်လို့ ယုံကြည်ပါတယ်။ အများအတွက် သူတို့ ၇ဲ့ အနုပညာနဲ့\nအကျိုးပြုနေကြတာဖြစ်လို့ မျိုးဆက်သစ်လူငယ်တွေ အတွက် စံပြု ထိုက်တဲ့ သူတွေပါဘဲ။\nဆက်သာ ကြိုးစားပါ။ အမြဲ အားပေးနေပါတယ်။


Trusty Shops|Eaoron Ceramide solid water\nCall us toll free: 09 891221234, 09 891221222\nBaby & Kids (125)\nBaby Protective Cream & Spray\nBeauty & Health (453)\nSuncream & Spray\nRubber Sawn Timber\nDigital & Mobiles (18)\nPhone Covers & Bags\nTablet Covers & Bags\nHomes and Living (5)\nInternet & Service (6)\nTravel & Tour (14)\nMy Cart 0.00 MMK\nEaoron Ceramide solid water\nMerchant: Oz House\nAvailability: in-stock5item(s)\nProduct Code: oz0538\nမျက်နှာကို ကျန်းမာကြည်လင်စေပြီး စင်ကြယ်တောက်ပစေမှာက Eaoron Ceramide ဖြစ်ပါတယ်။\n၄င်းသည် တောင်ပစိဖိတ်သမုဒ္ဒရာမှ ရေညှိနှင့် အန္တာတိတ်ရေခဲမြစ်ရေမှ အဓိက ထုတ်လုပ်ထား ခြင်းဖြစ်ပါသည်။ မျက်နှာကို ကြည်လင်တောက်ပစေပြီး ချွေးပေါက်ထဲထိစိမ့်ဝင်နိုင်လို့ စိုပြေမှုတွေကို ပေးစွမ်းနိုင်သည်။ ၄င်းကို အသုံးပြုခြင်းအားဖြင့် ကျန်းမာလှပတဲ့ မျက်နှာကို ပိုင်ဆိုင်ရမှာဖြစ်ပါတယ်။\nအသုံးပြုပုံ - ခေါင်း နည်းနည်းမော့ပါ၊ 15 - 20cm အကွာမှ သန့်ရှင်းသောမျက်နှာပေါ်သို့ ၄င်းကို ဖျန်းပါ၊ စက္ကန့် 20 လောက်စောင့်ပါ အကုန်စုပ်ယူပြီးသည်အထိ၊ ပြီးရင် ၀ါဂွမ်း(သို့) အဝတ်စဖြင့် သုတ်ပါ။ You Will Be Okay!\nHighly effective hydrating and repairing treatment made with Antarctic glacier water, formulated with South Pacific Ocean trench algae, ceramide, Bulgaria rose extract, squalene, nicotinamide, hyaluronic acid and botanical ingredients. This product is rapidly absorbed into the skin, purifying and hydrating pores. Resulting inaclearer, brighter and healthier looking skin.\nYou're reviewing: Eaoron Ceramide solid water\nနေလောင်ဒဏ်ကြောင့် အသားမဲခြောက်သူများ၊ မျက်နှာအသားအရေမညီသူများအတွက် အရမ်းအသုံးဝင်ပါသည်။\nSwisse Manuka Honey Facia ...\nSwisse Manuka Honey Facial Mask\nအဆိပ်အတောက်ဖြစ်စေသော ဓာတုပစ္စည်းများအသုံးပြုထားခြင်းမရှိပဲ Vitamin ဓာတ်ကြွယ်ဝစွာပါရှိပြီး New Zealand ရှိ Manuka ပျားရည်ဖြင့်ထူးဖော်စပ်ထားပါသည် ။\nNatio Ageless Hydrating M ...\nCemoy Hydra Ampoule Face ...\nCemoy Hydra Ampoule Face Mask\nမျက်နှာအရေးအကြောင်းများသိသာစွာပျောက်ကင်းစေပြီး အသားအရည်ကြည်လင်စေရန် ရေဓာတ်အဓိကဖြည့်ပေးသည့် Mask\nEaoron Mask Gold\nGreen tea, Witch hazel and Chamomile အစရှိသည့်သဘာဝပပစ္စည်းများကြွယ်ဝစွာပါဝင်ပြီး အသားအရည်ကိုနူးညံ့စေသည် ။\nCetaphil Foam Wash - Acne ...\nCetaphil Foam Wash - Acne Prone Skin\nအဆီများပြီး ဝက်ခြံဖြစ်လွယ်တဲ့ မျက်နှာပြင်အတွက် အဆီပိုများ ဖယ်ရှားပေးပြီး သန့်ရှင်း လန်းဆန်းစေတဲ့ အဆီထိန်း Foam Wash\nအသားအရည်သိသာနူးညံ့စေသည့် ပေါင်းတင် mask ။\nRAY facial Mask Golden\nဝက်ခြံလည်းပျောက်၊ အသားလည်းဖြူ အစိုဓာတ်ကိုလည်း ထိန်းသိမ်းပေးနိုင်ပါတယ်။\nEaoron Mask Red\n48 နာရီကြာရေဓာတ်ဖြည့်ပေးပြီး မျက်နှာ V shape ဖြစ်လိုသူများအတွက် အသုံးပြုနိုင်သည့် Mask\nLadykin Vanpir Dark Repai ...\nMerchant: Easy Shop\nထင်းရှူပင်၏အစေးမှ ထုတ်ယူရရှိသည့်အဆီအနှစ်ဖြင့်ထုတ်လုပ်ထားသောကြောင့်အရေးအကြောင်းများဖြစ်ပေါ်မှုကို ကာကွယ်တားဆီးပေးပါသည်။\nEaoron Hyaluronic Acid Co ...\nCemoy Marine Boost Collag ...\nCemoy Marine Boost Collagen Face Mask\nအမျိုးသမီးများအတွက် အဓိကလိုအပ်သည့် Collagen ဓာတ်ကိုအဓိကဖြည့်တင်းပေးသည့် Mask\nEaoron Mask Purple\nအသားအရည်အတွက်အထောက်အကူပြုသည့် သဘာဝပစ္စည်းများပါဝင်ပြီး 48 နာရီကြာရေဓာတ်ဖြည့်ပေးသည် ။\nEaoron Propolis Facial Ma ...\nEaoron Propolis Facial Mask\nနယူးဇီလန်ပျားရည်အပါအဝင် တခြားအလှဆီ ပေါင်းများစွာပါတဲ့ မျက်နှာပေါင်းတင်ဖို့ Facial Mask\nChoose10 x 8 pcs\nChantelle Facial Mask Pin ...\nChantelle Facial Mask Pink\nChantelle Sheep Placenta Intensive Brightening Facial Mask significantly brightens the complexion and corrects the appearance of uneven skin tone.\nJMsolution _ Six kinds of ...\nJMsolution _ Six kinds of Mask\nJMsolution ရဲ့ Mas (၆)မျိုးဖြစ်ပြီး အရည်အသွေးမြင့်မားတဲ့ Mask အမျိုးအစားများဖြစ်ပါတယ်။\nOlympic Hotel, National Swimming Pool Compound, U Wisara Road, Dagon Township, Yangon\n09 891221234, 09 891221222\nနိုင်ငံတော်၏အတိုင်ပင်ခံပုဂ္ဂိုလ် ဒေါ်အောင်ဆန်းစုကြည်မှ COVID-19 ကာကွယ်၊ ထိန်းချုပ်၊ ကုသရေးနှင့် စပ်လျဉ်း၍ ပြည်သူလူထုသို့ အစီရင်ခံ တင်ပြသည့် မိန့်ခွန်း တိုက်ရိုက်ထုတ်လွှင့်\nမီးဘေးအန္တရာယ်ကြိုတင်ကာကွယ်နိုင်ရန်အတွက် မြန်မာနိုင်ငံမီးသတ်တပ်ဖွဲ့မှ ထုတ်ပြန်ထားသောစည်းကမ်းချက်များ\n© 2019 Trusty Shops. All Rights Reserved. | Powered by IGS\n09 891221234 / 09 891221222\nTrusty Shop Trusty Account :


J: Fashion -3(Body Beauty Parlor -1 Pinple)\nခြံ …. ခြံ …… ခြံ………………………..၀က်ခြံ\nခြံနှင့် နေနိုင်သော လူနေမှု့ အဆင့်သည် ချမ်းသာသောသူများသာ နေနိုင်ပါလိမ့်မည်။\nထိုသူတို့ ၏ ချမ်းသာမှ့ ကို လက်လွှတ်ဆုံးရှုံးပြီး ခြံမရှိသူ အဖြစ်နေထိုင်လိုပါ၏လော..\nသေချာသည်မှာ… မလိုလားသော မျက်နာ-၀က်ခြံပိုင်ရှင်များအဖို့ သူတို့ ၏ချမ်းသာမှု ကို လက်လွှတ်ဆုံးရှုံး ခံနိုင် မှသာ ချောမွေ့ သော မျက်နှာပိုင်ရှင် အဖြစ်ရောက်နိုင်ပါသည်။\nရုပ်ရည် လှပချောမွေ့ တယ်လို့ ဆိုတာ ခနွာကိုယ်တခုချင်း လှမှ သာမဟုတ် ပေါင်းစပ် ထားသော အသားရည် ပါးပြင်၊မျက်နာပြင် ချောမွေ့ မှု သည်လည်း အလှတပါး ဖြစ်ပေသည်။ လှတော့ လှပါရဲ့ သူမျက်နာမှာ အမဲကွက်တွေ၊ အနီကွက်တွေ၊အဖြူကွက်တွေ၊ အမာရွတ်တွေ၊ ၀က်ခြံ တွေနဲ့ ဆို ပြီး ခွဲခြားပြောသံကြားရရင် ခုချက်ချင်း ပစ်လဲသေချင်စိတ်ပေါက် သွားပါ လိမ့်မည်။\nတော်တော်စိတ်ဓါတ်ကျစရာ ကြုံရလျှင်လည်း စိတ်ထောင်းကိုယ်ကြေဖြစ်ကာ နဂို ရှိသော အလှဖျက် ကျေးဇူးရှင်များ က ပိုမို များပြားလာသည်ကို သတိထားမိကြမည် ဖြစ်ပါသည်။ စိတ်ကြောင့်လည်း ပိုမို ၀က်ခြံ များပြားလာနိင်ပါသည်။\nမဲနီဖြူကွက်တွေ က မွေးရာပါဖြစ်ခဲ့ လျှင်တော့ ဘာမှဆက်မလုပ်နိုင်ပါ။ အလှခွဲစိတ်ပညာခန်းသို့ ဆက်ကြည့်ပါဟု ဆိုချင်ပါသည်။\nဘာကြောင့် အကွက်တွေ ပေါ်ပါသလဲ။ ဘာကြောင့် ၀က်ခြံတွေ ထွက်ရသလဲ။\nမွေးကင်းစ ကလေးတွေ ရဲ့အသားဟာ ချောမွတ်ပြီး နုဖတ်နေကြတာပါ။ တဖြည်းဖြည်းဖြင့် ကြီးပြင်းရာ နေရာ ပတ်ဝန်းကျင် ဒေသ ရာသီဥတုကို လိုက်ပြောင်းလဲလာကြပါသည်။\nများသောအားဖြင့် သုံးစွဲသော မျက်နာ အလှကုန်ပစည်းကြောင့်၎င်း၊ နေရာဌာနကြောင့်၎င်း (ဥပမာ ဖုံမှုန့် )မျက်နာပြင်ရှိ ချွေးပေါက်ကို ပိတ်ဆို့ ကာကွယ်သလို ဖြစ်သွားပါသည်။\nမျက်နာကို စင်ကြယ်အောင် မသန့် စင်မိလျှင် ထို ချွေးပေါက်အောက်တွင်ရှိသော အရာသည် တဖြည်းဖြည်းချင်း အသားတွင်းတွင် ခြောက်ကပ်ခြင်း သို့ မဟုတ် ပွားများခြင်း ဖြစ်လာပါသည်။ မူလ ဆဲလ်လေးများ ကို ဖျက်ဆီးသလို ဖြစ်သည့်အပြင် သွေးလည်ပတ်မှု ကြောင့် နေ့ ရက်လ ကြာသည်နှင့် အမျှ ထိုနေရာသည် တဖြည်းဖြည်း ကျယ်ပြန့် ကာ အကွက်ပြန့် ပွားမှု ဖြစ်ခြင်း၊ ပြည်တည်ခြင်းတို့ ဖြစ်လာရသည်။ ထို့ ကြောင့် အကွက်ဖြစ်မှု နှင့်ဝက်ခြံအကြောင်း ထပ်မံခွဲခြားရေးလိုပါသည်။\nပြည်တည်လာသော်လည်း ချွေးပေါက်ပိတ်နေသဖြင့် အတွင်းသားကို လိုက်စားပြီး အင်အားစုသည့်တဖွယ် ယောင်ကိုင်းလာကာ ၀က်ခြံ အမည်ရှိ အရည်ဖုလေးအဖြစ် ပေါ်ထွက်လာရပါသည်။\nထိုအရည်ဖုလေးများမှာ အနည်းငယ်စုခဲပြီးမှ သာလျှင် တနည်းအားဖြင့် ပြည်မှည့်မှ သာလျှင် ဖောက်ထုတ်လွယ်သည် ကို ခံစားဘူးသူတိုင်း သိကြပါသည်။ သို့ သော် သကောင့်သားမှာ အသားထဲမှ အကုန်ထွက်သွားအောင် မပြုနိုင်လျှင် နောက်ထပ် ထပ်မံအင်အားစုဆောင်းပြီး ၀က်ခြံ အသစ်အသစ် အဖြစ်၎င်း သွေးကြောများမှတဆင့် နေရာအသစ်များသို့ ကူးပြန့် သွားနိုင်ပါသည်။\nကုသနည်း အဆင့် - ၁\nထို့ ကြောင့် ၀က်ခြံကို မှည့်သောအခါ လုံးဝကုန်စင်သည့် အထိကင်းစင်ရန်လိုပါသည်။ ကင်းစင်ရန် လူတိုင်း လက်သည်းလေးများဖြင့် ဆိတ်ကာဖိကာ ထုတ်တတ်ကြပါသည်။ မှားယွင်းပါသည်။ လက်ဆိပ်တက်ပြီး ထပ်အနာဖြစ်ပြည်တည်ကာ သံသရာလည်တော့မည် ဖြစ်ကြောင်းသိစေလိုပါသည်။\n၀က်ခြံထုတ်သော သံချောင်းလေးများအကူညီဖြင့် ၀က်ခြံအဆံကို ထုတ်သင့်ပါသည်။ သို့ သော် အလွန်နာသည် ဖြစ်ပါသည်။\nအလွယ်ဆုံးနည်းပြောလိုပါသည်။ ရေနွေးပူနွေးနွေ ထဲလက်ကိုင်ပုဝါသန့် သန့် ထဲအရေညစ်ပြီး ပူနေသော အ၀တ်စဖြင့် ထိုဝက်ခြံနေရာကို ကပ်ပေးလိုက်ပါ။ ပြည်မမှဲ့ ဘဲ နာနေသော ၀က်ခြံပင်လျှင် ပေါက်ပြီး အဆံထွက်လာပါလိမ့်မည်။\nအဆင့် - ၂\nမျက်နှာကို မတ်စ်ဟုခေါ်သော ခရင်မ်ဖြင့် ပွင့်နေသော ချွေးပေါက်ထဲရှိ ချွေးဆံများ ထုတ်ပစ်သင့်ပါသည်။ ၄င်းနှင့် ပတ်သက်သော ခရင်မ် များစွာရှိသော်လည်း အနွရယ်ဝေးသည့် အိမ်တွင်းဖြစ် မတ်စ်ပြုလုပ် သုံးစေချင်ပါသည်။\nအဆင့် - ၃\nမျက်နာသန့်စင်ပြီ ဆိုလျှင် ကျယ်နေသော ပွင့်နေသော ချွေးပေါက်များကို ပြန်ရှုံ့ ရန်လိုပါသည်။ မဟုတ်ပါက ထိုချွေးပေါက်တွင်း ဖုံဝင်လွယ်သောကြောင့်ဖြစ်ပါသည်။\nတိုနာဟုခေါ်သော ဆေးရည်ကို သုံးသင့်ပါသည်။ (ကိုယ်တိုင်ကမူ တခြား တံဆိပ်များစွာ ရှိသော်လည်း Nivea spirit type tona သာ သုံးပါသည်)\nတပတ်တခါ သို့ မဟုတ် တလတခါ ဆိုသလို ရေနွေးဆူဆူထည့်ထားသော ရေခွက်အပေါ် မျက်နာထားပါ။ မျက်လုံးမှိတ်ထားသင့်ပါသည်။ ထွက်လာသော ရေနွေးကို မျက်နာသို့ ရောက်ရှိမှု များအောင်ရေခွက်ကို စကူများဖြင့်ကာရန်ပြီး မျက်နာတကွက်စာ ရေနွေးငွေ့ ထွက်ရန် ထားသင့်သည်။\nခံနိုင်ရည်ရှိသည့် အချိန်ပမာဏထိ ရေနွေးငွေ့ ကို မျက်နာသို့ ထိစေလျှင် မျက်နှာမှာ ချွေးပေါက်ပွင့်ပြီး အတွင်းမှ အဆီများ ချွေးများထွက်လာပါလိမ့်မည်။\n၁. မိတ်ကပ်အသစ်စသုံးမည်ဆိုလျှင် ပထမ sample သာအရင်စမ်းသုံးသင့်ပါသည်။ လိမ်းပြီး သောအခါ အသားအလွန်နုသော မျက်နာပြင်အသား ဥပမာ နှာခေါင်းအောက် နှာသီးဖျား နှင့် နှတ်ခမ်းအောက်ရှိ အသားများတွင် စပ်ဖြင်းဖြင်း ပူစပ်ပူလောင် ဖြစ်ခဲ့လျှင် ဆက်မသုံးသင့်ပါ။\n၃. ၀က်ခြံနှင့် ပြည်များသန့် သွားလျှင် ထိုနေရာကို သတိထားသန့်စင်ရန်ချွေးပေါက် မပိတ်ရန် လိုပါလိမ့်မည်။\n၄. ဖုံကြောင့် သို့ မဟုတ် လက်ဆော့မှု ကြောင့် ၀က်ခြံ ဖြစ်လျှင် မျက်နာကို လက်ဖြင့် မထိစေဘဲ လက်ကိုင်ပုဝါဖြင့်သာ ချွေးသုတ်သင့်သည်။\n၅. မတဲ့သော မိတ်ကပ်ကြောင့် ၀က်ခြံဖြစ်လျှင် ထိုမိတ်ကပ်ကို စိတ်စေတနာ ဗလပွဖြင့် သံရောစဉ်ဖြတ်ကာ အမှိုက်ပုံးထဲသို့ ပစ်လိုက်ပါ၊ ကပ်စေးနဲသည့်စိတ်ရှိလျှင် ထိုမိတ်ကပ်ကို ခြေ လက်များတွင် လိမ်းလိုက်ပါ။\n၆. အကြောင်းရင်းမသိဘဲဖြစ်သော ၀က်ခြံမှာ ကိုယ်ခနွာထဲရှိ အဆီကြိပ်များ အဆီထွက်မှု များသော်လည်း ချွေးပေါက်မပွင့်သောကြောင့်ဖြစ်နိုင်ပါသည်။ ထိုအခါ အစားကို ရှောင်သင့်ပါသည်။ အနဲဆုံးတပတ်တခါ ၀မ်းနုပ်ပြီး အပူအပုတ်ကင်းဝေးအောင် လုပ်သင့်သည်။\nအလွယ်ဆုံးနည်းမှာ အလုပ်အားသည့်နေ့ အပြင်မထွက်သည့် နေ့ တွင် မနက်စောစော ဆားတဇွန်းခန့် မျိုပြီးရေအ၀သောက်ပါ။ပြီးလျှင် ထိုင်မနေရ အိပ်မနေရပါ။ ရေမချိုးရပါ။ ပုံမှန်အလုပ်ကို လုပ်ပြီး လှုပ်ရှားနေသင့်သည်။\nပျှမ်းမျှအားဖြင့် ၂နာရီကြာသောအခါ ၀မ်းရစ်နာလာပြီး ၀မ်းကုန်စင်ပြီဆိုမှသာ ရေချိုးလိုက်ပါ။ ရေချိုးပြီးလျှင် နောက်ထပ် ၀မ်းရစ်မှု မရှိကြောင်း တွေ့ ရပါလိမ့်မည်။\nယခင်က ဒဏ်ရာများကြောင့် အမဲစက်များ ရှိခဲ့လျှင် အထက်ပါနည်းသည် သက်သာကောင်း သက်သာနိုင်ပါသည်။ အမာရွတ်များရှိခဲ့လျှင် တော့ မပြောတတ်ပါ။\nအထက်ဖေါ်ပြပါနည်းသည် ကိုယ်တိုင် အစဉ်အမြဲလုပ်သောနည်းမဟုတ်ပါကြောင်း ၀န်ခံပါသည်။ ကိုယ်တိုင် သနပ်ခါးမလိမ်းသော အကျင့်ကြောင့် လှလှပပနေလိုသော မေမေ ၏ ပြောချိန်တွင် သနပ်ခါးရေကျဲလိမ်းပြီး လစ်လျှင် မျက်နှာ ဗလာဖြင့်နေခဲ့ သောကြောင့် ချွေးမပိတ် ၀က်ခြံမချမ်းသာ ခဲ့ပါ။ သို့ သော် တခါတရံထွက်သော ကြင်ရ်ျ နာစေသော ကျေးဇူးရှင်များကို ရေနွေးအ၀တ်ကပ်ပြီး ပင့်ထုတ်ခဲ့ဘူးပါသည်။ ပျင်းသောကြောင့် အဲ မှားသွားလို့အလုပ်မအားသောကြောင့် အစဉ်အမြဲမလုပ်ခဲ့ပါ။ ကျေးဇူးရှင်များကလည်း အပြီးပိုင် နှတ်ဆက်မသွားပါချေ.. သံယောဇဉ်အမျှင်တန်းရှိကြသဖြင့် ယခုထိ မကြာခဏ လာလည်ပါသည်။ သို့ သော် သေးငယ်သဖြင့် အမာရွတ်များ မကျန်ခဲ့ပါ။\nအထက်ဖေါ်ပြပါ ကိုယ်တိုင်သုံးခဲ့သော Nivea Tona ဗူးလေးမှာ ၀ယ်သည့် အချိန်ကာလ ၃ပတ်အတွင်း ဆက်တိုက် သုံးသော်လည်း နောက်ပိုင်းတွင် ဘေးမဲ့ပေးခြင်း ခံနေရပါကြောင်း အသိပေးအပ်ပါသည်။\nလိုအပ်သူများရှိလျှင်တောင်းခံနိုင်ပါသည်။ အလကားလှုမည်ဖြစ်သော်လည်း စာတိုက်ပို့ ခ ၁၂ပေါင် (သို့ မဟုတ်) အမေရိကန်ဒေါ်လာ ၂၄ဒေါ်လာပို့ မည်ဆိုလျှင် စာတိုက်မှပို့ ပေးပါမည် ဖြစ်ကြောင်း အတင်းကောင်း အော်လိုက်ရပါသည်။\nအိမ်တွင်းဖြစ် မတ်ခ်စ် လုပ်နည်း နဲ့ ပတ်သက်လို့ နောက်ပိုင်းပိုစ့်များတွင် ဖေါ်ပြပါမည်...\nမျှော်နိုင်ပါသည်။ အော်နိုင်ပါသည်။ လွမ်းနိုင်ပါသည်....\nအပူအစပ်ကြိုက်သူ ခြံပိုင်ရှင်များအတွက် ကတော့ ကပ်စေးမနဲ ဘဲ ဘဏ်ာတော် ၀မ်းဗိုက်အတွင်းမှ ပြောင်သလင်းခါအောင် နေ့ စဉ် ကုန်စင်အောင် စွန့် ကြဲ သင့်ပါသည်။ ဆားမမြိုလို ပါက ဘာ အစာမှ မစားဘဲ မနက် စောစော ရေအ၀ မတ်ခွက်၅-၇ခွက် သောက်ပါက လွယ်ကူကြောင်း သတိထား မိပါသည်။


၁၆ ကြိမ်မြောက် ဒါဇင်ပလက်စ် ရဲ့ အလှူ ဒေါ်ဖွား သီလရှင်ကျောင်းလေးသို့ | Myanmar Gazette News Media Forum Network\nHome » Community & Society » ၁၆ ကြိမ်မြောက် ဒါဇင်ပလက်စ် ရဲ့ အလှူ ဒေါ်ဖွား သီလရှင်ကျောင်းလေးသို့\n၁၆ ကြိမ်မြောက် ဒါဇင်ပလက်စ် ရဲ့ အလှူ ဒေါ်ဖွား သီလရှင်ကျောင်းလေးသို့\nPosted by Rose Minn on Nov 12, 2013 in Community & Society, Copy/Paste | 14 comments\nရွာသူရွာသားများမင်္ဂလာပါ။ (၁၆) ကြိမ်မြောက် ဒါဇင်ပလပ်စ် အလှူ အဖြစ် ဒ်ီလမှာတော့ ဒေါ်ဖွား သီလရှင်ပညာရေးကျောင်း၊ ရှမ်းတဲကြီးရပ်ကွက်၊ ရွာသာကြီးမှ ကျောင်းကလေးကို ဒါဇင်ပလပ်စ် အဖွဲ့သားများ သွားရောက်လှူတန်း ဖြစ်ခဲ့ကြ ပါတယ်။\nလှူဖွယ် စာရေးကိရိယာများ နှင့် ငွေသား နှစ်သိန်းတစ်သောင်းနှစ်ထောင် (၂၁၂၀၀၀) ကျပ် ဖြစ်ပါတယ်။ ကျွန်မတို့အဖွဲ့ သွားရောက်သမျှမှာတော့ အချို့တဲ့ဆုံး ကျောင်းကလေးဖြစ်ပြီး အလှူငွေလည်း အများဆုံး ရတဲ့ကျောင်းကလေး လဲဖြစ်ပါတယ်။\nကလေး တစ်ရာကျော်ဆန့်တဲ့ကျောင်းဆောင် လေး\nကျောင်းရဲ့အကျယ် အ၀န်း ၂ ဧက ကို အလှူရှင်က လှူတန်းထားတာဖြစ်ပြီး။ ကျောင်းဆောင်လေး တစ်ဆောင်သာရှိပါတယ်။\nဦးစီး ပြီးစာသင်ကြားနေတဲ့ ဆရာလေး အမည်မှာတော့ ဒေါ်ကုသလ ၀တီ ဖြစ်ပြီး စာသင် ကြားတဲ့ ဆရာမမှာ ဆရာလေးနှစ်ပါး နှင့် ဆရာမ (၅) ဦး ထဲသာကလေးများကို စာသင်ပေးပါတယ်။ အတန်းများမှာ တော့ (လေး )တန်းအထိ ရှိပါတယ်။ ကျောင်းသားဦးရေမှာ\n၁) သူငယ်တန်း (၈၁)ယောက်\n၂) ပထမတန်း (၄၉)ယောက်\n၃) ဒုတိယတန်း (၁၈)ယောက်\n၄) တတိယတန်း (၁၃) ယောက်\n၅) စတုထ္ထတန်း (၄ ) ယောက်\nစုစုပေါင်း ကျောင်းသားဦးရေမှာ (၁၆၈)ယောက် ရှိပြီး။ ကျောင်းအိပ် ကျောင်းသား ကတော့ ယောင်္ကျားလေး (၂)ယောက်သာတွေ့ခဲ့ပါတယ်။\nကျောင်းကလေး မှာအလွန်သေးငယ်သော ကျောင်းဆောင်ကလေးဖြစ်ပြီး ကလေးငယ် တစ်ရာကျော် အတွက် စာသင်ခန်းမှာ အလွန်ကျဉ်းလှ ပါတယ်။\nအရင် နှစ်တွေမှာတော့အုပ်ဖုတ်စက် အလုပ်သမားမိသားစုများ မှကလေးငယ်များ လာရောက်အတန်းတက် သောကြောင့် ကျောင်းသားနှစ်ရာကျော်ရှိသည်ဟု ဆရာလေး ကပြောပြပါတယ်။ နွေရာသီကျောင်းပိတ်ရက်တွေမှာတော့ အနီးနား ကလေးများ အတွက်ယဉ်ကျေးမူသင်တန်း တွေလည်း အခါသင့် လျှင်ဖွင့်ပေးပါတယ်။\nကျောင်းကလေးမှာ ကားလမ်းနှင့်အလွန်လှမ်း ပါတယ်။ အရင်က မိုးတွင်း ကာလ ရေကြီးချိန် ဆိုလျှင် ကားလမ်းမ ပေါ်သွားရန် လှေနှင့်သွား ရတယ်လို့ပြောပါတယ်။ ကျွန်မတို့ လည်း ကျောင်းလေးကိုသွားရန် ကားဝင်ဖို့ အတော်လေး စိတ်ထင့် ခဲ့ပါတယ်။ ပွင့်လင်းရာသီ ရောက်မှသာ မြေကြီးမာမာ နှင့် သွားနိုင်ပါတယ်။ လမ်းများလည်း သိပ်မကောင်း သေးပါ။ သွားလာနိုင်ရုံ သက်သက်သာ မြေကြီးဖို့ထားခြင်းဖြစ်ပါတယ်။ ကျောင်းဆောင်လေးမှာလည်း အကြမ်းထည်သာ ဆောက်လုပ်ထားပါတယ်။ ကျွန်မတို့သူငယ်ချင်းတသိုက် ကျောင်းပေါ်တက်ချိန်မှာ ကျောင်းလေးက တော်တော်လေးလူပ်နေ၊ အိနေ ပါတယ်။ ကျောင်းလေး အတွက် အလှူရှင်များ လိုအပ်နေပါသေးသည်။ ကျောင်းကလေး သာယာဖွံ့ဖြိုးရေးအတွက်အလှူရှင်၊ လမ်းအလှူရှင်၊ ကလေးငယ်များအတွက် စာရေးကိရိယာ အလှူရှင်၊ ပရိဘောဂ အလှူရှင် စတဲ့ မိမိတို့တက် စွမ်းသမျှ လှူတန်းနိုင်ရန် အတွက် ကုသိုလ် အကျိုးမျှော် ရေးသားလိုက်ရပါတယ်။\nမရေးဖြစ်တာ တော်တော်ကြာပြီ အားပေးကြပါနော်\nရို့စ်မင်း တို့ခြင်း ဗျို့လင်း ညှို့သွင်း..\nမရို့စ်ရေ … အဲ့ကျောင်းလေးက သွားခဲ့သမျှ ကျောင်းထဲမှာ အချို့တဲ့ဆုံးလို့ ဆိုရမယ်နော် … ။ လွင်တီးခေါင်ပြင်မှာ ဆောက်ထားပြီး ၊ ကျောင်းဆောင်ဆိုလို့ ယိုင်နဲနဲ့ တဆောင်ပဲ တွေ့ ခဲ့ရတယ် … ။ ကိုယ်တွေ လူဆယ်ယောက်ဝန်းကျင်တက်လိုက်ကြတာတောင် … ကျောင်းလေး သိမ့်သိမ့်ခါလို့ပေါ့ ။\nတကယ့်ကိုလိုအပ်နေတဲ့ ကျောင်းမျိုးပါပဲ … ။\nအဲလိုကျောင်းမျိုးလေးကိုလှူရတဲ့အတွက် ပီတိဖြစ်ရတာ။ တကယ်လိုအပ်နေတဲ့ကျောင်း လေးတွေ ကို ဆက်လက် Discovery လုပ်ကြအုံးဆို့ရယ် နော်။\nအခုတလော သွားနှုတ်တဲ့ကိစ္စနဲ့ နောက်ချန်နေခဲ့ရတာ အရမ်းများနေဘီ။\nနောက်လ သများအလှူလိုက်တဲ့အခေါက်ကျမှ အလှူပီး အိမ်ပြန်လုပ်ရင်တော့ အတွေ့ဘဲ ညင်း…ညင်းး\nရှားပါးနေရာကို သွားနိုင် လှူနိုင်တာ။\nအပြန် ခရီးက ဓာတ်ပုံလေးတွေပါ တင်ပေးပါနော်၊။\nအရင်လကတည်းကလှူဖြစ်ဖို့နော်။ ဒီကျောင်းလေးနဲ့ ကံစပ်တယ်။\nအရင်က.. ယူအက်စ်ရောက်ခါစမြန်မာ ပြောင်းခိုသူ(Refugee) တွေကို.. အ၀တ်အစားတွေ..အသုံးအဆောင်တွေသွားလှူတဲ့အဖွဲ့ရှိတယ်..။\nအခု..အဲဒီ ပြောင်းခိုသူတွေ. ယူအက်စ်မှာ.နှစ်ကြာတာနဲ့အမျှ..အလုပ်နဲ့အကိုင်နဲ့..အခြေကျကုန်ပြီမို့.. မလိုတော့ဘူးပေါ့လေ..။\nအဲဒီအ၀တ်ဟောင်းသစ်..ကလေးအရုပ်ဟောင်းသစ်တွေ.. မြန်မာပြည်ပို့လှူရင်ကောင်းမလား.. တိုင်းပင်ကြည့်နေပါတယ်..။\nစာသင်တဲ့.. စာအုပ်ဟောင်းတွေ.. ကလေးအသုံးအဆောင်တွေလည်းပါမယ်ပေါ့..။\nသဂျီးတိုင်ပင်တဲ့ ကိစ္စအဆင်ပြေပါစေ ဗျာ့ ။\nလိုအပ်တဲ့နေရာ ရောက်ရပါစေ့ မယ်လို့ ။\nသဂျီးတေး တာလေး. တည်လာဖို့ မျှော်လင့်နေပါကြောင်း ။.\nဒီလအတွက် ဒါဇင်ပလက်စ်ရဲ့ မှတ်မှတ်ရရ ကျောင်းလေးပါပဲ ….\nကျောင်းလေးက တစ်အားသေးပီးကျဉ်းလို့ ကလေးတွေစာသင်ရတာ အတော်ကြပ်ကြပ်တည်းတည်း နိုင်မှာပါပဲ ကိုယ်တွေလူလေး (10)ယောက်လောက် တက်သွားတာတောင် ကျောင်းကလေးက ခါနေတာ\nဒီကြားထဲ ကိုဖက်ကြီးက စကားပြောရင်း တစ်အား၇ီနေတော့ သူနားတောင် ကပ်မထိုင်ရဲဖူး :p\nကလေးတွေစာသင်တဲ့အချိန်ဆို စဉ်းစားမိတယ်။ ဘယ်လိုများနေမလဲနော်။ စာသင်လို့တောင်ရပါ့မလား။ အတန်းပေါင်းစုံက ဆရာမတွေလဲ ကလေးတွေကို ဘယ်လို ကြားအောင်အော်လည်းနော်။ လော်စပီကာတပ်ပြီးအော်ရမလားပဲ ကြမ်းခင်းနင်းချိန် နဲ့ ကိုဖက် ရီချိန်ဆို အသက်အောင့်ထားရတယ်…ဟဲဟဲ နောက်ထှာနော် ဘွတေး\nသာဓု ခေါ်လျက်ပါ..ဒါဇင် + ရေ…


ဇောချွေးတွေ ပြန်နေတာလား။ ရင်ခုန်နှုန်းတွေ တဒုန်းဒုန်းနဲ့ ဖြစ်နေတာလား။ ပြောဖို့ စကားတွေက ရင်ခေါင်းထဲကနေကို မထွက်ဘူး ဖြစ်နေတာလား။ ဒါ အချစ် မဟုတ်ဘူး။ အဲဒါ သဘောကျတာပါ။\nမင်းရဲ့ မျက်စိအောက်က အပျောက်ကို မခံနိုင်ဘူး။ တစ်ခဏလေး လက်တွဲဖြုတ်ရမှာကို သိပ်စိုးရိမ်နေတယ်။ ဒါ အချစ် မဟုတ်ဘူး။ အဲဒါ ရမ္မက်ပါ။\nဂုဏ်ယူပြီး သူ့ကို ထုတ်ကြွားမယ်။ အဲဒီလို ထုတ်ကြွားရတာကိုပဲ သဘောကျနေတယ်။ ဒါ အချစ် မဟုတ်ဘူး။ မင်း ကံကောင်းလို့ပါ။\nသူက မင်းကို အနမ်းလေး ပေးတယ်။ မင်းရဲ့ လက်ကလေးကို မြဲမြဲ ဆုပ်ကိုင်ထားလို့ မင်း သူ့အနားမှာ ရှိနေတာလား။ ဒါ အချစ် မဟုတ်ဘူး။ ကိုယ့်ကိုယ်ကို ယုံကြည်မှု နည်းနေလို့ပါ။\nအချစ်ပါလို့ ဖြောင့်ချက်ပေးပြီး သူ့အနားမှာ မင်းနေပေးတာ သူ့ကို လုံးဝ မထိခိုက်စေချင်လို့ မဟုတ်လား။ ဒါ အချစ် မဟုတ်ဘူး။ သနားတာလေ။\nသူ့ရဲ့ အကြည့်တစ်ချက်မှာ ရင်ခုန်သံ ရပ်တန့်မတတ် ဖြစ်သွားလို့ သူ့ကို ပုံအပ်လိုက်ချင်တာလား။ ဒါ အချစ် မဟုတ်ဘူး။ အရူးအမူး စွဲလမ်းတာ လောက်ပါ။\nသူ့ကို သိပ် ဂရုစိုက်လို့ သူ့အပြစ်တွေကို ခွင့်လွတ်ပေးနိုင်တာလား။ ဒါ အချစ် မဟုတ်ဘူး။ သူငယ်ချင်းကောင်းတစ်ယောက်ရဲ့ ခင်မင်ရင်းနှီးမှုပါ။\nအတွေးထဲမှာ နေ့တိုင်းလိုလို သူ့တစ်ယောက်တည်းပဲ ရှိနေတယ်လို့ မင်း သူ့ကိုပြောသလား။ ဒါ အချစ် မဟုတ်ဘူး။ လိမ်နေတာ။\nသူ့အတွက် ကိုယ့်ကြိုက်တဲ့ အရာအားလုံးကို စွန့်လွှတ်ဖို့ ၀န်မလေးဘူး မဟုတ်လား။ ဒါ အချစ် မဟုတ်ဘူး။ အဲဒါ ပေးကမ်း စွန့်ကြဲ ရဲတဲ့ စိတ်ဓါတ်ပါ။\nသူ ၀မ်းနည်းတဲ့အခါ မင်း အသည်းကြွေမတတ် ခံစားရသလား။ ဒါမှ အချစ်လေ။\nသူရဲ့ နာကျင်မှုတွေ အတွက် အပြင်ပန်း မဟုတ်တောင် စိတ်ထဲက ကျိတ် ငိုကျွေးခဲ့ရသလား။ အဲဒါ အချစ်လေ။\nမင်းရဲ့ မေတ္တာစစ် မေတ္တာမှန်နဲ့ မင်းရဲ့ ရင်တွင်း ခံစားချက်တွေကို သူ မြင်နိုင်ရဲ့လား။ ဒါမှ အချစ်လေ။\nဒုက္ခတွေ သုခတွေနဲ့ စည်းနှောင်ထားပြီး အဲဒီ ကြီးမားတဲ့ အားတွေက မင်းတို့ နှစ်ယောက်ကို လက်တွဲညီညီ ဖြစ်အောင် ဖန်တီးထားတာလား။ ဒါဆို အချစ်လေ။\nသူ့ရဲ့ အားနည်းချက်တွေကို သူ့ရဲ့ အစိတ်အပိုင်း တစ်ခုအနေနဲ့ လက်ခံထားတာလား။ အဲဒါ အချစ်ပါ။\nတခြားသူတွေကို စွဲဆောင်ဖို့ ကြိုးစားပေမယ့် သူ့ကိုပဲ အကြောင်းပြချက်မရှိဘဲ သစ္စာရှိရှိနဲ့ အတူ လက်တွဲနေသလား။ ဒါဆို အချစ်လေ။\nမင်းရဲ့ နှလုံးသား၊ မင်းရဲ့ အသက်နဲ့ မင်းရဲ့ ဘ၀ကို သူ့ကို ပေးဖို့ ၀န်မလေးဘူးလေ။ ဒါဟာ အချစ်ပဲပေါ့။\nအခု အချစ်ဟာ သိပ် ခါးသီး နာကျင်နေစေမယ် ဆိုရင် ကျနော်တို့ ဘာကြောင့် ချစ်ကြဦးမလဲ။ ဘာအတွက်ကြောင့် ဒါကြီးကို တစ်ဘ၀လုံး ရှာနေဦးမလဲ။ ကျနော်တို့ ဒါကို ဘာလုပ်ဖို့ တောင့်တနေဦးမလဲ။ ဒီအနာတရ၊ ဒီမချိမဆံ့ ဝေဒနာ၊ ဒီဒုက္ခတွေက ဘာကြောင့်လဲ။ ကိုယ့်ရဲ့ အတ္တကိုတောင် ဆန့်ကျင်ရဲတဲ့ သတ္တိနဲ့လေ။ အဲဒါ ဘာအတွက်လဲ။ အဖြေက သိပ်ရိုးရှင်းပါတယ်။ အဲဒါ အချစ်ကြောင့်လေ။ ဘယ်လောက်ထိ စွဲဆောင်အား ကောင်းသလဲဆိုရင် အချစ် မရှိဘူး ဆိုတဲ့လူတွေတောင် ခံစားကြည့်ချင်တယ်။\nရှိပြီးသား လူတွေက သူများကိုလည်း ခံစားစေချင်တယ်လေ။\nPosted by Alex Aung at 6:49 PM No comments:\nNyin Lay Pyay\nPosted by Alex Aung at 3:58 PM No comments:\nLiving with " Passion"\nကျွန်မမှာ သိပ်မသိသာသော အစွဲအလေ့တစ်ခုရှိသည်။ ကျွန်မတစ်နေရာရာသို့ သွားတော့မည်ဟု အခန်းတံခါး ကိုပိတ်ပြီး သော့ခတ်တော့မည် ပြုတိုင်း ကျွန်မအိတ်ထဲမှာ သော့ပါရဲ့လားဟု ခဏခဏ စစ်ဆေးမိခြင်းဖြစ်သည်။ အခန်းထဲကနေ မထွက်ခင်ကလည်း အိတ်ထဲမှာ စစ်ဆေးစမ်းသပ်ပြီးသား။ ဒါပေမယ့် အခန်းပြင်ရောက်တော့လည်း တံခါးကိုဆွဲမပိတ်မီ၊ သော့ခလောက်တွေကို မောင်းမချမီ အိတ်ထဲသို့ နောက်တစ်ခါစစ်ဆေးမိပြန်၏။ သော့တွဲကို စမ်းမိရုံနှင့် အားမရ၊ အိတ်အပြင်သို့ ဆွဲထုတ်ပြီး သည်သော့တွဲဟုတ်ရဲ့လား...ဟုမျက်စိနှင့် သေသေချာချာကြည့်ပြီး စိတ်ချရမှ တံခါးကိုဆွဲပိတ်၊သော့ အထပ်ထပ်ကိုပိတ်ရသည်။\nဒါ...သိပ်တော့ မဟုတ်တော့ဘူး၊ ကျွန်မသိသည်။ စိတ်ရောဂါဟု နာမည်တပ်လို့မရနိုင်ရုံ အနုစားစိတ် အခြေအနေတစ်ခု ဖြစ်သည်။ ဆေးစိတ်ပညာဝေါဟာရဖြင့် ဆိုလျှင် ထိုအစွဲကို Obsessional Neurosis စိတ်ရောဂါ၏အမျိုးအစားတစ်ခု Obsessive Compulsive Action ဟုခေါ်ပါသည်။\nသို့သော် စိတ်ရောဂါအခြေအနေဟု ပြောလို့မရသော အခြားစွဲလမ်းမှုတွေက ပိုပြီးစိတ်ဝင်စားစရာ ကောင်း သလို နားလည်ရလည်းပိုခက်ပါသည်။\nအင်္ဂလိပ်စာရေးဆရာ John Fowles ရေးသော The Collector ဟူသော ၀တ္ထုတစ်ပုဒ်တွင် ဇာတ်လိုက် သည် မိန်းမချောလေးတွေကို လိပ်ပြာများ တံဆိပ်ခေါင်းများစုဆောင်းသလိုပင် စုဆောင်းသော ထူးဆန်း သည့် အစွဲပိုင်ရှင်တစ်ယောက်ဖြစ်သည်။ စာရေးဆရာမ Susan Orlean ၏ The Orchid Thief စာအုပ်တွင်ဇာတ်ကောင်သည် အစွဲအလန်းကို တစ်ခုပြီးတစ်ခုယိမ်းယိုင် ပြောင်းသွားရာ လိပ်တွေနှင့် ပတ်သက်သည့်အစွဲ၊ ရေခဲခေတ် ရှေးနှစ်သန်းပေါင်းများစွာက ကျောက်ဖြစ်ရုပ်ကြွင်းတွေနှင့် ပတ်သက်သည့် အစွဲ၊ထိုမှတဆင့် သစ်ခွများဆီသို့ ကူးသွား၏။ ထို့အတူပင် ဖိလစ်ပိုင်သမ္မတကတော်ဟောင်း အီမယ်လ်ဒါ၏ ဖိနပ်များကလည်း တော်တော်ထူးဆန်းသော ကိစ္စဖြစ်သည်။ ဖိနပ်တွေကို ထောင်နှင့် ချီပြီးများပြားစွာ ပိုင်ဆိုင်ထားသည်မှာ သာမန်မှ လွန်ကဲသောစိတ်ဖြစ်သည်။ အတ္တကြီးသူဟုပြောရမလား၊ ပိုင်ဆိုင်ရက်လေခြင်းဟု အံ့သြရမလားမသိ။ ရိုမေးနီးယား အာဏာရှင် နီကိုလေ ချောင်ဆက်စ်စကူး နေထိုင်ခဲ့သော နန်းတော်ကို သိမ်းယူပြီးနောက် နန်းတွင်းမှာ မြင်တွေ့ရသမျှ ရွှေငွေစိန်ထည် အသုံးအဆောင်ပစ္စည်းများမှာ ငတ်မွတ်နေသောပြည်သူတို့ဘ၀နှင့် လဲယူထားသော အရာများပဲဖြစ်သည်။ ချောင်ဆက်စ်စကူး၏ ဇနီးအယ်လီနာ သည်လည်း အီမယ်လ်ဒါလိုပင် စိန်စီသည့်ဖိနပ်တွေ သားမွေးကုတ် အင်္ကျီတွေ များပြားလှစွာ ပိုင်ဆိုင်ရက် သူ ဖြစ်သည်။ ထိုစုဆောင်းမှုများကို ကျွန်မဘယ်လို နားလည်ရ ပါ့မလဲ။\nဒုတိယကမ္ဘာစစ်တုန်းက ဂျူးလူမျိုးတွေနှင့် ပတ်သက်သည့်သူ့အစွဲကို ရက်စက်စွာ အကောင်အထည် ဖော်ခဲ့ သည့် ဟစ်တလာကိုစိတ်ရောဂါရှင်ဟု သတ်မှတ်ရမလား။ အမေရိကန်ပြည်ထောင်စုတွင် လူမည်းများကို ဆန့်ကျင်ပြီး နှိမ်နင်းသတ်ဖြတ်ခဲ့သည့် ကေသုံးလုံးဂိုဏ်းသားများ၏ အစွဲအပြုအမူတွေကလည်း ကျွန်မ နားလည် ခံစားနိုင် သည်ထက် လွန်နေခဲ့သည်။\nကျွန်မလိုက်မီသလောက် တွေးကြည့်သည့်အခါ အစွဲ၏အဆင့်အမျိုးမျိုးကို ခွဲခြားမိသွားသည်။ တချို့အစွဲ တွေက လူထုအတွက် အန္တရာယ်ကြီးသည်။ ဟစ်တလာ၏ဂျူးမုန်းတီးမှုအစွဲ၊ ကေသုံးလုံး၏ လူမည်းမုန်း တီးနှိမ်နင်း ရေးအစွဲ၊ အိုစမာဘင်လာဒင်၏ အမေရိကန် မုန်းတီးမှုအစွဲ၊ ထိုအစွဲများကို အကောင်အထည် ဖော်သောအခါ လူ့အသက်ပေါင်းများစွာ သေဆုံးပျက်စီးရသည်။\nတချို့သောအစွဲတွေက စွဲလမ်းသူကိုယ်တိုင်အတွက် အန္တရာယ်ကြီးသည်။ ဥပမာ မိုဒီဒစ်(Moby Dick)၀တ္ထုမှ ကပ္ပတိန် အာဟက်၏ ဝေလငါးကြီး အပေါ် အညှိုးအစွဲ၊ ဂျိုဒီဖော့စတာကို စွဲလမ်းစိတ်က တွန်းပို့ သဖြင့် သမ္မတရေဂင်ကို သေနတ်ဖြင့်လုပ်ကြံခဲ့သော ဂျွန်ဟင့်(ခ်)လေ၏ အစွဲ။\nစိတ်ပညာရှင်တွေကပြောသည်။ စွဲလမ်းမှုဆိုသည်မှာ ကြီးပြင်းရင့်ကျက်ရာတွင် ပါဝင်ပတ်သက်နေသော သာမန်အစိတ်အပိုင်းတစ်ခုဖြစ်သည် ဟူ၏။ ပထမဦးဆုံး ကျွန်မတို့သည် ကလေးဘ၀တွင် အရုပ်ကလေးတွေ ကိုစွဲလမ်းသည်။ တချို့ကတော့ အားကစားပစ္စည်းတွေကိုပေါ့။ ထို့နောက် ကျွန်မတို့၏ အစွဲသည် နိုင်ငံရေး စနစ်များ၊ ဘာသာရေးများ၊ သဘောတရားများဆီသို့ မြင့်တက်သွားသည်။\nဆူဆန်အော်လင်းသည် အစွဲသဘောကို ကျိုးကြောင်းညီညွတ်စွာ မှတ်ချက်ချဖူး၏။\n"ကျွန်မတို့ဘ၀မှာ တစ်ခုခုကို စွဲစွဲလမ်းလမ်း အလေးထားမိဖို့လိုလို့ အလေးထားကြတာပဲ၊ တစ်ခုခုကို စွဲလမ်းမိတဲ့အခါ ကျွန်မတို့နေထိုင်ရာ ကမ္ဘာကြီးဟာ ကိုယ်လက်လှမ်းမီနိုင်၊ အုပ်ချုပ်နိုင်တဲ့ အရွယ်အစား ဖြစ်သွားသလိုပဲ။ ကြီးမားကျယ်ဝန်းပြီး ဟာလာဟင်းလင်းဖြစ်နေတယ်လို့ မထင်ရတော့ဘူး၊ ကိုယ်လုပ်ရင် ဖြစ်နိုင်တဲ့ အရာတွေနဲ့ပြည့်နေတယ်....လို့ ထင်လာမိစေတယ်။"\nအဲသည်အထိတော့ ဘာအန္တရာယ်မှ မရှိသေးပါ။ သို့သော်မိမိအစွဲကို စိတ်ရူးပေါက်စွာအကောင်အထည် ဖော်မိသည့်အခါမှာတော့ ထိုအစွဲသည် ကြော်စရာကောင်းလာနိုင်ပါသည်။\nစာရေးဆရာ Robert A.Caro ၏ အစွဲကတော့ ဟစ်တလာ၏အစွဲလို၊ ဘင်လာဒင်၏အစွဲလို အန္တရာယ် မပေးခဲ့ပေ။ ကာရို၏အစွဲက အမေရိကန်၏ ၃၇ယောက်မြောက်သမ္မတ Lyndon Johnson ဖြစ်သည်။ အစွဲဟု သူကိုယ်တိုင်ကမသုံး။ အစွဲ...ဟူသော စကားလုံးမှာရောဂါဆန်သည်။ အရူးဆန်သည်။ "ကျွန်တော်က ဂျွန်ဆင်ကိုစိတ်ဝင်စားတယ်၊ တစ်နည်းအားဖြင့်တော့ အာဏာဟာ ဘယ်လိုစွမ်းဆောင် နိုင်တယ်ဆိုတာကို ကျွန်တော်စိတ်ဝင်စား တာပါ"ဟု သူကပြောခဲ့သည်။ သို့သော် ကျွန်မတို့ကတော့ ကာရိုသည် အစွဲကြီးသူ ဟုပြောချင်သည်။ ဘာကြောင့်လဲဆိုတော့ သူသည်နှစ်ပေါင်း ၂၆နှစ်ကြာအောင် သမ္မတဂျွန်ဆင် အကြောင်း လေ့လာစုံစမ်းပြီးနောက် စာမျက်နှာ ၁၀၀၀ကျော်သည့် တိုင်အောင် စာအုပ်အတွဲ သုံးတွဲ ရေးသားပြုစုထုတ်ဝေ ခဲ့သောကြောင့်ဖြစ်ပါသည်။ သူ့ဘ၀၏၂၆နှစ်လုံးလုံး သမ္မတဂျွန်ဆင်၏ ဘ၀ကို စုံစမ်းထုတ်ဖော်ခြင်းဖြင့် အချိန်ကုန်စေခဲ့သည်။\nသမ္မတ လင်ဒန်ဂျွန်ဆင်ကလည်း တကယ်ပင်သူ့အာဏာဖြင့် မုသားများ၊ လှည့်ဖျားမှုများကို ဖန်တီးလျက် သူ့ဘ၀ကိုစုံစမ်းထောက်လှမ်း သူတွေမသိအောင် ဖုံးကွယ်ထားနိုင်ခဲ့သူဖြစ်သည်။ ဆူဆန်အော်လင်းပြော သလိုဆိုလျှင် ဂျွန်ဆင်သည် သူကိုယ်တိုင် အစွဲတစ်ခုဖြင့် အမှောင်ချထားသော သီးသန့်ကမ္ဘာတွင် လုံခြုံအောင်ပုန်းကွယ်ရင်း ထိုကမ္ဘာသည်သူ့အတွက် တကယ်လက်လှမ်းမီသောအရာ ဖြစ်ခဲ့သည်...ဟု ဆိုရမည်။ သမ္မတဂျွန်ဆင်သည် ကနေဒီလုပ်ကြံခံရပြီးနောက် ဒုတိယသမ္မတဘ၀မှ သမ္မတအဖြစ် ရာထူး တိုးမြင့်သွားခဲ့သူဖြစ်သည်။ ဗီယက်နမ်စစ်ပွဲတွင် သူနာမည်ပျက်ရသည်။ သူ သမ္မတအဖြစ် ရွေးကောက်ခံ ရပြီး ဆက်လက်ထမ်းဆောင်ဖို့စည်းရုံးရေး ဆင်းစဉ်က 'အမေရိကန်လူငယ်တွေကို အာရှစစ်ပွဲတွေမှာ ပါဝင်ဖို့ လုံးဝစေလွှတ်မှာ မဟုတ်' ဟုကတိပေးခဲ့သည်။ ထိုကတိကို သူဖောက်ဖျက်ခဲ့သည်။ ဘာပဲဖြစ်ဖြစ် ဂျွန်ဆင်၏တကယ့်စိတ်ရင်းကို ကာရိုက နှစ်ပေါင်းများစွာ ရှာဖွေဖွင့်ထုတ်ချလိုက်နိုင်ခဲ့ပြီ။ ကာရိုအနေဖြင့် လျှို့ဝှက်ချက်တစ်ခုကို ဖော်ထုတ်ဖို့ ခက်ခက်ခဲခဲ အစဉ်တစိုက်လိုက်ခဲ့သည့် အစွဲမှာ အံ့သြစရာဖြစ်သည်။ ထို့ပြင် ကာရို၏အစွဲမှ ရသောရလဒ်သည် စာပေအားဖြင့် ကာရို၏ဘ၀မှတ်ကျောက်တစ်ခုဖြစ်သည်။ အဲသည်လို ဖြစ်အောင်လည်းသူက ကြိုးစားခဲ့သည်။ ကောင်းသောအစွဲဟုပြောရမလား။\nတကယ်တော့ အစွဲအလမ်းဟူသည်မှာ လှည့်စားတတ်သော အရာတစ်ခုလည်းဖြစ်ပါသည်။\nလူတစ်ယောက်သည် မိမိကိုယ်တိုင် အမှောင်ချထားသော အစွဲကမ္ဘာတစ်ခုတွင် ပုန်းကွယ်နေထိုင်ရင်း မိမိသည်သာ ဤကမ္ဘာ ဤစကြာဝဠာ၏ အရှင်သခင်ဟု ခံစားရကောင်းခံစားနိုင်၏။ သို့သော် တကယ်တမ်းမှာ တော့ ဘယ်သူက ဘယ်သူ့အပေါ်အရှင်သခင်ဖြစ်နေခဲ့တာလဲ။ အဲဒီဟန်ပြ အရှင်သခင် ဘ၀သည် ဘယ်လောက် ကြာကြာခံနိုင်မှာလဲ။ တကယ်တမ်းကျတော့အစွဲဖြင့် ဖန်ဆင်းထားသော ကမ္ဘာ သည် အမှန်တရားဖြင့် ပြိုကွဲ သွားမှာပဲ။\nဂျွန်ဆင်၏ဖုံးကွယ်ထားသော လျှို့ဝှက်ချက်များကို ဖော်ထုတ်ဖို့ ၂၆နှစ်လုံးလုံး အစွဲအလမ်းကြီးစွာ ကမ္ဘာလေးတစ်ခု ဖန်တီးခဲ့သော ကာရိုကိုပဲကြည့်ပါ။ ဂျွန်ဆင်အကြောင်း နောက်ဆုံးစာအုပ်ကို အပြည့်အစုံ ရေးသားပြီးစီးသွားသည့်နောက်၊ တစ်မနက်ခင်းမှာ ဘာလျှို့ဝှက်ချက်မှ မရှိတော့သည့် သူ့ပတ်ဝန်းကျင်ကို ဗြုန်းခနဲ တွေ့လိုက်ရသည့်အခါ သူဘယ်အရာကို ရင်ဆိုင်ရမလဲ။ ကျွန်မတို့ အားလုံးကိုလည်း ဆွဲခေါ်နိုင်ခဲ့ပြီး အဓိပ္ပာယ်ဖော်ဆိုပေးနိုင်ခဲ့သဖြင့် ပြီးပြည့်စုံပြီဟု ကျေနပ်ခဲ့ရသမျှ သူ့ရှာဖွေတွေ့ရှိချက်က ဘာလဲ။\nနောက်ဆုံးတော့ 'အာဏာသည် တကယ်အစွမ်းထက်သည်' ဟူသောမှတ်ချက်သည်သာ အမှန်တရား ဖြစ်ရတော့သည် မဟုတ်လား။\nRef: Times, 2nd July, 2002.\n(Eleven News Vol: 1/No: 33, 7-7-2002)\nEthic of Office\nလုပ်ငန်းခွင်တွင်လိုက်နာအပ်သောထုံးတမ်းကျင့်ဝတ်တွေရှိပါတယ်။ ဒါတွေကို လိုက်နာခြင်း အားဖြင့်သင့်ရဲ့ အလုပ်ရှင်က သင့်ရဲ့အလုပ်နဲ့ ပတ်သတ်တဲ့ ဆောင်ရွက်မှုကို သတိထားမိစေတဲ့အပြင် သင့်အတွက်လည်း ထုံးတမ်း ကျင့်ဝတ်တစ်ခုအဖြစ် အသုံးဝင်မှာဖြစ်ပါတယ်။\nလုပ်ငန်းခွင်တွင် ၀တ်စားဆင်ယင်မှုသည် အောင်မြင်မှုကိုရရှိစေနိုင်သော အချက်တစ်ခုဖြစ်ပါတယ်။ လုပ်ငန်းခွင်ကို စ၀င်ပြီဆိုကတည်းက သေသေ သပ်သပ် ကောင်းကောင်းမွန်မွန် လိုက်လျော်ညီစွာ ၀တ်စားဆင်ယင်ပါ။ တက္ကသိုလ်မှာ သူငယ်ချင်းတွေနဲ့အတူ ကျောင်းတက်ရင်းကြိုက်သလို လွတ်လပ်စွာဝတ်စားဆင်ယင်မှုမျိုး မဟုတ်ပါ။ လုပ်ငန်းခွင်ဝတ်စုံ သတ်သတ် မှတ်မှတ် ၀တ်စားခြင်းဟာ သင့်အနေနဲ့ သင့်ပတ်ဝန်းကျင်ကို ဂရုစိုက်တယ်၊ သင့်စိတ်ထဲမှာ အလုပ်ခွင် ပတ်ဝန်းကျင်နဲ့ပတ်သက်လို့ ဂရုတစိုက်ရှိတယ် ဆိုတာကို ပြသရာရောက်ပါတယ်။\nအလုပ်စတင်လျောက်ပြီး အင်တာဗျူးဝင်တဲ့အခါမှာလည်း သင်ဟာအဲဒီရုံးမှာ အလုပ်သမားဝန်ထမ်းတစ်ဦးဖြစ်နေပြီးသကဲ့သို့ ၀တ်စားဆင်ယင်ပါ။ အလုပ်ရပြီးရင်တော့ ဘယ်လိုဝတ်စားဆင်ယင်သင့်တယ်ဆိုတာကိုမေးပါ။ ငါဟာ အချိန်တိုလေးလုပ်မှာပဲဆိုပြီး ကြုံသလိုဝတ်ဆင်တာမျိုးမလုပ်ပါနှင့်။\n(၂) လုပ်ဖော်ကိုင်ဖက်များကို ရိုသေလေးစားပါ။\nသင့်ရဲ့လုပ်ဖော်ကိုင်ဖက်တွေဟာ သင့်ထက်အသက်ပိုကြီး၍ သော်လည်းကောင်း သို့မဟုတ် သင့်ထက် အလုပ်ခွင်ထဲမှာ ရောက်နေတာကြာပြီဖြစ်တဲ့အတွက် သင့်အနေနဲ့ သူတို့ကိုရိုသေလေး စားမှုရှိရပါမယ်။ ဒါ့အပြင် သင့်အနေနဲ့ သူတို့ထံမှ သင်ယူစရာတွေအများကြီး ရှိပါတယ်။ အလုပ်နဲ့ပတ်သက်သောမေးခွန်းများ၊ ဘယ်လိုအလုပ်လုပ်တယ် ဆိုတဲ့အကြောင်းများ၊ အလုပ်ခွင်နေရာမှာ ဘယ်လိုကျင့်ကြံရမလဲဆိုတဲ့ မေးခွန်းများ မေးရာမှာဖြစ်ပါတယ်။\n(၃) အခြေခံအချက်များကို သတိရပါ။\n- သင်စကားပြောမည့်သူ၏ မျက်လုံးထဲကိုကြည့်ပါ။\n- လက်ဆွဲနှုတ်ဆက်တဲ့အခါ လျော့တိလျော့ရဲ ၀တ်ကျေတမ်းကျေမဟုတ်ဘဲ တင်းတင်းဆုပ်ကိုင်၍ လေးလေးစားစားနှုတ်ဆက်ပါ။\n- အလုပ်ရှင်က သင့်အားတစ်စုံတစ်ခုသော အကြောင်းပြချက်တစ်ခုကြောင့် ငှားရမ်း လိုက်ပြီဖြစ်ပါတယ်။ သင့်အနေနဲ့ မိမိကိုယ်ကိုယုံကြည်မှုရှိစွာဖြင့် အလုပ်လုပ်ပါ။ဒါမှသာ သင့်ကိုလည်းယုံကြည်မှုရှိစွာနဲ့ ဆက်ဆံကြမှာ ဖြစ်ပါတယ်။\nRef: RD 2008, Sept.\nPosted by Alex Aung at 11:25 AM No comments:\nCuz you weren't therewhen I was scared I was so alone\nTake care everything...\nလမ်းလျှောက်ခြင်းသည် အားကစားပြုလုပ်ရာတွင် ဘေးအကင်းဆုံးနှင့် အလွယ်ကူဆုံးဖြစ်သည်။ ထိခိုက် ဒဏ်ရာမဖြစ်အောင် ကာကွယ်နိုင်ရန်အတွက် American Academy of Orthopaedic Surgeons ကဤသို့အကြံပေးထားပါသည်။\n(၁) လမ်းလျှောက်နေစဉ် လက်ကိုလွှဲပေး၍လျှောက်ပါ။\n(၂) လမ်းလျှောက်စဉ် ဦးခေါင်းကို မတ်မတ်ထားပါ။\n(၃) ကျောကုန်းကို မတ်မတ်ထား၍ လျှောက်ပါ။\n(၄) သင်၏၀မ်းဗိုက်ကို ပြားချပ်အောင်ထား၍လျှောက်ပါ။\n(၅) ခြေချောင်းများကို ရှေ့တည့်တည့်သို့သာ ဦးတည်သောအနေအထားဖြင့်လျှောက်ပါ။\n(၆) ခြေထောက်ဒဏ်မဖြစ်အောင် ခြေလှမ်းများကိုသင်ခံနိုင်သည်အထိ ကျဲကျဲနှင့် လွယ်လွယ်လျှောက်ပေးပါ။\nခြေစွယ်ငုပ်ခြင်းသည် အလွန်နာကျင်၍နေထိုင်မကောင်းစေရုံသာမက လမ်းလျှောက်ရာ၌အခက်အခဲပါ ဖြစ်စေနိုင်ပါသည်။ထို့ကြောင့် အမေရိကန်ဆေးပညာဆိုင်ရာ အမျိုးသားကျောင်းစာကြည့်တိုက်မှ အောက်ပါအချက်များကို ပြုလုပ်ရန်တိုက်တွန်းလိုက်သည်။\n(၁) သက်သောင့်သက်သာဖြစ်စေမည့် ရှူးဖိနပ်များ၊ ဖိနပ်များ၊သင်၏ခြေထောက်နှင့် အံဝင်ခွင်ကျဖြစ်စေမည့် ဖိနပ်များကိုသာဝယ်စီးပါ။\n(၂) ခြေသည်းညှပ်လျှင် တစ်ဖြောင့်တည်းဖြစ်အောင်ညှပ်ပါ။ခြေသည်းများ အလွန်တိုသွားအောင် မညှပ်သင့်ပါ။\n(၃) သင်၏ခြေထောက်ကို အမြဲသန့်ရှင်းအောင်ထား၍ခြောက်သွေ့အောင်ထားပါ။\n(၄) ဆီးချိုဝေဒနာရှင်များသည် မိမိ၏ခြေထောက်များကို ဂရုစိုက်ပြီး မိမိဆရာဝန်နှင့် ပုံမှန်တွေ့ဆုံ၍ ခြေထောက်ကိုစမ်းသပ်စစ်ဆေးသင့်ပါသည်။\nRef: Health/U.S. news\nကိုယ်ကာယကုထုံးပညာရှင်များအသင်းမှ အောက်မှာဖော်ပြထားတဲ့ လေ့ကျင့်ခန်းများကိုလုပ်ကြည့်ပါတဲ့။\n(၁) ရထား၊ကား သို့မဟုတ် ကွန်ပျူတာထိုင်ခုံမှာ ထိုင်နေရင်းဗိုက်လေ့ကျင့်ခန်းယူပါ။ မတ်မတ်လေးထိုင် ၁၀စက္ကန့်ဗိုက်ကလေးချပ်ထားကြည့်ပါ။ ပြီးလျှင်အသက်မှန်မှန်ပြန်ရှူပါ။ ခရီးမရောက်သေးသည်အထိထပ်ကာတလဲလဲ လုပ်ပါ။\n(၂) သွားတိုက်နေစဉ် မျက်စိဖွင့်ပိတ်လေ့ကျင့်ပါ။\n(၃) ရေချိုးပြီးတဘက်နဲ့နောက်ကြောကို သုတ်နေစဉ် တဘက်အစွန်းတစ်ခုစီကိုလက်တစ်ဖက်ဖြင့် ဆုပ်ကိုင်ထားပြီး တစ်ဖက်ကပခုံးပေါ်ဆွဲယူလိုက်ရင် တစ်ဖက်ကတင်ပါးဆီသို့ ဆွဲချပါ။ ဘယ်၊ညာ တစ်လှည့်စီလုပ်ပါ။\n(၄) အိပ်ရာမှထ ရှူးပေါက်တော့မယ်ဆိုရင် တိုက်ရိုက်ဆီးမသွားလိုက်ဘဲ ဆီးသွားလိုက်၊ ရပ်ထားလိုက် လေ့ကျင့်ခန်းလုပ်ပါကတင်ပါးဆုံးရိုးကွင်းကြွက်သားများ သန်မာလာပြီးဆီးမထိန်းနိုင်တာ ကာကွယ်နိုင်ပါတယ်။\nRef: GHK 2007 July\nPosted by Alex Aung at 4:08 PM No comments:\nWhen your child don't want to eat somefoods\nမိမိရဲ့ရင်သွေးငယ် အစာမစားဘူး သို့မဟုတ် စားချင်စိတ်နည်းနေမယ်ဆိုရင် မိဘတွေဝမ်းမြောက် ၀မ်းသာ မရှိကြပါ။ ကလေးဘာဖြစ်လို့အစာစားတာ နည်းရတာလဲဆိုတာ သိချင်ကြမှာဖြစ်ပါတယ်။ ဆေးခန်း ရောက်ရင်လည်း ဆရာဝန်ကို ကလေးအစာစားချင်စိတ်များလာအောင် ဘာအားဆေး တွေတိုက်ပေးရမလဲ ဆိုတာ မရိုးနိုင်တဲ့အပ်ကြောင်းထပ်နေတဲ့ ဓာတ်ပြားဟောင်းတစ်ချပ်လိုပဲ မေးလေ့ရှိတဲ့ မေးခွန်းတစ်ခု ဖြစ်ပါတယ်။\nကလေးအစာမစားချင်တာဟာ ဖျားလို့လား၊အစာအိမ် အူလမ်းကြောင်းတစ်လျှောက် ရောင်ရမ်း ပိုးဝင်သွား လို့လား၊ လည်ချောင်းနာပြီးမျိုချလို့မရလို့လားစတဲ့ စဉ်းစားစရာတွေ မေးချင်စရာတွေ ဖြစ်လို့လာပါပြီ။ ရေပြောင်း၊မြေပြောင်း ခရီးဝေးသွားလို့လား၊သူစားနေကျ အစားအစာတွေ မဟုတ်လို့ မစားချင်တာလား စတဲ့စဉ်းစားရမယ့် အချက်အလက်တွေရှိတာမို့ ကလေးအစာမစားချင်တာ မျိုးတွေ့ ရင် အလွန်အမင်း မစိုးရိမ်လိုက်ပါနဲ့ဦး။ တစ်ရက်နှစ်ရက်အစားပျက်တာ ကတော့အကြောင်းမဟုတ်လှ ပေမယ့် ရက်ကြာလာရင်တော့ ဆန်းစစ်ဖို့လိုပါတယ်။\nကလေးဟာ အစာမစားဘူး၊ရေတွေချည်း နင်းကန်သောက်နေတယ်ဆိုရင် သူ့ရဲ့ခန္ဓာကိုယ်အပူချိန်ကို စစ်ဆေးသင့်ပါတယ်။လည်ချောင်းနာနေသလား၊အာသီးရောင်နေသလားစသည်တို့ကို စစ်ဆေး ဖို့လျှာ လေး ကိုဇွန်းလက်ကိုင်လေးနဲ့ အသာလေးဖိချလိုက်ပြီး “အား”လို့အော်ခိုင်းလိုက်ကာ ခံတွင်းကို စစ်ဆေးကြည့်ရှု လိုက်ပါ။ခံတွင်းရဲ့ နောက်ဖက်ခြမ်း၊ဘယ်နဲ့ညာ နှစ်ဖက်မှာ နီနီရဲနေတဲ့အာသီးလေး တွေတွေ့ရင် အာသီးရောင်လို့ မျိုမချနိုင်တာကြောင့် အစာမစားရဲတော့ဘူးဆိုတာ သိသင့်ပါတယ်။\nဒါမှမဟုတ် အစာမကြေ ဗိုက်အောင့်နေလို့လား၊ကျွေးလိုက်တဲ့ အစာတွေမာကြမ်းကြမ်းဖြစ်နေလို့ အစာကောင်းစွား မကြေညက်တဲ့အတွက် အစာမကြေဘဲဗိုက်နာတတ်ပါတယ်။ သန်ကောင်၊ တုတ်ကောင် တွေရှိနေရင်လည်း ပြဿနာရှိလာနိုင်ပါတယ်။ တစ်ခါတစ်လေ အစာအိမ်အူလမ်း ကြောင်းတစ်လျှောက် ရောင်ရမ်းလာတဲ့အတွက် အစာကို စုပ်မယူနိုင်တော့ဘဲ ၀မ်းပျက်ဝမ်းလျှော ဖြစ်ကာ အစာစားချင်စိတ် လျော့နည်းလာတတ်ပါတယ်။ ဒါ့အပြင် အခြားဖြစ်နိုင်ချေတွေလည်းစဉ်းစား ကြည့်နိုင်ပါသေးတယ်။ အဲဒါတွေကတော့ နားကိုက်လို့လား၊ သွားပိုးစားပြီးကိုက်နေသလား၊ ပါးစပ်ထဲ မှာ အနာလေးတွေရှိလို့လား၊ အူအတက် ရောင်လို့လား၊ ဆီးသွားလမ်းကြောင်းပိုးဝင်လို့များနာကျင်ပြီး မစားနိုင်ဖြစ်ရတာလား ဆိုတာတွေကိုတော့ ဆရာဝန်မှ စမ်းသပ်ကြည့်ရှုပေးနိုင်ပါလိမ့်မယ်။\nကလေးဟာ ကိုယ်အပူချိန်လည်းပုံမှန်၊မဖျားမနာဘူးဆိုရင် ဒါမှမဟုတ်အစာစားဖို့ ဆက်ငြင်းဆန်နေ တုန်းပဲဆိုရင် ရေများများတိုက်ပါ။ ဖျော်ရည်များလည်းတိုက်ပါ။ ကလေးအစာမစားတာ ၂၄နာရီကျော် သွားမယ်၊ဘာကြောင့် အစာမစားချင်ဖြစ်တာလဲဆိုတာ မိဘအနေနဲ့မသိဘူးဆိုရင် ဒါဟာ ဆရာဝန်နှင့် တိုင်ပင် ပြသသင့်ပါတယ်။\nဆရာဝန်က မေးမြန်းပြီး ကလေးကိုစစ်ဆေးကြည့်ရှုကာ မိဘများနှင့်ဆွေးနွေးတိုင်ပင်ကာ ဘယ်လိုပြုစု စောင့်ရှောက်ရမယ်၊ကျွေးမွေးရမယ်ဆိုတာ ဆွေးနွေးအကြံပေးပါလိမ့်မယ်။\nကလေးစားချင်စိတ်ရှိတဲ့ အစားအစာမျိုးဖြစ်အောင်ပြောင်းလဲ ချက်ပြုတ်ကျွေးမွေးသင့်ပါတယ်။ လိုအပ်ရင် အစာကြေဆေး သို့မဟုတ် ကလေးအားတိုးဆေးလေးတွေ အပိုဆောင်းပေးပါ။ သူကြိုက် တတ်တဲ့ အစာမျိုး ဥပမာ - Milk Shake လိုနွားနို့ကျိုးပြီး အသီးအနှံအမျိုးမျိုးနဲ့ ရောနှောကာ ထည့်စား စေတာမျိုး၊ ပူတင်းဖုတ်ပေးတာမျိုး၊ ကြက်သားကြော်ကျွေးတာမျိုး တစ်လှည့်စီ အစာပြောင်းကျွေးသင့် ပါတယ်။\nPosted by Alex Aung at 4:01 PM No comments:\nDrink, Drug, Grill meal\n၀ိုင်တစ်ခွက်တွင် အရက်ယူနစ် မည်မျှပါကြောင်းကို သင်သိပါသလား။ဤသည်ကို လူများအားမေးကြည့်ရာ ၇၇ ရာခိုင်နှုန်းက မသိကြောင်းကျန်းမာရေးဌာနအသစ်တစ်ခုမှပြုလုပ်သော စာတမ်းမှသိရသည်။ လူအများအပြားသည် အရက်သောက်ရန် သတ်မှတ်ထားသောစံနှုန်း(ဥပမာ – မိန်းမတစ်ယောက်အတွက် တစ်ပတ်လျှင် အရက် ၁၄ယူနစ်) ထက် ပိုမိုသောက်သုံးနေကြောင်းလည်းသိရသည်။ အင်္ဂလန်နိုင်ငံမှ ကျန်းမာရေးဝန်ကြီး Dawn Primarolo က ယခုအခါအရက်ခွက်များ၏ ပုံသဏ္ဍာန်သည် ကြီးမားလာသည်နှင့်အမျှ အချို့အရက်များသည် ပိုမိုပြင်းလာသည်ဟု သတိပေးခဲ့ပါသည်။ ဥပမာ – 250ml အရွယ်ရှိသော ၀ိုင်တစ်ခွက်တွင် အရက်ပမာဏ3Units ပါကြောင်းသိရသည်။ အရက်အလွန်အကျွံသောက်ခြင်းသည် ရင်သားကင်ဆာ၊ သွေးတိုးရောဂါ၊နှလုံးရောဂါ၊လေဖြတ်နှုန်းကို ပို၍တိုးမြှင့်စေသည် ဟူ၍လည်းသိရပါသည်။\nRef: Health & Fitness, July 2008.\nဆေးခြောက်သမားနှင့် စိတ်ရောဂါ အန္တရာယ်\nSkunk လို့ခေါ်တဲ့ အပြင်းစားဆေးခြောက်တစ်မျိုးကို ရှူတဲ့လူတွေဟာ အပျော့စားဆေးခြောက်တစ်မျိုးကို ရှူတဲ့သူတွေထက် စိတ်ရောဂါအကြိမ်ကြိမ် ပိုဖြစ်နိုင်တယ်လို့ ဘီဘီစီအွန်လိုင်းက သတိပေးလိုက်ပါတယ်။ ဆေးခြောက်ရှူပြီးနောက် စိတ်ရောဂါရသွားတဲ့လူနာပေါင်း ၁၁၂ဦးနှင့် စိတ်ရောဂါမရရှိသောဆေးခြောက်သမား ၇၅ဦးတို့အား သုတေသနပြုခဲ့ရာ စိတ်ရောဂါဖြစ်ရပ်တစ်ခု ခံစားနေကြရသော ဆေးခြောက်ရှူသမားများဟာ Skunk ဆေးခြောက်မှန်မှန်ရှူသမားများဖြစ်ကြ ပြီး အကြိမ်ပေါင်း၁၈ကြိမ်ခန့် စိတ်ရောဂါခံစားရတာကို ဖော်ထုတ် တွေ့ရှိခဲ့ရပါတယ်။ ၄င်း Skunk ဆေးခြောက်သမားတွေဟာ ပိုအချိန်ကြာကြာဆေး သုံးစွဲသူများ ဖြစ်ကြပြီး နေ့စဉ်ဆေးခြောက်ရှူကြသူတွေလည်း ဖြစ်တာတွေ့ရတယ်လို့သိရပါတယ်။သို့သော် ကျွမ်းကျင်သူများ ရဲ့အဆို အရ ဒီလေ့လာချက်ဟာ ဆေးခြောက်သမား အနည်းငယ်ကိုသာ လေ့လာခဲ့ရတာဖြစ်ပြီး ပိုမိလေ့လာရန်လို သေးတယ်လို့ဆိုပါတယ်။\nRef: The Week 12, July, 08.\nအစားအစာတွေကို ကင်စားခြင်းဟာ အစာနဲ့မီးတိုက်ရိုက်ထိတွေ့ကာ ချက်ရတဲ့အတွက် ကင်ဆာဖြစ်နိုင် ခြေမြင့်တက် စေတဲ့ ဓာတုပစ္စည်းတွေများစွာထွက်ရှိလာတတ်ပါတယ်။ လေ့လာတွေ့ရှိချက်အရ အနီရောင် ရှိတဲ့အသားကို မကြာခဏကင်စားခြင်းဟာ အမျိုးသားတွေမှာ သုက်ရည်ဂလင်း ကင်ဆာဖြစ်နိုင်ခြေများပြား စေနိုင်သလို မီးယပ်သွေးဆုံးပြီးအမျိုးသမီးတွေမှာ ရင်သားကင်ဆာဖြစ်နိုင်ခြေများတာကိုတွေ့ရပါတယ်။ ဒါကြောင့် အကင်လည်းစားချင်တယ်။ကျန်းမာရေးနှင့်မကိုက်ညီတဲ့ အကင်မျိုးလည်းမဖြစ်ချင်ဘူးဆိုရင်တော့ အောက်ပါနည်းတချို့က အသုံးဝင်ပါလိမ့်မယ်။\nအကင်တွေထဲက တူးနေတဲ့အပိုင်းတွေမည်းမည်းတွေကိုခြစ်ထုတ်ပါ။ ကင်ဆာဖြစ်နိုင်တဲ့ ဓာတုပစ္စည်း များစွာပါဝင်လို့ပါ။\nမီးရှိန်လျှော့မှ အစာဆီ မီးတောက်နဲ့ မီးခိုးငွေ့ရောက်နိုင်ခြင်းကို လျော့နည်းစေမှာဖြစ်ပါတယ်။ ကင်တဲ့စင်ကို လည်းမီးတောက်နဲ့ နီးကပ်မနေအောင် ခပ်မြင့်မြင့်မှာထားပါ။\nအရေခွံခွာထားတဲ့ ကြက်နဲ့ငါးတွေဟာ ကင်ဆာဖြစ်နိုင်ခြေ မများစေနိုင်တဲ့အတွက် ကင်စားဖို့ သင့်တော်ပါတယ်။\nကင်မစားမီ အသားကို မိုက်ခရိုဝေ့ဖ်မီးဖိုထဲထည့် အပူပေးပါ။ ဒါမှ မီးသွေးပေါ်မှာ ထားပြီးကင်ချိန်တိုသွားမှာပါ။ ပြီးတော့ အဆီလွတ်ဆားရည်စိမ်သုံးပေးပါ။ ဒါမှကင်ဆာဖြစ်စေနိုင်တဲ့ ဓာတုဓာတ်ထွက်လာမှု နှောင့်နှေးသွား မှာပါ။\nဟင်းသီးဟင်းရွက်၊ အသီးအနှံတွေနဲ့ ကဘတ်လုပ်စားပါ။ကင်စားတဲ့အခါ အန္တရာယ်ရှိတဲ့ ဓာတုပစ္စည်းတွေကို တော်ရုံတန်ရုံ ထွက်မလာတတ်ပါဘူး။\nPosted by Alex Aung at 6:57 PM No comments:\nDangerous Milk powder for kids\nယခုရက်ပိုင်းအတွင်း နို့မှုန့်ထဲမှာ အန္တရာယ်ဖြစ်စေသော ပစ္စည်းများပါလာခြင်းကြောင့် ၄င်းနို့မှုန့်များကိုသုံးစွဲ သော ကလေးများနေမကောင်းဖြစ်ကာ ဆေးရုံတက်ရခြင်း၊သေဆုံးခြင်းပြဿနာများကြုံတွေ့နေရတာကို သတင်းမီဒီယာ များတွင် ဖော်ပြပါရှိနေပါတယ်။\nနို့မှုန့်ထဲမှာ ပါဝင်နေသော အန္တရာယ်ဖြစ်စေသည့် ပစ္စည်းကတော့ မယ်လမင်း Melamine ဟုခေါ်သော ပစ္စည်းကြောင့်ဖြစ်ပါတယ်။\nမယ်လမင်းဆိုတာကတော့အလွယ်တကူပြောရရင် ပလတ်စတစ်ပြုလုပ်ရာတွင် ပါဝင်သောဓာတုနည်း ဖြင့် ဖန်တီးပြုလုပ်ထားသည့် အဖြူရောင်အမှုန့်များ ဖြစ်ပါတယ်။ Melamine resin ဟုခေါ်သော ယင်းပစ္စည်းများ ကို ဂျာမန်သိပ္ပံပညာရှင်တစ်ဦးက ၁၈၃၀ပြည့်နှစ်တွင် တီထွင်ခဲ့ခြင်းဖြစ်ပါတယ်။ Melamine resin ပါသော ပလတ်စတစ်ပစ္စည်းတွေဟာ အပူဒဏ်ကို မြင့်မားစွာခံနိုင်ရည်ရှိပါတယ်။\n၄င်းပစ္စည်းပါဝင်လေ့ရှိသော ပစ္စည်းတွေကတော့ ဟော်ဖိုက်ကာ ကြမ်းခင်းကြွေပြား၊ White board ကျောက်သင်ပုန်းနှင့် ပန်းကန်၊ဇွန်းစတဲ့ မီးဖိုချောင်သုံး ပစ္စည်းတွေထဲမှာ ထည့်သွင်းရခြင်းဖြစ်ပါတယ်။\nမယ်လမင်းထဲမှာ နိုင်ထရိုဂျင်ဟုခေါ်သော ဓာတုပစ္စည်းမြောက်မြားစွာ ပါဝင်ပါတယ်။၄င်းတို့သည် ဈေးသက်သာသည့် ပစ္စည်းများဟုဆိုနိုင်ပါတယ်။ရေရောထားသော နွားနို့ထဲတွင် မယ်လမင်းများကိုထည့် လိုက်သည့်အခါ နိုက်ထရိုဂျင်များကြောင့် ယင်းနွားနို့ထဲမှာပါဝင်သည့် ပရိုတင်းဓာတ်ကို မြင့်မားသွားစေသည်ဟု သိရပါတယ်။နို့မှုန့်နွားနို့ထဲမှာပါတဲ့ ပရိုတင်းဓာတ်ကိုတိုက်ရိုက်တိုင်းတာတဲ့နည်းက ကုန်ကျစရိတ်များတယ်။ ဒါ့ကြောင့် ပရိုတင်းထဲမှာပါသော နိုက်ထရိုဂျင်များကိုသာ တိုင်းရတယ်။နိုက်ထရိုဂျင်တွေ များနေတာ တွေ့ရခြင်း ဖြင့် ပရိုတင်းဓာတ်တွေ များစွာပါဝင်နေတယ်ထင်အောင် လှည့်စားကြခြင်းဖြစ်တယ်။ မယ်လမင်းထဲမှာ နိုက်ထရိုဂျင် ၆၆%ပါတယ်။\nသို့သော်မယ်လမင်းသည် ကျောက်ကပ်တွင်ကျောက်တည်စေပါတယ်။ ဆီးအိမ်ထဲတွင်လည်း ကျောက်တည် စေပါတယ်။ ကျောက်ကပ်ကျောက်တည်ခြင်းကြောင့် ကျောက်ကပ်စွမ်းရည်ကျဆင်းသွားပြီး ကျောက်ကပ် အလုပ်မလုပ် နိုင်တော့ဘဲ အသက်သေဆုံးနိုင်ပါတယ်။\nမယ်လမင်းပါဝင်သောနို့မှုန့်ကိုသုံးစွဲမှုကြောင့် တရုတ်နိုင်ငံတွင် ကလေး၅သောင်း၃ထောင် မယ်လမင်း အဆိပ်သင့်ဝေဒနာခံစားရပြီး ထိုအထဲမှ၁၂၈၀၀ကို ဆေးရုံတွင်ကုသခဲ့ရပါတယ်။ နို့စို့ကလေး၎ယောက်လည်း ကျောက်ကပ်အလုပ်မလုပ်နိုင်ခြင်းကြောင့် အသက်သေးဆုံးခဲ့ရပါတယ်။\nမယ်လမင်းထည့်သွင်းအသုံးပြုလျက်ရှိသော တရုတ်နို့မှုန့်ကုမ္ပဏီ၂၂ခုရှိပါတယ်။မယ်လမင်းပါသော ကုမ္ပဏီ အချို့မှာ Sanlu, Mengniu, Yili, Yashili တို့ဖြစ်ပါတယ်။ တရုတ်ပြည်ရှိ နို့မှုန့်ကုမ္ပဏီများ၏ ၂၀ရာခိုင်နှုန်း ဖြစ်ပါတယ်။ ယခုအခါမှာ သက်ဆိုင်ရာကုမ္ပဏီများက ၄င်းတို့ကုမ္ပဏီထုတ်နို့မှုန့်များကို ဈေးကွက်မှ ပြန်လည် သိမ်းဆည်းလျက်ရှိပါတယ်။ တရုတ်နိုင်ငံထုတ်နို့မှုန့်များကို ၀ယ်ယူတင်သွင်းလျက်ရှိသော နိုင်ငံများကတော့ မြန်မာနိုင်ငံအပါအ၀င် အာရှနှင့် အာဖရိကနိုင်ငံ၂၀ကျော်မှဖြစ်ပါတယ်။\nနို့မှုန့်ထဲတွင်သာမက အချို့သော ဒိန်ချဉ်၊ရေခဲမုန့်၊သကြားလုံးစသည်တို့ထဲတွင်လည်း မယ်လမင်း ပါဝင်နေ ကြောင်းကြားသိရပါတယ်။\nအမေရိကန်ပြည်ထောင်စုတွင် ယမန်နှစ်က တရုတ်ပြည်မှတင်သွင်းသော တိရစ္ဆာန်စားသော အစာများ (ခွေးစာ၊ကြောင်စာ) မယ်လမင်းပါဝင်မှုကြောင့် အိမ်မွေးတိရစ္ဆာန်အချို့သေဆုံးခဲ့ရကြောင်းသိရှိရပါတယ်။\nမြန်မာနိုင်ငံ ဈေးကွက်အတွင်း၌ အခြားနိုင်ငံများမှာ တရားဝင်ရော၊နယ်စပ်ဖြတ်ကျော်တင်သွင်းတာရော နို့မှုန့်အမျိုးအစားပေါင်း၃၀နီးပါးခန့်ရှိတယ်လို့သိရပါတယ်။ အဲဒီထဲမှာတစ်ဝက်လောက်က တရုတ်နို့မှုန့် တွေဖြစ်ကြောင်းသိရပါတယ်။\nမြန်မာနိုင်ငံတွင် ၂၃-၉-၀၈ရက်နေ့ နံနက်ပိုင်းကကျန်းမာရေးဝန်ကြီးဌာန ၀န်ကြီး ပါမောက္ခဒေါက်တာ ကျော်မြင့် နှင့် အဖွဲ့သည် ရန်ကုန်မြို့၊ ဒဂုံမြို့နယ် မင်းကျောင်းလမ်းရှိ ကျန်းမာရေးဦးစီးဌာန၊အစားအသောက်နှင့် ဆေးဝါးကွပ်ကဲ ရေးဌာနသို့ရောက်ရှိပြီး အစားအသောက်အန္တရာယ်ကင်းစင်ရေးနှင့် အရည်အသွေးထိန်းသိမ်း ရေး ဓာတ်ခွဲဌာနနဲ့ ဆေးဝါးဓာတ်ခွဲဌာန၌ ဈေးကွက်များမှရရှိသည့်နို့မှုန့်များထဲတွင် အန္တရာယ်ဖြစ်စေနိုင်သော ဓာတုပစ္စည်းများ အထူးသဖြင့် မယ်လမင်းပါဝင်ခြင်း ရှိ၊မရှိ စမ်းသပ်စစ်ဆေးရန်မှာကြားခဲ့ကြောင်း သိရှိရပါ သည်။ဒါ့အပြင် ရန်ကုန်မြို့ပေါ်ရှိ အထူးကုဆေးရုံကြီးများမှ အထူးကုဆရာဝန်ကြီးများနှင့် တွေ့ဆုံကာ ဆေးရုံသို့ လာရောက်ပြသသည့် ကလေးလူနာများတွင် ဆီးနှင့်ပတ်သက်သည့်ရောဂါလက္ခဏာများ၊ ခါးအောင့်လက္ခဏာ များရှိ၊မရှိ အမြဲမပြတ်စောင့်ကြပ်ကြည့်ရှုရန်နှင့် တွေ့ရှိပါက ကျန်းမာရေးဝန်ကြီးဌာနသို့ အမြန်ဆုံးသတင်းပေး ပို့ရန်လည်း မှာကြားခဲ့ကြောင်းသိရှိရပါတယ်။\nPosted by Alex Aung at 6:40 PM No comments:\nမျက်စိကျန်းမာရေး သုတေသီက ကလေးသူငယ်တို့၏ မျက်စိကျန်းမာရေးကို အစဉ်အမြဲဂရုစိုက်စောင့်ကြည့်ရန် လိုအပ်သည်ဟုဆိုပါသည်။ အဘယ့်ကြောင့် ဆိုသော် ကလေးသူငယ်တို့သည် ရုပ်ပုံ၊ စာအုပ်၊ ရှုမျှော်ခင်းစသည် တို့ကိုကြည့် ရှုသောအခါ၌ ၄င်း၏မျက်စိသည်ရှေ့တည့်တည့်ကြည့်ပါသလား၊ စွေစွေစောင်း စောင်း ကြည့်ပါ သလား၊သို့မဟုတ် မျက်စိကိုမှေး၍ကြည့်ပါသလားစသည်တို့ကို အကဲခတ်လေ့လာရန်လိုပါသည်။ ယင်းသို့ မူမမှန်သော ပြုမူမှုတစ်ခုခု တွေ့ရှိရ ပါက ရောဂါကိုမွေးမထားဘဲ၊ ရောဂါကိုပစ်မထားဘဲ မျက်စိအထူးကု ဆရာဝန်နှင့် ပြသ၊ကုသမှုခံယူသင့်ပါသည်။သို့မဟုတ်ဘဲ လျစ်လျူရှုထားခဲ့လျှင် မျက်စိအခြေ အနေ ပိုမိုဆိုးဝါး သွားပြီး မျက်စိကန်းတတ်၊မျက်စိအလင်း ကွယ်တတ်သည် ဟုဆိုပါသည်။\nကြက်စွပ်ပြုတ်ရည်က ၀မ်းကိုပူနွေးစေပြီးအာဟာရဖြစ်စေတယ်။ ကျန်းမာရေးအတွက်ကောင်းတယ်ဆိုတာ သိပ္ပံပညာကဆိုထားတာရှိပါတယ်။ နီဘရာစကာတက္ကသိုလ်ဆေးဘက်ဆိုင်ရာ ဗဟိုဌာနရဲ့လေ့လာမှုတစ်ခုက ကြက်စွပ်ပြုတ်ရည်က ချောင်းဆိုး၊နှာစေးနှင့်လည်ချောင်းရောင်ခြင်းများ အတွက် ကောင်းတဲ့ အကျိုးဆက်ရှိ ကြောင်းဖော်ညွှန်းနေပါသည်။ သင်အအေးပတ်တဲ့ အခါ Neutrophil ခေါ်သွေးဖြူဥများက လေရှူလမ်းကြောင်း သို့ရောက်ရှိ သွားပြီး ကူးစက်မှုကိုတိုက်ထုတ်ပါတယ်။ ဒီလိုနည်းနှင့်သင့်အတွက်အခံရခက်တဲ့ လည်ပင်းရောင် ရမ်းခြင်းကိုစနက်ပျိုးပေးပါတော့တယ်။ အိမ်သုံးဆေးနည်း ကိုဓာတ်ခွဲခန်းမှာအသုံးပြုစေခြင်းဖြင့်အဆုတ်အထူးကု\nစတီဖင်ရင်န်နက်က ကြက်စွပ်ပြုတ်ရည်က Neutrophil ရောက်ရှိလာမှုကို ဟန့်တားပေးတားကြောင်း၊ ရောဂါ လက္ခဏာများကိုလျော့ပါးစေခြင်းနှင့်အတူ အအေးမိရောဂါကို ဆက်လက်တိုက်ထုတ်ကြောင်းတွေ့ရှိခဲ့ပါတယ်။\nအချို့သောအစားအစာများဟာGoutလို့ခေါ်တဲ့ဂေါက် အဆစ်နာရောဂါထ စေရခြင်းရဲ့ အကြောင်းရင်းဖြစ်တယ်လို့ နှစ်ပေါင်းများစွာကတည်းက လက်ခံထား ခဲ့ကြတာဖြစ်သော်လည်း သုတေသီများကယနေ့ယုံကြည်နေကြတာ ကတော့ ရာသီဥတုပူပြင်းခြင်းနှင့် စိုထိုင်းခြင်းသည် ခန္ဓာကိုယ်အတွင်း ရေဓာတ်ခန်း ခြောက်စေပြီး ဂေါက်ရောဂါ ထစေတယ်လို့ ဖြစ်ပါတယ်။\nဂေါက်ရောဂါရှိသူများအား ဂေါက်ရောဂါထပြီး အဆစ်ရောင်နာကျင် ကိုက်ခဲမှုတွေဟာ ဘယ်လိုအန္တရယ်ဖြစ်စေတဲ့ အကြောင်းအချက်တွေ ကြုံပြီးမှရောဂါထသလဲ၊ ဂေါက်ရောဂါငြိမ်နေချိန်မှာ ဘယ်လိုအခြေအနေမျိုး၌ ရှိနေခဲ့သလဲဆိုတဲ့ မေးခွန်းများကို Online မှဖြေဆိုစေခဲ့ပါတယ်။\nဂေါက်ရောဂါရှိသူတွေကို ရောဂါမထအောင် အကောင်းဆုံးနည်းကဘာလဲလို့ မေးတဲ့အခါ ဘော်စတွန်တက္ကသိုလ် ဆေးကျောင်းမှ ပရော်ဖက်ဆာတစ်ဦးမှ "ရာသီဥတုပူပြီး စိုထိုင်းတဲ့အခါ ရေများများပို၍ သောက်ပါ"လို့ဖြေကြားခဲ့ပါတယ်။\nအကြောင်းအရာ။.........။ ရာထူးနုတ်ထွက်သူအား ပြန်ကြားစာ\nချစ်သူရာထူးမှ နုတ်ထွက်ပြီး သူငယ်ချင်းအဆင့်သို့ လျှော့ချပေးရန် လျှောက်တင်ထားသော အသင်၏ စာအား ဖတ်ရှုပြီးနောက် အထက်လူကြီး အုပ်ထိန်းသူမိဘများနှင့် အစည်းအဝေး ပြုလုပ်ခဲ့သည်။ ရှင်းလင်းချက်မှာ အောက်ပါအတိုင်းဖြစ်သည်။\nအသင်လာရောက် တွေ့ဆုံမေးမြန်းစဉ်က ချစ်သူဟူသည့် တာဝန်ဖြစ်သည်။ သူငယ်ချင်း မဟုတ်ဟု အလုပ် စလျှောက်စဉ်က အသင်တောင်းဆိုခဲ့သည်။ အသင်အား စမ်းသပ်ကာလမှာပင် အသင်၏ တာဝန်ယူညံ့ဖျင်းမှုကြောင့် အလုပ်ထုတ်ခံရလုနီးနီး ဖြစ်ခဲ့သော်လည်း ကြိုးစားစွမ်းဆောင်ပြီး အမှုတော်ထမ်းပါမည်ဟု အသင်၏ ဝမ်းနည်းပက်လက်တောင်းဆို ဝန်ခံဂတိပေးမှုကြောင့် ဤရာထူးကို ခန့်အပ်ခဲ့သည်။\nချစ်သူဟူသည်မှာ အချိန်ပြည့် အလုပ်ဖြစ်သည်။ အချိန်ပိုင်းအလုပ်ဖြစ်သည့် သူငယ်ချင်းနှင့်မတူပေ။ ထို့ကြောင့် အလုပ်တာဝန်မှာ သူငယ်ချင်းထက် ပိုများရခြင်းဖြစ်သည်။ ထို့အတူ လစာနှင့် ခံစားထိုက်သည့် အခွင့်အရေးမှာလည်း သူငယ်ချင်းထက် ပိုခဲ့သည်။ ဥပမာ- ပွေ့ဖက်ခြင်း၊ နမ်းရှုံ့ခြင်း၊ အထက်အကြီးအကဲ မိဘများနှင့် ညစာအတူစားခြင်း ... စသည့်စသည့် အခွင့်အရေးများအပြင် အဘိုး၊ အဖေ၊ လင်ယောက်ျားအဖြင့်သို့ ရာထူးတက်နိုင်သေးသည်။ ဤသည်မှာ သူငယ်ချင်းများ လုံးဝမရနိုင်သော အခွင့်အရေးဖြစ်သည်။\nနောက်ဆုံးပြောကြားလိုသည်မှာ ယခုလက်ရှိ သူငယ်ချင်းနေရာတွင် နေရာလွတ် မရှိသေးပေ။ ချစ်သူနေရာကိုလည်း လစ်ဟင်းထား၍မဖြစ်။ ထို့ကြောင့် ချစ်သူနေရာတွင် လူစားရှာမရသရွေ့ (သို့) တာဝန်ထမ်းဆောင်လိုသူ မရှိသရွေ့ အသင်အား အရံနေရာသို့ ပြောင်းရွေ့ထားမည်ဖြစ်သည်။ အရံဟူသည်မှာ သခင့်အပါး နေ့တိုင်းခစားစရာ မလိုသောကြောင့် တာဝန်နှင့်ဖိစီးနေသော အသင့်စိတ်အား ခေတ္တခဏ ဖြေဖျောက်နိုင်သည်။\nချစ်သူ့တာဝန်အား လွဲပြောင်းသူပေါ်လာမှ အသင့်အား လိုအပ်သည့်နေရာ - ဥပမာ- သူငယ်ချင်းနေရာသို့ ပြောင်းရွေ့ပေးမည်။ သို့မဟုတ် အသင်သဘောနှင့် အသင် ရ၏။ ကိုယ့်သဘောနှင့်ကိုယ် ထွက်ခွာခြင်းသည် လျှော်ကြေးမရကြောင်း အသိပေးအပ်ပါသည်။\nဤတစ်နှစ်သာ ကာလအတွင်း အသင်၏ကြိုးစားမှုအား ကျေးဇူးတင်ပါသည်။\nPosted by Alex Aung at 2:29 PM No comments:\nကျွန်တော်မျိုး တာဝန်ထမ်းဆောင်သည့် တစ်နှစ်သာကာလအတွင်း သခင်အပါး အမြဲခစား လေ့လာသင်ယူခဲ့၏။ အမိန့်တော် နာခံခဲ့၏။ သခင့်အလို အမြဲဖြည့်ဆည်းခဲ့၏။ နေကောင်း ကျန်းမာပါသလားဟု အမြဲ မေးမြန်းလျှောက်တင်ခဲ့ရ၏။\nတာဝန်ထမ်းဆောင်စဉ် ကာလအတွင်း အချစ်ခံရသူအဖြစ် သခင်ခံစားစေရန် ကျွန်တော်မျိုးမှာ စောင့်စားခြင်း၊ ကြိုပို့ခြင်း၊ အဖော်လုပ်ခြင်း စသည် အလုပ်များကို လုပ်ခဲ့သည့်အပြင် သခင်ဝယ်သမျှ အသပြာလိုက်လံ ပေးဆပ်ခဲ့ရ၏။ သခင်စိတ်တော် မညိုးနွမ်းအောင် မကြာခဏ လက်ဆောင်ပဏ္ဍာ ဆက်သရ၏။\nချစ်သူဟူသော တာဝန်ကို ထမ်းဆောင်စဉ် စိတ်နှလုံးကြီးမြတ်ရ၏။ နွေးနွေးထွေးထွေး ဆက်ဆံရ၏။ ဂရုတစိုက် ယုယရ၏။ တစ်ခြားအမျိုးသားများနှင့် သခင်စကားလက်ဆုံကျလျှင် (သို့) သူတို့ကိုတော်ကြောင်း၊ တတ်ကြောင်း သခင်ချီးကျူးလျှင် မနာလို ဝန်တိုစိတ်မရှိရ။\nတာဝန်ထမ်းဆောင်နေစဉ် အမှားလုပ်ခဲ့မိလျှင်သော် လည်းကောင်း၊ သခင်နှင့် အငြင်းပွားမိလျှင်သော် လည်းကောင်း ကျွန်တော်မျိုးအား အလုပ်ထုတ်ရန် သခင်အမိန့်ချ ဆုံးဖြတ်ခဲ့သော်လည်း နောင်နောက် ၄င်းအမှားမျိုး မလုပ်မိအောင် ကျွန်တော်မျိုး ဆင်ခြင်ပါ့မည်ဟု ဝန်ခံဂတိပေးပြီး ဤတာဝန်ကို ဆက်လက်ထမ်းဆောင်ခဲ့၏။\nတစ်နှစ်သာကာလအထိ ဤတာဝန်ကို ဆက်လက်ထမ်းဆောင်နိုင်အောင် အခွင့်အရေးပေးခဲ့သော သခင်အား ကျေးဇူးတင်လှပါသည်။\nသို့သော် ဤတာဝန်သည် ကျွန်တော်မျိုးနှင့် မအပ်စပ်လှသောကြောင့် ကျွန်တော်မျိုးအား သူငယ်ချင်းအဆင့်သို့ လျှော့ချပေးပါရန် တောင်းဆိုလျှောက်တင်ပါသည်။\nသူငယ်ချင်းများနှင့် ရယ်ရယ်မောမော သခင်ပျော်ပါး၏။ မကြာခဏ သူတို့နှင့် သခင် တွေ့ဆုံ စားသောက်၏။ ထိုသူငယ်ချင်းများကို ကျွန်တော်မျိုး အားကျပါသည်။ သူငယ်ချင်း တာဝန်မှာ သခင့်အပါး အမြဲခစားစရာ မလို။ ယခုဖုန်းဆက် ယခုအပါးတော် ရောက်စရာမလို။ ကြိုပို့စရာ မလို။ ငွေရှင်းစရာ မလို။ လက်ဆောင်ပဏ္ဍာ ဆက်သရန် မလို။ သခင် မျက်ကွယ်ပြုမှု ခံစရာ မလို။ နေခြည်ပမာ ကြည်လင်သော သခင့်အပြုံးကို သူတို့ အမြဲ ဖူးမြင်ရ၏။ ချိုသာသော သခင့်စကားကို သူတို့နားဆင်ရ၏။\nသို့သော် ချစ်သူတာဝန်ကို ထမ်းဆောင်ထားရသော ကျွန်တော်မျိုး၏ တာဝန်မှာ တစ်နေ့တစ်ခြား ကြီးလေးလာသည့်အပြင် ကောင်းမွန်သော ဆက်ဆံမှုမျိုး မရရှိခဲ့၊ ထိုကဲ့သို့ ချစ်ခင်နှစ်လိုသော စကားများ မကြားခဲ့ရ၊ သူငယ်ချင်းထက်ပိုသော ဂရုစိုက်မှုမျိုး မခံစားခဲ့ရ၊ လက်ဆောင်ပဏ္ဍာ ပေးသနားခြင်းလည်း မရှိခဲ့၊........ ၊ ......\nထို့ကြောင့် ချစ်သူရာထူးမှ နုတ်ထွက်ပြီး သူငယ်ချင်းအဆင့်သို့ လျှော့ချပေးပါရန် အနူးအညွှတ် တောင်းဆိုအပ်ပါသည်။\nသခင့်အပေါ် သစ္စာရှိရှိ တာဝန်ထမ်းဆောင်ခဲ့သော\nPosted by Alex Aung at 2:21 PM No comments: